އެޑިޔުކޭޝަން މިނިސްޓަރ 150 ށް ވުރެ ގިނަ ޕްރިންސިޕަލުންނާއި ބައްދަލުކުރައްވައިފި\nއެޑިޔުކޭޝަންމިނިސްޓަރ ޑރ. އާއިޝަތު ޝިހާމް ރާއްޖޭގެ ހުރިހާ ސްކޫލްތަކުގެ ވެރިންނާއި ބައްދަލުކުރެއްވުމުގެ މަޝްރޫއުގެ ދަށުން މިހާތަނަށް 152 ޕްރިންސިޕަލުންނާއި ބައްދަލުކުރައްވައިފިއެވެ.\nމިނިސްޓަރ ރާއްޖޭގެ ހުރިހާ ސްކޫލްތަކުގެ ޕްރިންސިޕަލުންނާއި ބައްދަލުކުރެއްވުމުގެ މަޝްރޫއު މިދިތަ ހަފްތާއިން ފެށިގެން ކުރިއަށްދާ އިރު މިހާތަނަށް އެކަމަނާ ވަނީ ހަތަރު ބުރެއްގެ މަތިން ސްކޫލްތަކުގެ ވެރިންނާއި ބައްދަލުކުރައްވާފަ އެވެ. އެއީ ފުރަތަމަ ބުރުގައި ވ، މ، ލ އަދި ގއ އަތޮޅާއި ދެވަނަ ބުރުގައި ފުވައްމުލައް، ބ އަދި ތ އަތޮޅާއި ތިން ވަނަ ބުރުގައި މާލޭގެ ސްކޫލްތަކާއި ރ އަތޮޅެވެ. އަދި އެންމެ ފަހުން އެކަމަނާ ބައްދަލުކުރައްވާފައިވަނީ ނ، ކ އަދި އއ އަތޮޅާއި ހދ، ޅ އަދި ގދ އަތޅުގެ ސްކޫލްތަކުގެ ވެރިންނާ އެވެ.\nއަދި އަންނަ ހަފްތާގައި އެކަމަނާ އައްޑޫ، ހއ، ށ، އދ، ފ އަދި ދ އަތޮޅުގެ 60 ސްކޫލެއްގެ ވެރިންނާއި ބައްދަލުކުރައްވާނެއެވެ.\nމި ބައްދަލުވުމުގައި ޓިވެޓް، ދަސްވާރު، ލައިފްސްކިލްސް އަދި ބީޓެކް ފަދަ ޕްރޮގްރާމްތައް ހިންގެވުމުގައި ހަރަކާތްތެރިވާ ބޭފުޅުން އެ ޕްރޮގްރާމްތަކާއި ބެހޭ ތަފާތު މައުލޫމާތުތައް ޕްރިންސިޕަލުންނާއި ހިއްސާކުރައްވައެވެ. އަދި ފައިސާ އާއި މުވައްޒަފުންނާއި ގުޅުންހުރި ކަންކަމުގައި އަމަލުކުރަންވީ ގޮތުގެ މައުލޫމާތު ކަމުގެ ފަންނީ ބޭފުޅުން މެދުވެރިކޮށް ސްކޫލްތަކުގެ ވެރިންނާއި ހިއްސާކުރައްވައެވެ.


yunivarsalun peeseeaaru dhe meshin hadhiyaa kohfi – Iru\nޔުނިވަރސަލުން ޕީސީއާރު ދެ މެޝިން ހަދިޔާ ކޮށްފި\nރާއްޖޭގައި ކޮވިޑް-19 އަށް ޓެސްޓްކުރުން އިތުރަށް ހަރުދަނާ ކުރުމުގެ މަސައްކަތަށް އެހީތެރިވުމުގެ ގޮތުން ރާއްޖޭގެ ފަތުރުވެރިކަމުގެ ދާއިރާގައި އެންމެ ދުވަސްވީ އެއް ކުންފުނި ޔުނިވަރސަލް އެންޓަރޕްރައިސަސްގެ ފަރާތުން ޕީސީއާރު ދެ މެޝިން ހަދިޔާކޮށްފިއެވެ.\nޕީ.ސީ.އާރު މެޝިންތައް ރަސްމީކޮށް މިނިސްޓްރީ އޮފް ހެލްތާއި ހަވާލުކުރީ މިކަމަށްޓަކައި ހެލްތު އިމަރޖެންސީ އޮޕަރޭޝަންސް ސެންޓަރުގައި އަންގާރަ ދުވަހު ބޭއްވި ރަސްމިއްޔާތެއްގައެވެ. ޔުނިވަރސަލުން ހަދިޔާ ކުރި ޕީސީއާރު ދެ މެޝިނުގެ ލިޔުމާއި ހަވާލުވެވަޑައިގެންނެވީ ހެލްތް މިނިސްޓަރ އަބްދުﷲ އަމީން އެވެ. ޔުނިވަރސަލްގެ ފަރާތުން އެލިޔުން ހަވާލުކޮށްދެއްވީ، އެކުންފުނީގެ ޖެނެރަލް މެނޭޖަރ ހިއުމަން ރިސޯސަސް، އަލީ އާދަމް އެވެ.\nމި ރަސްމިއްޔާތުގައި ހެލްތް މިނިސްޓަރ އަމީން ވަނީ ޔުނިވާސަލް އެންޓަޕްރައިސަސްގެ ފަރާތުން ލިބުނު އެހީތެރިކަމާއި އެއްބާރުލުން ފާހަގަކުރައްވައި އެކުންފުންޏަށް ޝުކުރު އަދާކުރައްވާފައެވެ.\nMinistry of Health wishes to thank Universal Enterprises Pvt Ltd for the timely contribution of2PCR machines to strengthen COVID19 testing capacity in the country.@ameenex pic.twitter.com/yVU0GDTx8M\nހޮސްޕިޓަލުގައި ފަރުވާދޭ މީހުންގެ އަދަދު 128 އަށް\n— Ministry of Health (@MoHmv) July 28, 2020\nޔުނިވާސަލްގެ ފަރާތުން މީގެކުރިން ވަނީ 20،000 ޓެސްޓް ކިޓް ވެސް ހަދިޔާކޮށްފައެވެ.


صحيح مسلم – كتاب الإيمان (އީމާންކަން ނަންގަނެފައިވާ ފޮތް) –2– DhiSalafiyyah\nصحيح مسلم – كتاب الإيمان (އީމާންކަން ނަންގަނެފައިވާ ފޮތް) – 2\n07/01/2021 ޙަދީޘާއި އޭގެ ޢިލްމުތައް, ޙަދީޘްގެ ތަރުޖަމާދިސަލަފިއްޔާ\nއީމާންކަމަކީ ކޮބާކަމާއި އެކަމުގެ ސިފަތައް ބަޔާންކޮށްފައިވާ ބާބު\n5 – (9) وحَدَّثَنَا أَبُو بَكْرِ بْنُ أَبِي شَيْبَةَ، وَزُهَيْرُ بْنُ حَرْبٍ، جَمِيعًا عَنِ ابْنِ عُلَيَّةَ، قَالَ زُهَيْرٌ: حَدَّثَنَا إِسْمَاعِيلُ بْنُ إِبْرَاهِيمَ، عَنْ أَبِي حَيَّانَ، عَنْ أَبِي زُرْعَةَ بْنِ عَمْرِو بْنِ جَرِيرٍ، عَنْ أَبِي هُرَيْرَةَ، قَالَ: كَانَ رَسُولُ اللهِ صَلَّى اللهُ عَلَيْهِ وَسَلَّمَ يَوْمًا بَارِزًا لِلنَّاسِ، فَأَتَاهُ رَجُلٌ، فَقَالَ: يَا رَسُولُ اللهِ، مَا الْإِيمَانُ؟ قَالَ: «أَنْ تُؤْمِنَ بِاللهِ، وَمَلَائِكَتِهِ، وَكِتَابِهِ، وَلِقَائِهِ، وَرُسُلِهِ، وَتُؤْمِنَ بِالْبَعْثِ الْآخِرِ»، قَالَ: يَا رَسُولَ اللهِ، مَا الْإِسْلَامُ؟ قَالَ: «الْإِسْلَامُ أَنْ تَعْبُدَ اللهَ، وَلَا تُشْرِكَ بِهِ شَيْئًا، وَتُقِيمَ الصَّلَاةَ الْمَكْتُوبَةَ، وَتُؤَدِّيَ الزَّكَاةَ الْمَفْرُوضَةَ، وَتَصُومَ رَمَضَانَ» قَالَ: يَا رَسُولَ اللهِ، مَا الْإِحْسَانُ؟ قَالَ: «أَنْ تَعْبُدَ اللهَ كَأَنَّكَ تَرَاهُ، فَإِنَّكَ إِنْ لَا تَرَاهُ فَإِنَّهُ يَرَاكَ»، قَالَ: يَا رَسُولَ اللهَ، مَتَى السَّاعَةُ؟ قَالَ: ” مَا الْمَسْئُولُ عَنْهَا بِأَعْلَمَ مِنَ السَّائِلِ، وَلَكِنْ سَأُحَدِّثُكَ عَنْ أَشْرَاطِهَا: إِذَا وَلَدَتِ الْأَمَةُ رَبَّهَا، فَذَاكَ مِنْ أَشْرَاطِهَا، وَإِذَا كَانَتِ الْعُرَاةُ الْحُفَاةُ رُءُوسَ النَّاسِ، فَذَاكَ مِنْ أَشْرَاطِهَا، وَإِذَا تَطَاوَلَ رِعَاءُ الْبَهْمِ فِي الْبُنْيَانِ، فَذَاكَ مِنْ أَشْرَاطِهَا فِي خَمْسٍ لَا يَعْلَمُهُنَّ إِلَّا اللهُ، ثُمَّ تَلَا صَلَّى اللهُ عَلَيْهِ وَسَلَّمَ: ﴿إِنَّ اللهِ عِنْدَهُ عِلْمُ السَّاعَةِ وَيُنَزِّلُ الْغَيْثَ وَيَعْلَمُ مَا فِي الْأَرْحَامِ وَمَا تَدْرِي نَفْسٌ مَاذَا تَكْسِبُ غَدًا وَمَا تَدْرِي نَفْسٌ بِأَيِّ أَرْضٍ تَمُوتُ إِنَّ اللهَ عَلِيمٌ خَبِيرٌ﴾ [لقمان: 34] ” قَالَ: ثُمَّ أَدْبَرَ الرَّجُلُ، فَقَالَ رَسُولُ اللهِ صَلَّى اللهُ عَلَيْهِ وَسَلَّمَ: «رُدُّوا عَلَيَّ الرَّجُلَ»، فَأَخَذُوا لِيَرُدُّوهُ، فَلَمْ يَرَوْا شَيْئًا، فَقَالَ رَسُولُ اللهِ صَلَّى اللهُ عَلَيْهِ وَسَلَّمَ: «هَذَا جِبْرِيلُ جَاءَ لِيُعَلِّمَ النَّاسَ دِينَهُمْ».\nއަބޫ ހުރައިރާގެ އަރިހުން ރިވާވެގެން އައިސްފައިވެއެވެ. އެކަލޭގެފާނު ވިދާޅުވިއެވެ. އެއްދުވަހަކު، ﷲ ގެ ރަސޫލާ މީސްތަކުންނާއެކު އިންނެވިއެވެ. ފަހެ، އެކަލޭގެފާނުގެ އަރިހަށް ބޭކަލަކު އަތުވެއްޖެއެވެ.\nފަހެ، އެބޭކަލަކު ދެންނެވިއެވެ. “އޭ ﷲ ގެ ރަސޫލާއެވެ. އީމާންކަމަކީ ކޮބާ ހެއްޔެވެ؟”\nއެކަލޭގެފާނު ޙަދީޘްކުރެއްވިއެވެ. “އެއީ ﷲއަށާއި އެއިލާހުގެ މަލާއިކަތުންނަށާއި އެއިލާހު ބާވައިލެއްވި ފޮތްތަކަށާއި އެއިލާހާ ބައްދަލުވާނެކަމާ އަދި އެއިލާހުގެ ރަސޫލުބޭކަލުންނަށް އީމާންވުމެވެ. އަދި އާޚިރަތް ދުވަހު އަލުން ދިރުއްވުމަށް އީމާންވުމެވެ.”\nއެބޭކަލަކު ދެންނެވިއެވެ. “އޭ ﷲ ގެ ރަސޫލާއެވެ. އިސްލާމުކަމަކީ ކޮބާ ހެއްޔެވެ؟”\nއެކަލޭގެފާނު ޙަދީޘްކުރެއްވިއެވެ. “އިސްލާމްކަމަކީ، ﷲ އަށް އަޅުކަންކުރުމެވެ. އަދި އެއިލާހާ އެއްވެސް އެއްޗެއް ބައިވެރި ނުކުރުމެވެ. އަދި ފަރުޟު ނަމާދު ޤާއިމުކުރުމާ ފަރުޟު ޒަކާތްދިނުމާ އަދި ރަމަޟާންމަހު ރޯދަހިފުމެވެ.”\nއެބޭކަލަކު ދެންނެވިއެވެ. “އޭ ﷲ ގެ ރަސޫލާއެވެ. އިޙްސާންކަމަކީ ކޮބާ ހެއްޔެވެ؟”\nއެކަލޭގެފާނު ޙަދީޘްކުރެއްވިއެވެ. “އެއީ ތިބާއަށް، ﷲ ފެންނަ ފަދައިން އެއިލާހަށް އަޅުކަންކުރުމެވެ. ފަހެ ތިބާއަށް އެއިލާހު ނުފެނުނަސް އެއިލާހު ތިބާ ދެކެވޮޑިގެންވެއެވެ.”\nއެބޭކަލަކު ދެންނެވިއެވެ. “އޭ ﷲ ގެ ރަސޫލާއެވެ. ޤިޔާމަތް ވާނީ ކޮންއިރަކު ހެއްޔެވެ؟”\nއެކަލޭގެފާނު ޙަދީޘްކުރެއްވިއެވެ. “ސުވާލު ކުރެވުނު ފަރާތަށް، ސުވާލު ކުރި ފަރާތަށް ވުރެ ބޮޑަށް އެކަމާ ބެހޭގޮތުން އެނގިގެން ނުވެއެވެ. (އެބަހީ: އެ ދެ ބޭކަލުންކުރެ އެއްވެސް ބޭކަލަކަށް އެކަން އެނގިގެން ނުވެއެވެ.) ނަމަވެސް އެކަމުގެ ޢަލާމާތްތައް ތިމަންކަލޭގެފާނު ކަލޭގެފާނަށް ކިޔައިދެއްވާހުށީމެވެ. އަޅު އަންހެނާ އޭނާގެ ސާހިބުމީހާ ވިހާ ހިނދު، ފަހެ އެއީ އެކަމުގެ ޢަލާމާތްތަކުގެ ތެރެއިންވާ ކަމެކެވެ. އަދި އޮރިޔާމުން، ހުސްފަޔާ އުޅޭ މީހުން މީސްތަކުންގެ ވެރިންނަށްވާ ހިނދު އެއީ އެކަމުގެ ޢަލާމާތްތަކުގެ ތެރެއިންވާ ކަމެކެވެ. ބަކަރި ހުއިހައްޕާ މީހުން ޢިމާރާތްތައް އުސްކުރުމުގައި ވާދަކުރާތަން ފެންނަ ހިނދު އެއީ އެކަމުގެ ޢަލާމާތްތަކުގެ ތެރެއިންވާ ކަމެކެވެ. ﷲ ފިޔަވާ އެހެން މީހަކަށް ނޭނގޭނެ ފަސް ކަމެއް ވެއެވެ.”\nދެން އެކަލޭގެފާނު – صلى الله عليه وسلم – ކިޔަވާ ވިދާޅުވިއެވެ.\n﴿إِنَّ اللهِ عِنْدَهُ عِلْمُ السَّاعَةِ وَيُنَزِّلُ الْغَيْثَ وَيَعْلَمُ مَا فِي الْأَرْحَامِ وَمَا تَدْرِي نَفْسٌ مَاذَا تَكْسِبُ غَدًا وَمَا تَدْرِي نَفْسٌ بِأَيِّ أَرْضٍ تَمُوتُ إِنَّ اللهَ عَلِيمٌ خَبِيرٌ﴾ [لقمان: 34]\nމާނައީ: “ހަމަކަށަވަރުން ޤިޔާމަތްވުމުގެ ވަގުތު ދެނެވޮޑިގަތުން ވަނީ ﷲ ގެ ޙަޟްރަތުގައެވެ. އަދި އެއިލާހު ވާރޭ ވެއްސަވައެވެ. އަދި ރަޙިމުތަކުގައިވާ ތަކެތި އެއިލާހު ދެނެވޮޑިގެންވެއެވެ. އަދި އެއްވެސް ނަފްސަކަށް، އެ ނަފްސެއް މާދަމާ ހޯދައިގަންނާނީ ކޮންކަމެއްކަމެއް ނޭނގޭނެއެވެ. އަދި އެއްވެސް ނަފްސަކަށް އެ ނަފްސެއް މަރުވާނީ ކޮން ބިމެއްގައި ކަމެއް ނޭނގޭނެއެވެ. ހަމަކަށަވަރުން ﷲ އީ، މޮޅަށް ދެނެވޮޑިގެންވާ، ޚަބީރުވަންތަ އިލާހެވެ.”\n(އަބޫ ހުރައިރާ) ވިދާޅުވިއެވެ. ދެން އެބޭކަލަކު ފަސްދީފިއެވެ.\nފަހެ، ﷲ ގެ ރަސޫލާ صلى الله عليه وسلم ޙަދީޘްކުރެއްވިއެވެ. “އެބޭކަލަކު ތިމަންކަލޭގެފާނުގެ އަރިހަށް ގެންނާށެވެ.”\nފަހެ، އެބޭކަލަކު އެކަލޭގެފާނުގެ އަރިހަށް ގެންދިއުމަށްޓަކައި އެބޭކަލުން ވަޑައިގެންނެވިއެވެ. ނަމަވެސް އެއްވެސް މީހަކު ނުފެނުނެވެ.\nފަހެ، ﷲ ގެ ރަސޫލާ صلى الله عليه وسلم ޙަދީޘްކުރެއްވިއެވެ. “މިއީ ޖިބްރީލުގެފާނެވެ. އެކަލޭގެފާނު ވަޑައިގެންނެވީ މީސްތަކުންނަށް އެބައިމީހުންގެ ދީން އުނގަންނަވައިދެއްވުމަށެވެ.”\n6 – (…) حَدَّثَنَا مُحَمَّدُ بْنُ عَبْدِ اللهِ بْنِ نُمَيْرٍ، حَدَّثَنَا مُحَمَّدُ بْنُ بِشْرٍ، حَدَّثَنَا أَبُو حَيَّانَ التَّيْمِيُّ، بِهَذَا الْإِسْنَادِ مِثْلَهُ، غَيْرَ أَنَّ فِي رِوَايَتِهِ: «إِذَا وَلَدَتِ الْأَمَةُ بَعْلَهَا» يَعْنِي السَّرَارِيَّ.\nއަބޫ ޙައްޔާން އައްތައިމީ މިސަނަދުން، އެފަދައިން ރިވާކުރައްވަފައިވެއެވެ. އެރިވާޔަތުގައި ތަފާތުވަނީ “އަޅު އަންހެނާ އޭނާގެ ސާހިބު މީހާ ވިހެއުމެވެ.” އެބަހީ: އަސީރުން ގިނަވުމުގެ ސަބަބުންނެވެ.


Massaru Kanthah Dhimaavun: Heart Attack Akah Vure Veyn Bodu - Vaguthu\nމައްސަރު ކަންތަކާއި ލައިގަތުމުން އަޅާ ވޭން އެންމެ ރަނގަޅަށް ދަންނާނެ ބަޔަކީ އަންހެނުންނެވެ. އުމުރުގެ ވަކި ދައުރެއްގައި ކޮންމެ މަހެއްގައި ހެން އަންހެނުންނަށް ކުރިމަތިވާ މިކަންތަކާއި ބެހޭގޮތުން މަޢުލޫމާތު ހޯދުމަށް މީގެ ކުރީން ކުރެވުނު ދިރާސާތަކުންވެސް ޔަޤީންވާ ކަމަކީ މިއީ ހިތްވަރުގަދަ، ކެތްތެރި ބަޔަކަށް ނޫނީ ކުރިމަތި ލެވޭވަރަށްވުރެ ބޮޑު އިމްތިޙާނެއް ކަމެވެ.\nމައްސަރު ކަންތައް ދިމާވުމުން އަންހެނާއަށް އަޅާ ވޭން ދެނެގަތުމަށް ކުރެވުނު ދިރާސާތަކުގެ ތެރެއިން މިއީ ފާހަގަކޮށްލެވޭ ދިރާސާއެކެވެ. ޔުނިވަސިޓީ ކޮލެޖް ލަންޑަންގެ ތަޖުރިބާކާރުން ކުރިޔަށްގެންދިޔަ މި ދިރާސާއިން ހާމަވެފައި ވަނީ، މިކަންތައް ދިމާވުމުން އިޙްސާސް ކުރެވޭ ތަދު، ހާޓް އެޓޭކެއް ޖެހުމުން އިޙްސާސްވާ ތަދަށްވުރެވެސް ގަދަ ކަމެވެ.\nގިނަ ޢަދަދެއްގެ ބަޔަކު ބައިވެރިކޮށްގެން ކުރިޔަށްގެންދިޔަ މިދިރާސާގެ އިސް ތަޖުރިބާކާރު، ޕްރޮފެސަރ ޖޯން ގުއިލެބާޑް ވިދާޅުވީ އެތަދަކީ ހަޤީޤަތުގައި ފިރިހެނަކަށް ތަސައްވުރު ކުރެވޭ ވަރުގެ ތަދެއްވެސް ނޫންކަން ދިރާސާއިން ހާމަވެގެންދާ ކަމަށެވެ. ނަމަވެސް މައްސަރު ކަންތައް ދިމާވުމުން އަންހެނުންނަށް އިހްސާސް ކުރެވޭ ތަދު ކަނޑުވަން ޑޮކްޓަރުން މާބޮޑު ސަމާލުކަމެއް ނުދޭ ކަމަށާއި، އެއީ މާބޮޑު ކަމެއްގެ ގޮތުގައި ޑޮކްޓަރުން ނުދެކޭ ކަމަށް ވެސް މިދިރާސާގައި ބުނެފައި ވެއެވެ.\nމީގެ އިތުރުން ފިރިހެނެއްގެ ބަނޑުގައި ރިއްސައިގެން ފަރުވާދޭން އެވްރެޖްކޮށް ނަގަނީ 49 މިނެޓް ކަމަށާއި، ނަމަވެސް މި ޙާލަތުގައި އަންހެނެއްގެ ބަނޑުގައި ރިއްސާތާ 65 މިނެޓް އެވްރެޖްކޮށް ވާއިރު ވެސް ފަރުވާ ނުދެވޭ ކަމަށް ދިރާސާގައި ވަނީ ބުނެފައެވެ.\nމައްސަރު ކަންތައް ދިމާވުމުން އިހްސާސް ކުރެވޭ ތަދުގެ ވާހަކަ ގިނަ ފަހަރަށް އޮންނަނީ ސިއްރު ކުރެވިފައި ކަމަށާއި ނަމަވެސް އެއީ އެ ވާހަކަ ނުދައްކައި ދޫކޮށްލާ ވަރަށް ވުރެ މާވޭންދެނިވި ތަދެއް ކަމަށް ދިރާސާ ރިޕޯޓްގައި ބުނެފައި ވެއެވެ.\nއޭޕްރީލް 18, 2021 08:23\nތިކަމުންވެސް ބަޔެއް މީހުންގެ ދަރަޖަމަތިވެރިވާނެ ﷲ ގެ ހަޒުރަތުގައި، !\nއޭޕްރީލް 18, 2021 08:26\nމައްސަރުގެ ދުވަސްވަރުގައި ތަދުވާކަން އެއީ އެންމެންވެދް ދަންނަ ބޮޑު ހަޤީގަތެއް !\nއޭޕްރީލް 18, 2021 10:08\nބައެއް މީހުން ނުދަނޭ. އޯވަރިއެކްޓް ކުރަނީކަމަށް ބުނެހަދާ މަޖަލަކަށް އެބަހަދާ.\nއޭޕްރީލް 18, 2021 10:12\nއަސްލުވެސް މީ ވޭން ހުރި ކަމެއް. މީހަކާ ނީންނަ އިރު އަދި ވަކިން ވޭނުގަ އުޅެން ޖެހުނީ. އެކަމާ ހެދި މީހާ ހުންނަނީ ނަފްސާނީ ވެސް ވެފަ


Ifthithaahu hingun harudhanaa kurumah edhi naifaru dhaaireege Member hushahelhi garaaru balaigenfi - One Online\nރައްޔިތުންގެ މަޖިލީހުގެ ނައިފަރު ދާއިރާގެ މެންބަރު އަހުމަދު ޝިޔާމު ---ފޮޓޯ: މަޖިލިސް އިދާރާ\nއިފްތިތާހު ހިންގުން ހަރުދަނާކުރުމަށް އެދި ނައިފަރު ދާއިރާގެ މެންބަރު ހުށަހެޅުއްވި ގަރާރު ބަލައިގެންފި\nޅ. ނައިފަރު އިފްތިތާހު ހިންގުން ހަރުދަނާކޮށް، އެތަނުންދޭ ތައުލީމުގެ ފެންވަރު ރަނގަޅު ކުރުމަށް ދިމާވެފައިވާ ދަތިތައް އަވަހަށް ހައްލުކޮށްދިނުމަށް އެދި ނައިފަރު ދާއިރާގެ މަޖިލިސް މެންބަރު އަހުމަދު ޝިޔާމު ރައްޔިތުންގެ މަޖިލީހަށް ހުށަހެޅުއްވި ގަރާރު އެ މަޖިލީހުން މިއަދު ބަލައިގެންފިއެވެ.\nއެ ގަރާރު މަޖިލީހަށް ބަލައިގަތީ، ރައްޔިތުންގެ މަޖިލީހުގެ މިއަދުގެ ޖަލްސާއަށް ހާޒިރުވެވަޑައިގެން ތިއްބެވި 42 މެންބަރުންގެ ތެރެއިން 36 މެންބަރުން ވޯޓު ދެއްވައިގެންނެވެ.\nމި ގަރާރުގައި، އިފްތިތާހަށް ދިމާވެފައިވާ މައްސަލަތަކުގެ ސަބަބުން އެތަނުން ތައުލީމު ހާސިލު ކުރަމުން އަންނަ ދަތިވަރުންނަށާއި ޓީޗަރުންނާއި ހިންގުންތެރިންނަށް ދިމާވެފައިވާ ދަތިތަކާއި އެކަންކަމުގެ ސަބަބުން ދަރިވަރުންގެ ތައުލީމަށް ކުރާ ނޭދެވޭ އަސަރު ކުޑަކުރުމަށް އަވަސް ހައްލެއް ހޯދައިދިނުމަށް ވަނީ އިލްތިމާސްކުރައްވައިފައެވެ.\nގަރާރުގައި ބުނެފައި ވަނީ، އެއްހާހަށްވުރެންގިނަ ދަރިވަރުން މިހާރުވެސް އެ މަދަރުސާގައި ތައުލީމު ހާސިލު ކުރަމުން އަންނަ ކަމަށެވެ.\nމަދަރުސާގައި ހުރި ކަންތައްތަކުގެ ތެރެއިން ރަނގަޅު ކުރަން ޖެހޭ 18 ކަމެއް ފާހަގަކޮށް ގަރާރުގައި ބުނެފައި ވަނީ، އެކަންތައްތަކަކީ، އެ މަދަރުސާގެ ސީނިއާ މެނޭޖުމެންޓާއި ބައެއް ބެލެވެރިންނާއި ޓީޗަރުންނާއެކު ބަދަލު ކުރި ހިޔާލުތަކުގެ އަލީގައި ވަރަށް އަވަހަށް ހައްލު ކުރަން ޖެހޭ ކަންތައްތަކެއް ކަމަށެވެ.\nމި ގަރާރު މަޖިލީހަށް ބަލައިގަތުމުން އިތުރަށް ދިރާސާ ކުރުމަށް ގައުމީ ތަރްގީއާއި ތަރިކައިގެ ކޮމިޓީއަށް ވަނީ ފޮނުވައިފައެވެ.\nގުޅޭ ޓެގު ރައްޔިތުންގެ މަޖިލިސް ޅ. ނައިފަރު ތައުލީމީ ދާއިރާ މެންބަރު އަހުމަދު ޝިޔާމް


larvae migrans bayyah samaaluvey!\n10 ނޮވެންބަރ 20190ކޮމެންޓް\nލާވާ މައިގްރަންސް ބައްޔައް ސަމާލުވޭ!\nލާވާ މައިގްރަންސް ބައްޔަކީ ބުޅަލުގެ ނަޖިހުން އަދި ވެލީގެ ޒަރިއްޔާއިން ފެތުރޭ ހަމުގެ ބައްޔެކެވެ. އެގޮތުން މި ބަލި ޖެހުމުން ފަރުވާ ކުރެވޭ ކަމަށާއި މިއީ ފަސޭހައިން ރަނގަޅުވާ ބައްޔެއް ކަމަށް އެޗްޕީއޭ އިން ވަނީ ބުނެފައެވެ.\nމިބަލިން ރައްކާތެރިވުމަށްޓަކައި ކުރެވިދާނެ ގިނަ ކަންތައްތަކެއް އެބަހުއްޓެއެވެ. އެގޮތުން ހުސްފައިގައި ހުންނަ ނަމަ މަގުމަތީގައި އާއި ވެލީގައި ނުހިނގުން ވަރަށް މުހިންމު ކަމަށް އެޗްޕީއޭން ބުނެއެވެ.\nހަމައެހެންމެ މަގުމަތީ އުޅޭ ބުޅަލުގައި އަތް ނުލުން އަދި ބުޅަލުގެ ނަޖިހާ ދުރުވުމުގެ އިތުރުން ބުޅާ ގެންގުޅޭ ފަރާތްތަކުން ބުޅާ ޑިވޯމް ކުރުމާއި އޭގެ ލީޓާ ބޮކްސް ސާފުކުރާއިރު އަންގި ލުން އަދި ސާފު ކުރުމަށް ފަހު ސައިބޯނިލައިގެން އަތް ދޮވުން ވަރަށް މުހިންމެވެ.\nއޭގެ އިތުރުން ކުޑަކުދިން ޕާކުފަދަ ތަންތާގައި އުޅޭއިރު ވެއްޔާ ކުޅުނަ ނުދިނުމާއި ގިނަ ގިނައިން ސައިބޯނިލައިގެން އަތްދޮވުން ހިމެނެއެވެ. އަދި އެބަލީގެ އެއްވެސް އަލާމާތެއް ފެނިއްޖެނަމަ ހަސްނުކޮށް ޑޮކްޓަރަކަށް ދެއްކުން ވަރަށް މުހިންމެވެ.\nއެޗްޕީއޭ ސިއްހީ ދާއިރާ


Gaumee teamun retire kurumuge visnumeh neiy: Messi | Mihaaru\nރޭގެ މެޗުގެ ތެރެއިން ލިއޮނަލް މެސީ.-- ފޮޓޯ: އޭއެފްޕީ\n03 ޖުލައި 2019 - 12:28\nމީގެ ކުރިން މެސީ ވަނީ އެއް ފަހަރު ގައުމީ ޓީމަށް ކުޅުން ހުއްޓާލައިފަ އެވެ. އެއީ 2016 ވަނަ އަހަރުގެ ކޮޕަ އެމެރިކާ ފައިނަލުގައި ޗިލީ އަތުން ބަލިވި މެޗަށް ފަހު އެވެ. އެކަމަކު ފަހުން ނިންމުން ބަދަލުކޮށް އުމުރުން 32 އަހަރުގެ މެސީ އަލުން ޓީމަށް އެނބުރި އައީ އާޖެންޓީނާ މި ދިޔަ އަހަރުގެ ފީފާ ވޯލްޑް ކަޕަށް ކޮލިފައިނުވެދާނެ ކަމުގެ ބިރު ހީވެފައި އޮއްވަ އެވެ. މެސީ ވަނީ ކޮލިފައިން ފަހު މެޗުގައި އެކުއެޑޯ ކޮޅަށް ރަށުންބޭރުގައި ހެޓްރިކެއް ހަދައިފަ އެވެ.\nމިދިޔަ އަހަރުގެ ވޯލްޑް ކަޕުގެ ދެ ވަނަ ބުރުން ފްރާންސް އަތުން ބަލިވެ، މުބާރާތުން ކެޓުމުން މެސީ ގައުމީ ޓީމުން ބްރޭކެއް ނެގި އެވެ. އޭނާ ދެ ވަނަ ފަހަރަށް ގައުމީ ޓީމަށް ކުޅުން ހުއްޓާލިކަމަށް މީޑިއާގައި އަޑުފެތުރުނު ނަމަވެސް މެސީ ވަނީ މި ފަހަރުގެ ކޮޕަ އެމެރިކާގެ ކުރިން އަލުން ގައުމީ ޓީމަށް އެނބުރި އައިސްފަ އެވެ.\nރޭގެ މެޗަށް ފަހު މެސީ ބުނީ މިހާރު އޮތް އާޖެންޓީނާގެ ޒުވާން ސްކޮޑަށް އޭނާގެ އެހީތެރިކަން ފުރިހަމަ އަށް ލިބޭނެކަމަށާއި އެހެންވެ ރިޓަޔާކުރުމުގެ ވިސްނުމެއް ނެތް ކަމަށެވެ.\n"އަހަންނަށް އަދިވެސް މި ޓީމަށް އެހީތެރިވެދެވޭނެ. މިހާރު އާޖެންޓީނާގައި މި އޮތް ޒުވާން ގްރޫޕާ މެދު އުއްމީދު ބޮޑު. މިހާރު އޮތީ ވަރަށް ރަނގަޅު ޖީލެއް. މި ޓީމަށް ކާމިޔާބު ހޯދޭނެ. ގައުމީ ޓީމަށް ކުޅުމަށް ހުރި ޝައުގުވެރިކަން މި ކުޅުންތެރިންގެ މޫނުމަތިން ފެނޭ،" ރޭގެ މެޗަށް ފަހު މެސީ ބުންޏެވެ.\nމި ފަހަރުގެ ކޮޕަ އެމެރިކާގެ މެޗުތައް ކުޅުނު ބްރެޒިލްގެ ދަނޑުތަކުގެ ފެންވަރު ދަށް ކަމަށް ބުނެ މެސީ ވަނީ މީގެ ކުރިން ފާޑުކިޔައިފަ އެވެ. ރޭގެ މެޗުގައި ރެފްރީގެ ފަރާތުން ގިނަ މައްސަލަތަކެއް ފެނުނު ކަމަށް މެސީ ބުންޏެވެ.\n"އަހަރެމެން ވަރަށް ބޮޑަށް މަސައްކަތްކޮށް ރަނގަޅަށް ކުޅުނިން. އަހަރެމެންނަށް ޕެނަލްޓީއެއް ލިބޭނެ ވަގުތެއް ވެސް ދިޔަ. މި މެޗުގައި ރެފްރީ ވަރަށް ގިނަ ގޯސް ފައުލުތަކެއް ދިން. ހައިރާންވާންޖެހޭ ސަބަބަކީ މި މެޗުގައި ވީއޭއާރްގެ އެހީވެސްނުހޯދާ." ހިތްހަމަނުޖެހިފައިހުރެ މެސީ ބުންޏެވެ.\nއާޖެންޓީނާ އިން 1993 ވަނަ އަހަރު ކޮޕަ އެމެރިކާ ކާމިޔާބު ކުރި ފަހުން އެ ޓީމަށް ބޮޑު މުބާރާތެއްގައި ކާމިޔާބު ލިބިފައިނުވެ އެވެ. ގައުމީ ޓީމުގައި މެސީ އަށް ކާމިޔާބެއް ނުހޯދޭތީ އަމާޒުވާ ފާޑުކިޔުންތައް އިތުރުވަމުން އަންނައިރު، އަންނަ އަހަރު ކޮލަމްބިއާ އާއި އާޖެންޓީނާގައި ބާއްވާ ކޮޕަ އެމެރިކާގައި ކާމިޔާބު ހޯދުމަކީ މެސީގެ އަމާޒެކެވެ.\nވަރަށް އުފާވެއްޖެ. މެސީވަރެއްނެތް.\nމެސީ ޖެހޭނީ އަޑިގަނޑަކަށް އުސްގަނޑަކަށް ފުންމާލަން އޭރުން އެސޮރަށް އެކަންވާނީ\nއިންޝާ ﷲ އަދި މެސީ ވޯލްޑް ކަޕެއްގެ ތަށިވެސް ނަގާނެ\nއަޑިގަނޑަކަށްފަހު އުސްގަނޑެއް އަންނާނެކަން މެސީޔަށްވެސް އިނގޭ. ދެރައީ މިތާ ކޮމެންޓްކުރާ ރޯނު އެދުރުންނަށް އެކަން ނޭނގޭތީ. މިމީހުންނަށް ނޭނގެ ފުޓްބޯޅައިގައި މޮޅާއި ބަލިވުން އޮންނަކަން. ނިކަން މޮޅިއްޔާ އެކުޅުންތެރިން ގޮތަށް ދަނޑަށް އަރައި ކުޅެލަބަލަ. ރަނގަަަޅަށް ވިއްޔަ2ބޯޅަވެސް ފައިގައި ނުޖެހޭނެ.\nސާބަހޭ މެސީ. މިފަހަރު އަނެއްހެން ކުށްވެރިކުރާނެ ކުޅުންތެރިޔަކުވެސް ނެތް. ރަނގަޅު ވިސްނުމެއް.\nއިންޝާ ﷲ އަދި ހަމަ މެސީއަށް ގައުމީޓީމާއެކު ގިނަ ތަށިތަކެއް އުފުލާލުމުގެ ފުރުޞަތު ބޮޑުކަން މި މުބާރާތުގައި ކުޅުނު މެޗުތަކުން އެބަދޭހަވޭ، އަދި ތިޔަ ޓީމް ކުރިޔަށް އޮތްތަނުގައި ވވވވ މޮޅުވާނެކަމަށްވެސް ބެލެވޭ އަދި ޓީމަށް މެސީއާއެކު މާޓިނޭޒް، އިކާޑީ، ޑި ޕައުލް، ލޮސެލްސޯ، ޕެރެޑައިސް، އަ ކޯސްޓާ، މި ކުޅުންތެރިންގެ އެޓޭކާއެކު ކުރިޔަށް އޮތް ސީޒަންތަކުގައި އާރޖެންޓީނާ ވ ފުރިޙަމަ ޓީމެއްގެ ގޮތުގައި ފެނިގެންދާނެ!\nސާބަހޭ މެސީ.އަދި ހިތްވަރުކޮށްލާތި.


Tweet Akaai Gulhigen Sheikh Hameed Fuluhah Haaziru Kuree Birudhakkan - Salaf - Vaguthu\nކޮވިޑް-19: ދުނިޔޭގެ ހާލަތު ގޯހުން ގޯހަށް! - 39 މިނެޓް ކުރިން\nޖަމިއްޔަތުލް ސައިފްގެ އިސް އިލްމުވެރިއެއް ފުުލުސް އޮފީހަށް ހާޒިރު ކޮށްފައި ވަނީ ޓްވީޓަކާއި ގުޅިގެން ކަަމަށާއި، މިކަމާ ސުވާލުކޮށް ބަޔާން ނެގުމަކީ ކަނޑައެޅިގެން ބިރުދެއްކުމުގެ އަމަލެއް ކަމަށް އެ ޖަމިއްޔާއިން ބުނެފިއެވެ.\nސަލަފް ޖަމިއްޔާގެ ދައުވާ ކޯޑިނޭޓަރު ޝައިޙް ހަމީދު މުޖުތަބާ ފުލުހަށް ހާޒިރު ކޮށްފައި ވަނީ މިއަދު މެންދުރު 2:00 ގައެވެ.\nއޭނާ ފުލުހަށް ހާޒިރުކޮށްފައި ވަނީ މިހާރު މަޖިލީހަށް ހުށަހެޅިފައިވާ ގާނޫނުލް އުގޫބާތަށް އިސްލާހު ގެންނަ ބިލު ބޭރުކޮށްލަން ގޮވާލައި ކުރި ޓްވީޓަކާއި ގުޅުވައިގެންނެވެ\n"މަޖިލީހުގެ މެމްބަރުންނޭވެ! ތިޔަބޭފުޅުންގެ ކުރިމައްޗަށް ހުށަހެޅޭ ބިލަކީ އިސްލާމްދީނާއި އެދީނުގެ ހަމަތަކަށް ގޮންޖެހުން ކުރިމަތިކުރުވާ ފަދަ ބިލެއް ނަމަ އެފަދަ ބިލަކަށް ވޯޓުދީ ތާއިދު ކުރުމަކީ ތިޔަބޭފުޅުންގެ އިސްލާމްކަން ގެއްލިގެން ހިނގައިދާނެ ކަމެއްކަން ހަނދާން ކުރައްވާށެވެ."އޭނާ ކޮށްފައިވާ ޓްވީޓްގައި ވެއެވެ.\nއެ ޖަމިއްޔާއިން ނެރުނު ބަޔާނުގައި ބުނެފައި ވަނީ މިއަދުގެ 2:00 ޖަހާއިރު، ފުލުސްއޮފީހަށް ހާޒިރުކުރިކުރުން، އެ ޖަމިއްޔާއިން ހަރުކަށި އިބާރާތުން ކުށްވެރިކޮށް، އިންތިހާއަށް ކަންބޮޑުވުން ފާޅުކުރާ ކަމަށެވެ.\nއަދި ސަބަބަކީ އެ ޓްވީޓަކީ ދީނީ އިލްމުވެރިއެއްގެ ހައިސިއްޔަތުން ރައްޔިތުންގެ މަޖިލީހުގެ މެމްބަރުންނަށް ދީފައިވާ އާއްމު ނަސޭހަތަކަށްވެފައި، ދީނީ އިލްމުވެރިން ދައްކާ ވާހަކަތަކާމެދު ނުތަނަވަސްކަމެއް އުފެދިއްޖެނަމަ، އެމީހަކާ އެންމެ ފުރަތަމަ ސުވާލުކުރަންޖެހޭ ފަރާތަކީ އިސްލާމިކް މިނިސްޓްރީ ކަމަށްވާތީ ކަމަށެވެ.\n"އެމިނިސްޓްރީގެ އެއްވެސް އިޝާރާތެއް ނެތި، ފުލުސްއޮފީހަށް ހާޒިރުކޮށް، މިކަމާ ސުވާލުކޮށް ބަޔާން ނެގުމަކީ ކަނޑައެޅިގެން ބިރުދެއްކުމުގެ އަމަލެއް ކަމަށް". ސަލަފްގެ ބަޔާނުގައި ވެއެވެ.\nއެ ޖަމިއްޔާއިން ވަނީ ނަފްރަތުގެ ބިލް ބަލައި ނުގަތުމަށް އެ ޖަމިއްޔާއިން މިކުރަމުންދާ ކެމްޕޭންގައި ބައިވެރިވާ އެންމެހާ ފަރާތްތަކަށް، އެ ޖަމިއްޔާގެ ފަރާތްތަކުން ﷲ ނޫންފަރާތެއްގެ ބިރެއް ނުގަންނާނެކަމާއި، އިސްލާމްދީނަށް ގޮންޖެހުން ކުރިމަތިވެދާނެ ކޮންމެކަމަކާއި ކުރިމަތިލުމުގައި އެކަލާނގެ ވާގިފުޅާއެކު އަޅުގަނޑުމެން ސާބިތުވެތިބޭނެކަމުގެ ޔަގީންކަން ދީފައެވެ.\nއަދި ހަމީދު ދީފައި ވަނީ އިލްމީގޮތުން ރަނގަޅު ނަސޭހަތެއްކަމަށާއި، އާއްމުކޮށް އިލްމުވެރިޔަކު ދޭ ހެޔޮ ނަސޭހަތަކީ ރާއްޖޭގައި ކުށްވެރިވެދާފަދަ ބަސްފުޅަކަށް ވާނަމަ، މިހާރު މިއޮތް ނަފުރަތުގެ ބިލު ފާސްވެއްޖެނަމަ، އިސްލާމީދައުވަތަށް ގޮންޖެހުން ކުރިމަތިވެ އިސްލާމްދީންވެސް ރާއްޖެއިން ފުހެވިގެން ހިނގައިދާނެ ކަަމަށް އެ ބަޔާނުގައި ވެއެވެ.\nއަދި މިއީ ގާނޫނު އަސާސީގެ 27 ވަނަ މާއްދާގެ ދަށުން ލިބިދޭ ހިޔާލުފާޅުކުރުމުގެ މިނިވަންކަންވެސް ނިގުޅައިގަތުންކަމުގެ އަމަލެއް ކަަމަށްވެސް ސަލަފުން ބުންޏެވެ.\nޖޫން 24, 2021 20:37\nކާފަ ރެކޭ ގޮވައިފިނަމަ ކާފަ ރު ވެފަ ހު ރިތޯ ބަލަން ވެސްޖެހޭ އެގޮތަށް ބަލާފަ ކާފަ ރު ވެފަ ހު ރިއްޔާ ބުނިމީހާ ކުއްވެ ރި ނުވެ ކާފަ ރުވި މީހާ ކުއްވެ ރިވާންޖެހޭ !\nޖޫން 24, 2021 21:00\nރައްޔިތުންގެ މަޖިލިސް ދެކެ އަދި ދިވެހި ފުލުހުންދެކެ ބިރުން އިސްލާމް ދީނުގެ ދިފާއުގަ ބަސް ނުބުނެ ހުންނާނެ ކަމަށް ހީކުރުމީ ވަރަށް ބޮޑު ގޯހެއް. މާތްﷲ ފިޔަވާ ބިރުގަންނަ އެހެން ފަ ރާތެއް ނުވޭ......... ސަލަފް ޖަމިއްޔާ އިން ތިކު ރާ މަސައްކަތަށް މާތްﷲ ބަ ރަކާތް ލައްވާށި.. ަަަަަަ\nއަދި އެހެން މީހުންވެސް ޙާޟިރޜުކުޜާނެ. އެމް ޑީ އެން ޙަމީދެއްނު ސީޕީ އަކަށްހުޜީ\nޖޫން 24, 2021 22:25\nބިރުވެސް ދައްކާނަން ފާޑުފާޑުގެ ވާހަކަ ދައްކަންޔާ. އެހެން ކަންކަންވެސް ވާނެ އަދި\nޖޫން 24, 2021 23:50\nއެމްޑީޕީއަށް ވެރިކަން ލިބިއްޖެނަމަ އަބަދުވެސް ދީނާކުޅޭތައް ފެންނަނީ. ހީވަނީ މިމީހުން ވެރިކަން މިހޯދަނީ ލާދީނީ އެޖެންޑާ ފެތުރުމަށް ހެން. ޔާﷲ އަޅަމެންގެ ވެރިންނަކީ އިސްލާމް ދީނަށް ނަޞްރު ދޭނެ ވެރިންކަމުގައި މިންވަރު ކުރައްވާށި އާމީން\nޖޫން 25, 2021 00:31\nދިގު 30 އަހަރުގެ ވެރިކަމުގާ ކަންކުރި ގޮތަށް ކަންކަން ވެ ނިމިއްޖެ. ލަދުން ބޯހަލާކު ވަރަށް މިނިވަންވެއްޖެ.\nޖޫން 25, 2021 01:09\nއެމްޑީޕީ ވެރިކަމަ އަތުވެއްޖެ ނަމަ ރައްޖެއަ ބޮޑެތި ގެއްލުންދޭ\nޖޫން 25, 2021 06:09\nމިކަމުންވެސް އެއްކަމެއް ވަރަށް ސާފުވެއްޖެ. މިއީ ބިލް ފާސްވުމުގެ ކުރިން ވާ ވަރު. އަދި ތިޔަ ބިލެއް ފާސްވެއްޖެއްޔާ ކޮބާބާ ހާލަކީ، ނަފްރަތު އުފެދޭ އެހެން ހުރިހާ ކަމެއް މަނާކިރާކަން ނޫޅޭ. މީހުންނާ ދިމާލަށް ސާބިތު ނުހިފޭ ބޮޑެތި ދޮގު އިލްޒާމު އެޅުވުމާއި، ހުތުރު ނަން ނަަމުން ގޮވުމާއި އެފަދަ އެތަށްކަމެއް.\nޖޫން 25, 2021 16:12\nތިޔަ މަޖިލިސް ތެރޭގަ ތިތިބީ ހުސް ނަފްރަތު އުފައްދައިގެން ހޮވިފަ ތިބި މީހުން. މި މީހުންނަށް މީހަކު ނަޞޭޙަތަކަށްވެސް އެއްޗެއް ބުނެފި ނަމަ، ފިރުއައުން އެކޭ އެއްވެސް ތަފާތެއް ނެއް ރިއެކްޓު ކުރާގޮތް


ހުއްދަ ނެތި ސްކޫލު ލޯގޯ ބޭނުން ނުކުރަން އެދިއްޖެ\nހުއްދަ ނެތި ސްކޫލުގެ ލޯގޯ ބޭނުން ނުކުރަން އެޑިއުކޭޝަން މިނިސްޓްރީން މިއަދު އިލްތިމާސްކޮށްފި އެވެ.\nސްކޫލުތަކާއި ކޮލެޖު/ޔުނިވާސިޓީތައް އަންނަ މަހު ހުޅުވަނީ\nގާތްގަނޑަކަށް ހަތަރު މަހެއްހާ ދުވަސް ފަހުން، އަންނަ ޖުލައި މަހުގެ ތެރޭގައި ސްކޫލުތައް ހުޅުވާނެ ކަމަށް ނޭޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) އިން މިރޭ ބުނެފި އެވެ.\nކޮވިޑް-19 ފެތުރުން ކޮންޓްރޯލް ކުރުމަށްޓަކައި ސްކޫލްތަކުގެ ކިޔެވުން މެދުކަނޑާލާފައިވާތާ ގިނަ ދުވަސްތަކަކަށް ފަހު، އަލުން ކިޔަވައިދޭން ފަށަންވާއިރަށް ސްކޫލްތަކަށް 12،000 އަށް ވުރެ ގިނަ...\nގްރެޖުއޭޝަން ސެޓްފިކެޓާ ހަވާލުވާން ޖެޓް ސްކީގައި\nކޮރޯނާވައިރަހާ ހެދި ދުނިޔޭގެ ވަރަށް ގިނަ ކޮލެޖްތަކާއި ޔުނިވަސިޓީތަކުގެ ގްރެޖްއޭޝަން ހަފުލާތައް މި އަހަރު ވަނީ ކެންސަލްކުރަން ޖެހިފަ އެވެ. އަދި އެފަދަ ހަފުލާތައް ބޭއްވި ގިނަ...


މައިކްރޯސޮފްޓް ޓްރާންސްލޭޓާއިން މިހާރު ދިވެހިބަހަށް ތަރުޖަމާކޮށްލެވޭ - Tech News Maldives\nއިސްމާއިލް އަލީ • 19 އޮކްޓޯބަރު 2021\nމައިކްރޯސޮފްޓް ޓްރާންސްލޭޓާ މެދުވެރިކޮށް މިހާރު އިނގިރޭސި ބަހުން ލިޔެފައިހުންނަ ބަސްތައް ދިވެއްސަށް އަދި ދިވެހި ބަހުން ލިޔެފައި ހުންނަ ބަސްތައް އިނގިރޭސި ބަހަށް ތަރުޖަމާކޮށްލެވޭނެއެވެ. މައިކްރޯސޮފްޓް ޓްރާންސްލޭޓާއަކީ އާޓިފިޝަލް އިންޓެލިޖެންސް މެދުވެރިކޮށް ތަރުޖަމާކުރުމުގެ ހިދުމަތްފޯރުކޮށްދޭ އެޕްލިކޭޝަނެކެވެ. އެކުންފުނިން ހާމަކުރާ ގޮތުގައި އަލަށް އިތުރުކުރެވުނު 12 ބަހާކާއެކު މިހާރު ޓްރާންސްލޭޓާ އެޕް މެދުވެރިކޮށް ތަފާތު 100 ބަސް ތަރުޖަމާކޮށްލެވޭނެއެވެ. އެގޮތުން ދިވެހި ބަހަކީވެސް އަލަށް ޓްރާންސްލޭޓާއަށް އިތުރުކުރެވުނު ބަހެކެވެ.\nމައިކްރޯސޮފްޓްއިން ހާމަކޮށްފައިވާ ގޮތުގައި މިއާއެކު ދުނިޔޭގެ އެކިކަންކޮޅުތަކުން 5.66 ބިލިއަން މީހުންނަށް އެކިބަސްބަސް ތަރުޖަމާކުރުމުގެ ފުރުސަތު ވަނީ ހުޅުވިގެން ގޮސްފައިއެވެ. މީގެ ކުރިން 2016 ވަނަ އަހަރު ގޫގަލްގެ ޓްރާންސްލޭޓާ އެޕްލިކޭޝަން މެދުވެރިކޮށް 100 ބަސް ތަރުޖަމާކުރެވޭގޮތް ވަނީ ހަދާފައިއެވެ. ނަމަވެސް މައިކްރޯސޮފްޓްއިން ހާމަކުރާ ގޮތުގައި އެކުންފުނީގެ ޓްރާންސްލޭޓާ އެޕްލިކޭޝަން ތަފާތުވަނީ އާޓިފިޝަލް އިންޓެލިޖެންސް މެދުވެރިކޮށް ހޯދިފައިވާ ކުރިއެރުންތަކާއި ގުޅިގެންނެވެ. މީގެ އިތުރުން އެކުންފުނިން ހާމަކޮށްފައިވާ ގޮތުގައި މި ހިދުމަތް އެކުންފުނީގެ އޮފީސް، ޓްރާންސްލޭޓާ ފޯ ބިންގް، އަޒުއާ ކޮގްނިޓިވް ސާވިސަސް ޓްރާންސްލޭޓާ އަދި އަޒުއާ ކޮގްނިޓިވް ސާވިސަސް ސްޕީޗް މެދުވެރިކޮށްވެސް ލިބިގެންދާނެއެވެ.\nމައިކްރޯސޮފްޓްގެ ޓްރާންސްލޭޓާއަށް އިތުރުކުރެވުނު ބަސްތަކަކީ އެކުންފުނީގެ އެކްސްވައިޒީ ކޯޑް އިނީޝިއޭޓިވްގެ ދަށުން ކުރިއަށް ގެންގޮސްފައިވާ މަސައްކަތެކެވެ. އެކުންފުނީގެ އެކްސްވައިޒީ ކޯޑް އިނީޝިއޭޓިވްއަކީ ލިޔުންތަކާއި، އޯޑިއޯ އަދި އެކި ބަސްތައް ބޭނުންކޮށްގެން ވާހަކަ ދައްކާ، އަޑުއިވޭ އަދި ފެންނަ އާޓިފިޝަލް އިންޓެލިޖެންސް ނިޒާމުތަކެއް އުފެއްދުމަށް އެކުންފުނިން ކުރަމުންދާ މަސައްކަތެކެވެ.


ދައްޖާލާމެދު ކަންބޮޑުވުން އިތުރުވަނީ ކީއްވެ؟\nމިހާރަކަށް އައިސް އެންމެ ގިނަ ބައަކު އެންމެ ބޮޑަށް ކަންބޮޑުވެ ސަމާލުކަން ދޭ އެއް ކަމަކީ ދައްޖާލު ފައުޅުވުމެވެ. ދައްޖާލުގެ މައްސަލައަކީ އެންމެ ކުރިން ފެށިގެން އޮތް މައްސަލައެއް ނަމަވެސް އެކަމަށް މީސްތަކުން އެހައި ބޮޑު ސަމާލުކަމެއް ނުދެއެވެ.\nދައްޖާލުގެ މައްސަލައިގައި އުފެދޭ ސުވާލުތައް ގިނަވުމުން އެ ސުވާލުތަކަށް ޖަވާބު ދެއްވުމަށްޓަކައި ދީނީ އިލްމުވެރިން ގެންދަވަނީ ދިރާސާކުރައްވައި ފޮތްތައް ލިޔުއްވަމުންނެވެ. މިގޮތުން އެންމެ ފާހަގަކުރެވޭ އެއްފޮތަކީ މެލޭސިޔާގެ އިލްމުވެރިއެއް ކަމަށްވާ ޝައިޚް އިމްރާން ޙުސައިން ލިޔުއްވާފައިވާ "ދައްޖާލް ދަ ޤްރްއާން އެންޑް އައްވަލް އައްޒަމާން" އެވެ.\nޝައިޚް އިމްރާން ވިދާޅުވަނީ މީސްތަކުން މިހައި ގިނަ ސުވާލުތައް އުފައްދަނީ ދައްޖާލުގެ ވާހަކަ ކީރިތި ޤްރްއާނުގައި ނެތް ކަމަށް ބުނެ ކަމަށެވެ. ނަމަވެސް އެއީ ރަނގަޅު ޤަބޫލުކުރުމެއް ނޫން ކަމަށާއި "ދައްޖާލު"ގެ ވާހަކަ ކީރިތި ޤްރްއާނުގައި އެބަ އޮތް ކަމަށެވެ. "ޞ" ސޫރަތުގައި ފިތުނައިގެ ގޮތުގައި އެވަނީ ދައްޖާލުގެ ވާހަކަ ކަމަށެވެެ.\nޝައިޚް އިމްރާންގެ ފޮތް މިހާރުވެސް ވަނީ ގިނަ ބަސްތަކަކަށް ތަރުޖަމާކޮށްފައެވެ. އިތުރު ބަސްތަކަށް ތަރުޖަމާ ކުރުމުގެ މަސައްކަތް މިހާރުވެސް ދަނީ ކުރެވެމުންނެވެ.\nޝައިޚް އިމްރާންގެ ބުކްސްޓޯރުން މިހާރުވެސް މި ފޮތް ހިލޭ ޑައުންލޯޑް ކުރެވޭނެއެވެ.\nދައްޖާލު އެރުން ދާދި ގާތްވެއްޖެ! ދައްޖާލު ވާނެ ބުނި އެއްކަންތައް ވެއްޖެ- ދެވަނަ ކަންތައް ވެނިމެނީ!\n4 މާޗް 2018


Film for change climate edition: baiverivumah hulhuvaalaifi - vNews.mv\n'ފިލްމް ފޯ ޗޭންޖް: ކްލައިމެޓް އެޑިޝަން'ގައި ބައިވެރިވުމަށް ހުޅުވާލައިފި\nމުހައްމަދު ހަފީޒް Male' | 17 October 2021, 18:12\nފިލްމް ފޯ ޗޭންޖު ކްލައިމެޓް އެޑިޝަންގައި ބައިވެރިވުމުގެ ފުރުސަތު މިއަދު ހުޅުވާލައިފިއެވެ.\nފިލްމް ފޯ ޗޭންޖް ކްލައިމެެޓް: ކްލައިމެޓް އެޑިޝަން އަކީ ޔޫއެންޑީޕީ ރާއްޖެ އާއި ދިރާގު ގުޅިގެން ކުރިއަށް ގެންދާ ޕްރޮޖެކްޓެއް ކަމަށް ދިރާގުން ބުނެއެވެ.\nމި ޕްރޮޖެކްޓްގެ މަގްސަދަކީ ޒުވާނުން ބާރުވެރިކުރުވާ ރާއްޖޭގެ ތިމާވެއްޓަށް އަންނަ ބަދަލުތަކާއި މެދު ވިސްނާ އެކަމާއި ގުޅިގެން ދިމާވާ މައްސަލަތައް ފިލްމްގެ ޒަރިއްޔާއިން ހާމަކޮށްދިނުމެވެ.\nއަދި މިކަމުގެ ސަބަބުން ޒުވާނުންނަށް މޯބައިލް ފޯނާއި ޓެބްލެޓް ފަދަ ޒަމާނީ ވަސީލަތްތައް ބޭނުންކޮށްގެން ޑޮކިއުމްންޓަރީ-ސްޓައިލް ފިލްމް ހެދުމަށް ބޭނުންވާ ފަންނީ ހުނަރުތަށް ދަސްވެގެންދާނެ ކަމަށްވެސް ޔޫއެންޑީޕީން ބުނެއެވެ.\nމި ޕްރޮޖެކްޓްގައި ހިމެނޭނީ ތަމްރީން ބަޔަކާއި ޕޯސްޓް-ޕްރޮޑަކްޝަން ބައެއް ކަމަށް ޔޫއެންޑީޕީން ބުންޏެވެ.\nކޮންމެ ބައެއްވެސް ކުރިއަށް ދާނީ ފިލްމީ ދާއިރާގައި މަސައްކަތްކުރާ ފަރާތްތަކާއި ތަޖުރިބާކާރުންގެ އިރުޝާދުގެ ދަށުން ކަމަށާއި އަދި މި ޕްރޮޖެކްޓް ނިމިގެން ދާއިރު ބައިވެރިން ގްރޫޕްތަކަށް ބަހާލެވި މި އަހަރުގެ ޝިޔާރަށް (ތިމާވެއްޓަށް އަންނަ ބަދަލުތައް)5ކުރު ފިލްމް ތައްޔާރުކުރާނެއެވެ.\nމިއީ އދ.ގެ 13 ވަނަ ދެމެހެއްޓެނިވި ތަރައްގީގެ ލަނޑުދަނޑިއާއި ގުޅުވައިގެން އެކުލެވިފައިވާ ޝިޔާރެކެވެ.\nބައިވެރިންގެ ފިލްމްތައް އެކި ސޯޝަލް މީޑިއާ އަދި ޕަބްލިކް ޕްލެޓްފޯމް ތަކުގައި ދައްކަން ނިންމާފަވާއިރު މި ފިލްމްތައް އެކިއެކި ތިމާވެއްޓަށް އަންނަ ބަދަލުތަކާއި ބެހޭ ޒުވާނުންގެ އެޑްވޮކަސީ މަންސިތަކުގައި ދެއްކުމުގެ ފުރުސަތުވެސް ހުޅުވިގެންދާނެއެވެ.\nމީގެތެރެއިން ޕްރޮޖެކްޓްގައި ބައިވެރިވުމަށް ހޮވާނީ 30 ފަރާތެއް ކަމަށާއި މި ޕްރޮޖެކްޓްގައި އަންހެނުން ބައިވެރިވުމަށް އިތުރަށް އިލްތިމާސްކުރާ ކަމަށް ޔޫއެންޑީޕީން ވަނީ ބުނެފައެވެ.\nބަައިވެރިން ހޮވުމުގައި ބޮޑަށް ބަލާނީ ފިލްމް ހެދުމުގެ ތަޖުރިބާ މަދު ފަރާތްތަކަށް ކަމަށްވެސް ޔޫއެންޑިޕީން ބުނެއެވެ.\nފިިލްމް ފޯ ޗޭންޖް: ކްލައިމެޓް އެޑިޝަން' ގައި ބައިވެރިވުމުގެ ފުރުސަތު މިހާރު ހުޅުވާލާފަވާއިރު ބައިވެރިވުމަށް ފޯމު ހުށައެޅޭނެ އެންމެ ފަހު ތާރީޚަކީ 24 އޮކްޓޫބަރު 2021 އެވެ.


SunOnline: Raees Yaameen ge massala ballava bench in ghaazee Ali Rasheed negumah idhikolhun govaalaifi\nރައީސް ޔާމީންގެ މައްސަލަ ބައްލަވާ ބެންޗުން ގާޒީ އަލީ ރަޝީދު ނެގުމަށް އިދިކޮޅުން ގޮވާލައިފި\nޝަފްނާ ހުސައިން 16 Nov 2019, 16:44\nޕީޕީއެމް/ޕީއެންސީން މިއަދު ބޭއްވި ނޫސްވެރިންގެ ބައްދަލުވުން --- ފޮޓޯ: ޕިޕީއެން\nކްރިމިނަލް ކޯޓުގެ ގާޒީ އަލީ ރަޝީދުގެ ސުލޫކީ މައްސަލައެއް ޖުޑީޝަލް ސާވިސް ކޮމިޝަން (ޖޭއެސްސީ)އަށް ހުށަހަޅާފައި ވަނިކޮށް، ކުރީގެ ރައީސް އަބްދުﷲ ޔާމީންގެ މައްޗަށް އުފުލާފައިވާ މަނީ ލޯންޑްރިންގެ ދައުވާގެ މައްސަލަ ބައްލަވާ ބެންޗުގައި އެ ގާޒީ އިންނެވުމާ ގުޅިގެން އިދިކޮޅުން ކަންބޮޑުވުން ފާޅުކޮށްފި އެވެ.\nޕީޕީއެމް، ޕީއެންސީ އިން މިއަދު ބޭއްވި ނޫސްވެރިންގެ ބައްދަލުވުމެއްގައި ޕީއެންސީގެ ނާއިބު ރައީސް އަބްދުއްރަހީމް އަބްދުﷲ (އަދުރޭ) ވިދާޅުވީ، ގާޒީ އަލީ ރަޝީދުގެ ސުލޫކީ މައްސަލައެއް ހުށަހެޅިފައިވުމުގެ އިތުރުން، އޭނާއަކީ ރައީސް ޔާމީނާ ޒާތީ ހަސަދައެއް އޮންނަ ބޭފުޅެއް ކަމަށެވެ.\nއެގޮތުން މީގެ ކުރިން "ރައީސް ޔާމީން ހަމަ ކޮންމެހެން ވެސް ޖަލަށް ލާންޖެހޭނޭ" ކަމަށާއި ރައީސް ޔާމީން ވެރިކަމުގައި ހިންގާފައި ހުރި ތަރައްގީގެ ޕޮރޮޖެކްޓްތައް ފެނި ރުޅިއަރާކަމަށް ގާޒީ އަލީ ރަޝީދު ވިދާޅުވެފައިވާ ކަމުގެ މައުލޫމާތު ލިބިފައިވާ ކަމަށް އިދިކޮޅުން ބުނެ އެވެ.\n"ސުލޫކީ މައްސަލައެއް އޮއްވައި އޭނާ ރައީސް ޔާމީންގެ މައްސަލަ ބައްލަވާ ބެންޗުގައި ހިމެނުމަކީ އަޅުގަނޑުމެން ވަރަށް ބޮޑަށް ކަންބޮޑުވާ ކަމެއް،" އަދުރޭ ވިދާޅުވި އެވެ.\nއަދުރޭ ވިދާޅުވީ ބައެއް ކަހަލަ ސުލޫކީ މައްސަލަތަކަކީ ހާއްސަ ގޮތެއްގައި މި ސަރުކާރުން ވަރަށް އަވަހަށް ފިޔަވަޅު އަޅަމުން ގެންދާ މައްސަލަތަކެއް ކަމަށެވެ. ގާޒީ ރަޝީދުގެ މައްސަލަ ނުބަލާ ލަސްވާ ކަމަށް ބުނެ ވެސް ޕީޕީއެމް، ޕީއެންސީން ވަނީ ކަންބޮޑުވުން ފާޅުކޮށްފަ އެވެ.\nޖޭއެސްސީގައި ތިއްބަވާ ބޭފުޅުންނާ ގުޅުން ހުރި ނުވަތަ ގުޅުމެއް އޮތް ކަމަށް ލަފާކުރެވޭ މައްސަލައެއް އަތުވެއްޖެ ނަމަ 24 ގަޑިއިރުގެ ތެރޭގައި އެބޭފުޅަކާ ދޭތެރޭ ފިޔަވަޅު އަޅުއްވަމުން ގެންދަވާ ކަމަށް ވެސް އަދުރޭ ވިދާޅުވި އެވެ.\n"އެހެން ނަމަވެސް އަޅުގަނޑުމެންނަށް މައުލޫމާތު ލިބޭ ގޮތުގައި އަލީ ރަޝީދާ ގުޅޭ ސުލޫކީ މައްސަލައެއް އަމިއްލަ ފަރާތަކުން ހުށަހަޅާފައި އޮންނަތާ ހަފްތާއެއް މިވަނީ. މި ބެންޗު އެކުލަވާލުމާ އެކު އެކީހެން އަމިއްލަ ފަރާތަކުން ވަނީ އެ މައްސަލަ ހުށަހަޅާފައި. އެހެން ނަމަވެސް މިހާތަނަށް އައި އިރު ޖޭއެސްސީއަކުން އެއާ ދޭތެރޭ ފިޔަވަޅު އަޅާފައެއް ނުވޭ. އެހެންވީމާ އަޅުގަނޑުމެން މިއަދު ގޮވާލަން ރައީސް ޔާމީންގެ މައްސަލަ ބައްލަވާ ބެންޗުގައި އަލީ ރަޝީދު ނުހިމެނުމަށް،" އަދުރޭ ވިދާޅުވި އެވެ.\nއެހެންކަމުން ޖޭއެސްސީގެ "ކުއްލި ބައްދަލުވުމެއް" ބާއްވައިގެން ގާޒީ އަލީ ރަޝީދު އެ ބެންޗުން ނެގުމަށް އިދިކޮޅުން ވަނީ ގޮވާލައިފަ އެވެ. އަދި އެއީ އެންމެ މަތީ މަސްލަހަތު ހުރި ގޮތް ކަމަށް ވެސް އިދިކޮޅުން ވަނީ ބުނެފަ އެވެ.\nއިދިކޮޅުން ބުނެފައި ވަނީ ގާޒީ ރަޝީދު އިންނަވާ ބެންޗަކުން އިންސާފުވެރި ނިންމުމެއް ނިންމާނެ ކަމާ މެދު ސުވާލު އުފެދޭ ކަމަށެވެ.\nރައީސް ޔާމީންގެ މައްސަލަ މީގެ ކުރިން ބައްލަވަމުން ގެންދެވީ، ކްރިމިނަލް ކޯޓުގެ އިސް ގާޒީ އަހުމަދު ހައިލަމް އެވެ. އެ މައްސަލާގައި ހުކުމް އިއްވަން ތައްޔާރުވެފައި ވަނިކޮށް، މި މަހުގެ ފަސް ވަނަ ދުވަހުގެ ހެނދުނު ޖުޑިޝަލް ސާވިސް ކޮމިޝަނުން ވަނީ ހައިލަމް ސަސްޕެންޑުކޮށްފަ އެވެ.\nޖޭއެސްސީއިން ހައިލަމް ސަސްޕެންޑު ކުރީ، ރަައީސް އިބްރާހިމް މުހައްމަދު ސޯލިހާއި، ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދުގެ ކަރުގައި ޗޭނު ޖަހާފައި ހުންނަ މަންޒަރު ފެންނަ ކާޓޫނަކާ އެކު ނަސްރުގެ ދުވަހުގެ ތަހުނިޔާ ކިޔުމުން އޭނާގެ ސުލޫކީ މައްސަލައެއް ބަލަން ނިންމި މައްސަލައެއްގަ އެވެ.\nއޭގެ އިތުރުން، ކުރީގެ މެމްބަރު އަލްހާން ފަހުމީ އަތުން ދެ ލައްކަ ރުފިޔާ ހައިލަމް ނެގި މައްސަަލައެއްވެސް ޖޭއެސްސީއިން ދަނީ ބަލަމުންނެވެ.\nހައިލަމް ސަސްޕެންޑު ކުރުމާ ގުޅިގެން ރައީސް ޔާމީންގެ ވަކީލުން ތުހުމަތު ކުރެއްވީ، ޖޭއެސްސީއިން ހުކުމަށް ނުފޫޒު ފޯރުވަން އުޅޭ ކަމަށެވެ. އަދި އެ ފަހުން ދެ ފަހަރެއްގެ މަތިން ރައީސް ޔާމީންގެ މައްސަލަ ބެންޗަކުން ބަލައިދިނުމަށް އެދި ވަކީލުން ކްރިމިނަލް ކޯޓަށް ސިޓީލި އެވެ.\nއެއާ އެކު އެ މައްސަލަ ބައްލަވަން ބެންޗެއް ވަނީ އެކުލަވާލައިފަ އެވެ. އެ ބެންޗުގައި ގާޒީ ރަޝީދުގެ އިތުރުން ދެން ހިމެނިވަޑައިގަންނަވަނީ ގާޒީ އަހުމަދު ޝަކީލާއި ގާޒީ މުހައްމަދު ސަމީރާއި ގާޒީ އަލީ އާދަމް އަދި ގާޒީ ހުސެއިން ފާއިޒް ރަޝާދެވެ.\nޕާޓީތަކުގެ ގާނޫނުގެ އިސްލާހުތަކަސް އެމްޑީޕީން ހިޔާލު ހޯދަނީ\n"ޔާމީންގެ ސަރުކާރުގައި ދީނީ ކަމަކުން ވައްކަމެއް ނުކުރޭ"


Medhu ziyarathuge model: Gaumee loabeege ramzeh\nޝާފިއު އޭނަގެ މޮޑެލް އާއެކު މެދުޒިޔާރަތް ކުރިމަތީގައި މަޑުކޮށްލައިގެން -- ފޮޓޯ: އާއިމް ޒަމީރު\nމާލެ ތެރެއިން އެއް ދިމާއަކަށް ނަޒަރު ހިންގާލުމުން މުހިއްމު އެއްތަނަަކަށް މާލޭގެ މެދުޒިޔާރަތް ފެންނާނެ އެވެ. މިއީ ދިވެހިންގެ ފަހުރެކެވެ. އަދި މާލޭގެ އަރާ ފަތުރުވެރިންގެ ވަރަށް ބޮޑު ޝައުގުކެވެ. މުލިއާގެ އާއި އިންވެގެން ހުންނަ މެދުޒިޔާރަތަކީ ދިވެހިން އިސްލާމްދީނަށް އެނބުރުމަށް މެދުވެރިވި، މަޣުރިބުގެ އިލްމުވެރިޔާ އަބުލް ބަރަކާތު ޔޫސުފުލް ބަރުބަރީގެ ހަށިކޮޅު ފަސްދާނުލެވިފައިވާ ޒިޔާރަތެވެ. ރާއްޖެ އިސްލާމްވުމާއި ގުޅިފައިވާ ތާރީހެއް އޮންނަ ތަނެެކެވެ. ރާއްޖޭގެ ތާރީހާއި ގުޅޭ އަދިއަދަށް ވެސް ސަލާމަތުން ހުރި އެންމެ ދުވަސްވީ އެއް ބިނާ އެވެ.\nމެދު ޒިޔާރަތަކީ ދިވެހިންގެ މުއްސަންދި ތާރީހާއި ތަރިކައިގެ ވެސް އަދި ސަގާފަތުގެވެސް ރީއްޗެކެވެ. އެތާނގެ ވާހަކަ ދެއްކުމާއި އެތަން ދެމެހެއްޓުން އޮތީ ދިވެހިންގެ އަތްމަތީގަ އެވެ.\nމެދުޒިޔާރަތުގެ މޮޑެލްއެއް އަސްލާއި އެއްގޮތަށް ފުރިހަމައަށް ދިވެހި ޒުވާނަކު މިދިޔަ ދިގު ލޮކްޑައުންގައި ފަރުމާކޮށް، ހަދާފައި ވެއެވެ.\nމާލޭގެ މެދުޒިޔާރަތް: މިއީ މުޅި ރާއްޖޭގެ ފަހުރެއް -- ފޮޓޯ: އާއިމް ޒަމީރު\nމި މޮޑެލްއަކީ މޯލްޑިވްސް ކަރެކްޝަނަލް ސާވިސްގެ އޮފިސަރެއްގެ ގޮތުގައި މަސައްކަތް ކުރާ އަބްދުﷲ ޝާފިއުގެ ފުރިހަމަ މަސައްކަތެކެވެ. ލޮކްޑައުންގައި ކުރިން ވެސް ކާޑްބޯޑާއި ފްލައިވުޑް ބޭނުން ކޮށްގެން ކުޑަގެއެއްގެ މޮޑެލް އޭނާ ހެދި އެވެ. ފަހުން އޭނާ ހެދި މެދުޒިޔާރަތުގެ މޮޑެލްއަށް ރަނގަޅަށް ބަލައިލުމުން އަސްލާއި އެއްގޮތް ކުރުމަށް ކޮށްފައިވާ މަސައްކަތް ވެސް ފެނެ އެވެ.\n"ކުޑައިރުއްސުރެ ވެސް އެކި ކަހަލަ މޮޑެލް ހަދަން. ޑޯލް ހައުސް ކަހަލަ އެއްޗެހި ހަދަނީ. މެދުޒިޔާރަތުގެ މި މޮޑެލް ހެދުމަކީ އަޅުގަނޑުގެ އަންހެނުން ދިން ހިޔާލެއް. މި ހިޔާލާއި އެއްގޮތަށް މި މޮޑެލް ހެދުމަށް މެދުޒިޔާރަތް ފޮޓޯ ނަގައި ރަނގަޅަށް ބެލީ. ލޮކްޑައުންގައި ލިބުނު ވަގުތުގައި ކުރި މަސައްކަތެއް މިއީ. ގާތްގަނޑަކަށް އެއްމަސް ދުވަސް ނެގި މި މަސައްކަތް ކުރަން،" އޭނާ ބުންޏެވެ.\nޝާފިއު، މެދުޒިޔާރަތުގެ މޮޑެލް ފުރިހަމަ ކުރީ މިދިއަ ލޮކްޑައުންގައި ލިބުނު ވަގުތުތަކުގައި -- ފޮޓޯ: އާއިމް ޒަމީރު\nޝާފިއުގެ މި މޮޑެލް ހެދި އިރު ގިނަ ވަގުތު އޭނާ ހޭދަކޮށްފައި ވަނީ އަސްލާއި އެއްގޮތް ކުރާށެވެ. މެދުޒިޔާރަތުގައި ލަކުޑިން ހަދާފައިވާ ގޭޓު އޭނާ ގެނެސްދީފައި ވަނީ ކުދި ކުދި ފިލާކޮޅުތަކާއި އިލޮށިކޮޅުތަކުގައި ކުލަޖައްސައިގެންނެވެ. ފޫޓެއް ހާ އުސްމިނުގެ މި މޮޑެލްގައި އޭނާ ލާފައިވާ ބޮކިތައް ދިއްލާލެވޭ އިރު ބޮކިތަކުގައި ހުރި ޑިޒައިން ވެސް އަސްލާ ދާދި އެއްގޮތެވެ.\n"ފިލާކޮޅުތައް ކުދި ކުދިކޮށް ކަފައި ކުލަޖައްސާއިގެން އެއްގޮތް ކުުރުމަށް މަސައްކަތް ކުރިން. އަދި މެދުޒިޔާރަތުގައި ހުންނަ ބޮކިތަކާއި މި މޮޑެލްގެ ހުންނަ ބޮކިތަކާއި އެއްގޮތް ކުރުމަށް ފައިން ޑީޓެއިލްސް ވެސް އެއްގޮތް ކުރިން" އޭނާ ބުންޏެވެ. "މޮޑެލް ހެދުމަށް ކުރި މަސައްކަތުގައި މެދުޒިޔާރަތާއި ގުޅޭ ގިނަ މައުލޫމާތުތަކެއް އަހަންނަށް ލިބިގެން ދިޔަ... މިހާރު ބޭނުން ވަނީ ދިވެހިންގެ މި ކަހަލަ ތާރީހީ ތަންތަނުގެ މޮޑެލް ހަދަން. ވީހާވެސް ގިނަ ބަޔަކު ޝައުގުވެރި ކުރުވާ ތާރީހީ ކަންކަން ހޯދާ ބަލަން އެންކަރޭޖް ކުރަން"\nޝާފިއުގެ މަސައްކަތް ފުރިހަމަވެފައި މެދުޒިޔާރަތާއި ވަރަށް އެއްގޮތް -- ފޮޓޯ: އާއިމް ޒަމީރު\nވަރަށް ގިނަ ބަޔަކަށް ޝާފިއުގެ މި މޮޑެލް ކަމުގޮސް އޭނާއަށް ތައުރީފު ކޮށްފައި ވެއެވެ. މި މަސައްކަތާއެކު މޮޑެލް ހެދުމުގެ އިތުރުން ދިވެހި ތާރީހަށް ވެސް އިތުރު ލޯއްބެއް އޭނާގެ ހިތުގައި އުފެދިއްޖެ އެވެ. އޭނާގެ މިހާރުގެ ގޯލަކަށް ހަދާފައި ވަނީ ނޮވެމްބަރު ތިނެއްގައި ބަޣާވާތެއްކޮށް ސަރުކާރު ބަދަލު ކުރާން ރާއްޖެ އެރި ތަމަޅަ ޓައިގަރުން ދިން ޓެރަރިސްޓް ހަމާލާގައި ޝަހީދުވި 19 ދިވެހިންގެ ހަނދާނުގައި ހަދާފައިވާ ހަނދާނީ ބިނާ އާއި އެއްގޮތް މޮޑެލެއް ފަރުމާ ކުރާށެވެ.\n"މި މޮޑެލްއާއި އެއްގޮތަށް މިއަށްވުރެ ކުޑަކޮށް ހަދާ ސުވެނިއާސް ގޮތުގައި ހަދަން ވިސްނަން. ދެން ބޭނުމީ މިއުޒިއަމްތަކަށް ހަދިޔާ ކުރަން އެހެން މީހުންނަށް ތާރީހީ ތަންތަނާއި ގުޅޭ ގޮތުން އުގައްނައިދޭން" މިއީ އޭނާގެ ވިސްނުމެވެ.\nތާރީޚީ ބިނާތަކާއި ޒިޔާރަތްތަކަކީ އަޅާނުލެެވި ހިރަފުހަށް ދޫކޮށްލާފައިވާ ތަންތަނަށް ވެގެން ދިއުމުގެ ބަދަލުގައި މަސައްކަތް ކުރަންވީ ދިވެހިން ތާރީހަށް ލޯބިކުރާ ބަޔަކަށް ހަދާށެވެ. މި ގައުމާއި އިސްލާމް ދީނަށްޓަކައި ދިވެހިން ކުރި އަގު ނުކުރެވޭނެ މސައްކަތްތަކަށް ޝުކުރުކޮށް އިހްތިރާމް ދޭށެވެ. ޝާފިއުގެ ފުރިހަމަ މި މަސައްކަތުން ގައުމީ ލޯބި ތާޒާާވާނެ އެވެ.\nގަޑިބުރު ހަދައިދޭނެ ބަޔަކު ހޯދަނީ


SunOnline: Virtual TTM Travel summit fashaifi\nވާޗުއަލް ޓީޓީއެމް ޓްރެވަލް ސަމިޓް ފަށައިފި\nއައިޝަތު ފަރީޙާ 23 Nov 2020, 11:24\nމިއަހަރުގެ ޓިޓީއެމް ޓްރެވަލް ސަމިޓް ވާޗުއަލް ކޮށް ފަށައިފިއެވެ.\nމިއަދާއި މާދަމާ ކުރިއަށްގެންދާ ޓީޓީއެމް ސަމިޓް، ފޭސްބުކް އަދި ޓްވިޓާ ޕްލެޓްފޯމުގައި ލައިވްކުރާނެއެވެ.\nޓީޓީއެމް ޓްރެވަލް ސަމީޓަކީ ރާއްޖޭގެ ފަތުރުވެރިކަމުގެ ދާއިރާގައި ހަރަކާތްތެރިވާ ފަރާތްތަކުގެ މެދުގައި ކުރިއަށްގެންދާ އެންމެ ބޮޑު ޓްރެވެލް ސަމިޓެވެ. މިއަހަރުގެ ސަމިޓްގައި މައިގަނޑު ގޮތެއްގައި އަލިއަޅުވާލާނީ ރާއްޖޭގެ ފަތުރުވެރިކަން އަލުން ކޮޅަށް ނެގުމާއި ގުޅޭގޮތުންނެވެ.\nމި ސަމިޓުގައި އިންޑަސްޓްރީގެ ޕްރޮފެޝަނަލުން ބައިވެރިވެ، ރާއްޖޭގެ ޓޫރިޒަމް އަލުން ކޮޅަށް ޖެހުމާ ގުޅޭގޮތުންނާއި މާކެޓް ޓްރެންޑްސްއާ ގުޅޭގޮތުން ވާހަކަ ދައްކައި ހިޔާލު ބަދަލުކޮށް މަޝްވަރާ ކުރާނެއެވެ.\nމި ސަމިޓުގައި، ރާއްޖޭގެ ޓޫރިޒަމް ދާއިރާ ކުރިއަރުވައި ކޮޅަށް ޖެހުމަށް ސަރުކާރުން ގެންގުޅޭ ޕްލޭންތަކާ ގުޅޭގޮތުން ޓޫރިޒަމް މިނިސްޓަރު ޑރ. އަބްދުﷲ މައުސޫމް ވާހަކަ ދައްކަވާނެއެވެ. މީގެ އިތުރުން މަޓީގެ ސެކްރެޓަރީ ޖެނެރަލް އަހުމަދު ނަޒީރާއި އިންޑިއާ އިން ރާއްޖެއަށް ކަނޑައާޅާފައި ހުންވަ ސަފީރު ސަންޖޭ ސުދީރުގެ އިތުރުން ބަންގްލަދޭޝް ހައިކޮމިޝަނަރު މުހައްމަދު ނަޒްމުލް ހަސަންއާއި އެމްއެމްޕީއާރުސީގެ މެނޭޖިންގް ޑިރެކްޓަރު ތޮއްޔިބު މުހައްމަދުވެސް ވާހަކަ ދައްކަވާނެއެވެ.\nމިއަހަރުގެ ޓީޓީއެމް ފެއާގައި 150 ރިސޯޓް އަދި ހޮޓެލްއާ 200 އޮޕަރޭޓަރުން ބައިވެ އެވެ.\nޓީޓީއެމް ޓްރެވެލް ސަމިޓް 2020 ވާޗުއަލްގެ ތެރެއިން އެގްޒިބިޓަރުންނާއި ޓްރޭޑް ވިޒިޓަރުންނާއި ދެމެދު ޕްރީ ޝެޑިއުލްޑް ބައްދަލުވުންތައް އޮންނާނެ އެވެ. މި ބައްދަލުވުންތައް އޮންނާނީ މި މަހުގެ 25 އިން 26 އަށެވެ.\nއެހެން އަހަރުތަކާ ހިލާފަށް މިއަހަރުގެ ޓީޓީއެމް ސަމިޓު އޮންލައިންކޮށް ބާއްވާއިރު، ސަމިޓު ކުރިއަށްދާނީ ޓީޓީއެމް ކަނެކްޓް ސޮފްޓްވެއާ މެދުވެރިކޮށެވެ.\nޓީޓީއެމް ޓްރެވެލް ސަމިޓް ކުރިއަށްދަނީ ޓީޓީއެމްގެ ބައެއްގެ ގޮތުގައެވެ. ޓީޓީއެމްއަކީ ރާއްޖޭގެ ފަތުރުވެރިކަމުގައި ހަރަކާތްތެރިވާ ފަރާތްތަކާއި ދުނިޔޭގެ ބޮޑެތި ޓްރެވެލް އޭޖެންޓުންނާއި ގުޅުވާލުމަށް ރާއްޖޭގައި މިހާތަނަށް ކުރިއަށްގެންދާ އެންމެ ބޮޑު ޓްރެވެލް ޓްރޭޑް ހަރަކާތެވެ.\nމިއީ މި ހަރަކާތް ކުރިއަށް ގެންދާ ހަތަރު ވަނަ އަހަރެވެ.\nޓްރެވެލް ޓްރޭޑް މޯލްޑިވްސްއަކީ އޯކާ މީޑިއާ ގްރޫޕުގެ އުފެއްދުމެކެވެ. އޯކާ މީޑިއާ ގްރޫޕްއަކީ މީޑިއާ އަދި މާކެޓިން ގެ ދާއިރާގައި ރާއްޖޭގައި ފުޅާ ދާއިރާއެއްގައި ހަރަކާތްތެރިވާ ކުންފުންޏެކެވެ.\nދިރާގު ޓީވީގެ ހިދުމަތް މަނަދޫއަށް!


vnews - Corruption massalaiga Nawaz Sharif aa suvaalu koffi\nކޮރަޕްޝަން މައްސަލާގައި ނަވާޒް ޝަރީފް ކޮމިޝަނަށް ހާޟިރުކޮށް ސުވާލު ކޮށްފި\nއެންޓި ކޮރަޕްޝަން ކޮމިޝަނަށް ހާޟިރުވެވަޑައިގެން ސުވާލުތަކަށް ޖަވާބު ދެއްވުމަށްފަހު ޕާކިސްތާނުގެ ބޮޑުވަޒީރު ނަވާޒް ޝަރީފް ނޫސްވެރިންނާ ވާހަކަފުޅު ދައްކަވަނީ - ފޮޓޯ: އޭ.އެފް.ޕީ\nޕެނަޕާ ޕޭޕަރސްއިން ލީކްކޮށްލި މައުލޫމާތުތަކާ ގުޅިގެން ފެންމަތިވި ކޮރަޕްޝަން މައްސަލަތަކުގެ ތުހުމަތުގައި ޕާކިސްތާނުގެ ބޮޑުވަޒީރު ނަވާޒް ޝަރީފް، އެންޓި ކޮރަޕްޝަން ކޮމިޝަނަށް ހާޟިރުކޮށް ސުވާލު ކޮށްފިއެވެ.\nބޮޑުވަޒީރު ނަވާޒް ޝަރީފްގެ މައްޗަށް އުފުލިފައިވާ ކޮރަޕްޝަންގެ ތުހުމަތުގެ ތަހްގީގު ކުރިއަށް ގެންދަނީ ޚާއްސަ ޖޮއިންޓް އިންވެސްޓިގޭޝަން ޓީމަކުންނެވެ.\nބޮޑުވަޒީރުގެ މައްޗަށް އުފުލިފައިވާ ކޮރަޕްޝަންގެ ތުހުމަތުގެ ތަހްގީގު ހިންގުމުންގެންދާ ޖޮއިންޓް އިންވެސްޓިގޭޝަން ޓީމަކީ މިދިޔަ އޭޕްރީލްމަހު ޕާކިސްތާނުގެ ސްޕްރީމް ކޯޓުން ނެރުމު އަމުރެއްގެދަށުން ޕާކިސްތާނުގެ އެންޓި ކޮރަޕްޝަން އިދާރާގެ އޮފިޝަލުންނާއި، އިންޓަރ-ސަރވިސަސް އިންޓެލިޖެންސާއި، މިލިޓަރީ އިންޓެލިޖެންސްގެ އޮފިޝަލުން ހިމެނޭގޮތުން އެކުލަވާލާފައިވާ ގުޅިފައިވާ ޓީމެކެވެ.\nއިސްލާމްއާބާދުގައި ހުންނަ ތަހްގީގު ޓީމުގެ މައި މަރުކަޒަށް ނަވާޒް ޝަރީފް ވަޑައިގެންނެވީ އޭނާއާ އެއްބަނޑު އެއްބަފާ އެންމެ ހަގު ކޮއްކޯފުޅު ޝާހްބާޒް ޝަރީފްގެ އިތުރުން، ޕަންޖާބް ޕްރޮވިންސްގެ ޗީފް މިނިސްޓަރާއި، އަދި އެހެންވެސް ބޭފުޅުންނާއެކުއެވެ. އިމާރާތުގެ ތެރެއަށް ވެދެވަޑައި ގަންނަވަމުން ނަވާޒް ޝަރީފް ޓީވީ ކެމެރާތަކަށް އަތްޕުޅުގެ އިޝާރާތުން ސަލާމް ކުރެއްވިއެވެ.\nޕެނަމާ ޕޭޕާރސްއިން ލީކް ކޮށްލި މައުލޫމާތުތަކުން، ބޮޑުވަޒީރު ނަވާޒް ޝަރީފާއި އެމަނިކުފާނުގެ އާއިލާގެ އޮފްޝޯރ ވިޔަފާވެރިތަކެއް ގައުމުން ބޭރުގައި ހިންގަމުން ގެންދާކަން ފަޅާއަރާފައި ވެއެވެ.\nމިމައްސަލަތަކުގައި ޖޮއިންޓް އިންވެސްޓިގޭޝަން ޓީމަށް ޕާކިސްތާނުގެ ބޮޑުވަޒީރު ނަވާޒް ޝަރީފް ހާޟިރުކޮށް ތިންގަޑިއެއްހާ އިރުވަންދެން ސުވާލުކޮށްފައި ވެއެވެ.\nނޫސްވެރިން ބުނެފައިވަނީ، ތިންގަޑިއިރުގެ ސުވާލުކުރުންތަކަށްފަހު ނުކުމެވަޑައިގެންނެވިއިރު ނަވާޒް ޝަރީފް ފެނުނީ ވަރަށް އިތުބާރާއެކު ހުންނެވިތަން ކަމަށެވެ.\nޖޮއިންޓް އިންވެސްޓިގޭޝަން ޓީމުގެ މައި މަރުކަޒުން ނުކުމެވަޑައިގެން ނޫސްވެރިންނަށް ދެއްވި ބަޔާނެއްގައި ނަވާޒް ޝަރީފްވަނީ އެމަނިކުފާނާ ދެކޮޅަށް އުފުލިފައިވާ ތުހުމަތުތަކުން ސަލާމަތްވެވަޑައިގަންނަވާނެ ކަމުގެ ޔަގީންކަން އެބައޮތް ކަމަށް ވިދާޅުވެފައި ވެއެވެ.\nޕެނަމާ ޕޭޕަރސްއިން ލީކްކޮށްލި މައުލޫމާތާ ގުޅިގެން ބޮޑުވަޒީރު ނަވާޒް ޝަރީފްގެ މައްސަލަ ޕާކިސްތާނުގެ ސްޕްރީމް ކޯޓުންވެސް ބަލާފައި ވެއެވެ. މައްސަލަ ބެލުމަށްފަހު މިއަހަރުގެ އޭޕްރީލްމަހު ސްޕްރީމް ކޯޓުން ހުކުމް ކޮށްފައިވަނީ، ނަވާޒް ޝަރީފް މަގާމުން ދުކުރާންޖެހޭ މިންވަރަށް ހެކި ނެތް ކަމަށެވެ. އެހެން ނަމަވެސް، ބޮޑުވަޒީރާ ދެކޮޅަށް އުފުލިފައިވާ ކޮރަޕްޝަންގެ ތަހްގީގު ކުރިއަށް ގެންދިއުމަށް އަމުރު ކޮށްފައި ވެއެވެ.\nޕާކިސްތާނުގެ ސްޕްރީމް ކޯޓުން މީގެކުރިންވަނީ ބޮޑުވަޒީރުން މަގާމުން ދުރުކޮށްފައެވެ. އެގޮތުން، ޕާކިސްތާނުގެ ކުރީގެ ރައީސް އާސިފް އަލީ ޒަރްދާރީގެ މައްޗަށް އުފުލުނު ކޮރަޕްޝަންގެ އިލްޒާމުގެ ތަހްގީގު އަލުން ހުޅުވާލުމަށް ދެކޮޅު ހެއްދެވުމުން، ސްޕްރީމް ކޯޓުން އޭރު ބޮޑުވަޒީރު ކަމުގައި ހުންނެވި ޔޫސުފް ރާޒާ ގިލާނީ މަގާމުން ދުރުކޮށްފައި ވެއެވެ.\nރިޕޯޓްތައް ބުނާގޮތުން، ބޮޑުވަޒީރު ނަވާޒް ޝަރީފްގެ މައްޗަށް މިހާރު ކުރިއަށްގެންދާ ކޮރަޕްޝަން ތަހްގީގުގެ ސަބަބުން މިއަހަރުގެ ފަހުކޮޅު ބޭއްވުމަށް ހަމަޖެހިފައިވާ އާންމު އިންތިޚާބުގައި ބޮޑުވަޒީރަށާއި ވެރިކަންކުރާ ޕާޓީއަށް ބޮޑެތި މައްސަލަތަކެއް ކުރިމަތިވާނެއެވެ.\nޕެނަމާގެ ލޯފާރމެއް ކަމަށްވާ މޯސެކް ފޮންސޭކާގެ 11.5 މިލިއަން ސިއްރު ލިޔެކިއުން މިދިޔަ އަހަރުގެ ތެރޭގައި ލީކް ކޮށްލިއިރު، ދުނިޔޭގެ ނުފޫޒުގަދަ އަދި މުއްސަނދި އެތައް ބަޔަކު ދުނިޔޭގައި ސިއްރުން ހިންގަމުން ގެންދިޔަ އެތައް ވިޔަފާރިތަކެއް ފަޅާ އަރާފައި ވެއެވެ. އެލިސްޓްގައި ޕާކިސްތާނުގެ ބޮޑުވަޒީރު ނަވާޒް ޝަރީފްގެ ހަތަރު ދަރިކަލުންވެސް ހިމެނެއެވެ.\nބޮޑުވަޒީރު ނަވާޒް ޝަރީފްގެ އަންހެން ދަރިކަނބަލުންނާއި ދެ ފިރިހެން ދަރިކަލުންގެ ނަމުގައި އިންވެސްޓްކޮށް ބްރިޓިޝް ވާރޖިން އައިލެންޑްސްގައި ކުންފުނިތައް ރަޖިސްޓަރީ ކޮށްފައިވާކަންވެސް ހާމަވެފައި ވެއެވެ. ނަމަވެސް އެކަމުގައި އެއްވެސް ގޯހެއް ހަދާފައި ނުވާނޭ ކަމަށް ނަވާޒް ޝަރީފްގެ އާއިލާއިން ގެންދަނީ ބުނަމުންނެވެ.\nރިޝްވަތު ދިނުމާއި، ކޮރަޕްޝަނާއި ފަސާދައިގެ އަމަލުތަކަކީ ޕާކިސްތާނުގައި ބަލިމަޑުކަމެއް ފަދައިން ހިނގަމުންދާ ކަމެކެވެ. ޓްރާންސްޕޭރެންސީ އިންޓަރނޭޝަނަލް އިން ނެރޭ ކޮރަޕްޝަން އިންޑެކްސްގައި ދުނިޔޭގެ 176 ގައުމުގެ ތެރެއިން ޕާކިސްތާނު އޮތީ 116 ވަނައިގައެވެ.


IPL ge match eh Raees Solih sharafveri kodhevvaifi\nރާއްޖެ - ރައީސް ސާލިހުގެ އިންޑިއާ ދަތުރުފުޅު\nއައިޕީއެލްގެ މެޗެއް ރައީސް ސާލިހް ޝަރަފްވެރި ކޮށްދެއްވައިފި\nދެ ޓީމްގެ ކެޕްޓަނުން ވަނީ ރައީސް ސާލިހަށް ދެ ޓީމްގެ ޖާރޒީ އާއި ބެޓް ވަނީ ރައީސަށް އަރުވާފައި\nކ. މާލެ 21 އޭޕުރިލް 2019 | އާދީއްތަ 23:45 6,127\nރައީސް އިބްރާހިމް މުހައްމަދު ސާލިހާއި ވިރާޓް ކޯލީ އާދި އެމްއެސް ދޯނީ - ރާއްޖެއެމްވީ\nއިންޑިއަން ޕްރިމިއަރ ލީގު (އައިޕީއެލް)ގައި ރޯޔަލް ޗެލެންޖާރސް ބެންގަލޯ (އާރުސީބީ) އާއި ޗެންނާއި ސުޕަރ ކިންގް (ސީއެސްކޭ) ބައްދަލު ކުރި މެޗް ރައީސުލް ޖުމްހޫރިއްޔާ އިބްރާހިމް މުހައްމަދު ސާލިޙް ޝަރަފްވެރި ކޮށްދެއްވައިފިއެވެ.\nThe two Captains present autographed jerseys to the President of Maldives, His Excellency Ibrahim Mohamed Solih pic.twitter.com/Zn7JRoOJik\nއާދިއްތަ ދުވަހުގެ ރޭ ކުޅުނު މި މެޗް ފެށުމުގެ ކުރިން ދެ ޓީމްގެ ކެޕްޓަނުން ވަނީ ރައީސް ސާލިހަށް ދެ ޓީމްގެ ޖާރޒީ އާއި ބެޓް އަރުވާފައެވެ.\nއާރުސީބީގެ ކެޕްޓަން ވިރާޓް ކޯލީ ވަނީ އޭނާގެ ޓީމްގެ ރަތާއި ކަޅު ކުލައިގެ ޖާރޒީގައި ރައީސްގެ އޮޓޯގްރާފް ހޯއްދާފައެވެ. އަދި އެމްއެސް ދޯނީ ވަނީ އޭނާގެ ޓީމް ސީއެސްކޭގެ ޖާރސީގައި ރައީސްގެ އޮޓޯގްރާފް ހޯދާފައެވެ.\nއިންޑިއަން ކްރިކެޓް ބޯޑް (ބީސީސީއައި)ގެ ދައުވަތަކަށް ރައީސް ސޯލިހް އިންޑިއާ އަށް ވަޑައިގެންނެވީ އާދީއްތަ ދުވަހުއެވެ. ބެންގަލޫރަށް ކުރައްވާ މި ދަތުރުފުޅުގައި އެ ސިޓީގައި ދިރިއުޅޭ ދިވެހިންނާ އެމަނިކުފާނު ހޯމަ ދުވަހު ބައްދަލުކުރައްވާނެއެވެ.


Ooredoo medhuverikoh Indonesia ah hiley gulheygoiy hadhaifi - vNews.mv\nމިރޭ 12:00 އާ ހަމައަށް އިންޑޮނޭޝިއާއަށް ހިލޭގުޅޭނެ: އުރީދޫ\nމުހައްމަދު ޝާން އަބްދުﷲ 02 March 2016, 20:31\nއިންޑޮނޭޝިޔާގެ ސުމަޓްރާ ކައިރިން ކަނޑުގެ އަޑިޔަށް މިއަދު ހަވީރު އައި ބާރުގަދަ ބިންހެލުމާ ގުޅިގެން މުއާސަލާތީ ކުންފުނި އުރީދޫ މެދުވެރިކޮށް އެގައުމަށް ހިލޭ ގުޅޭގޮތަށް ހަމަޖައްސައިފި އެވެ.\nމިކަމާގުޅިގެން އުރީދޫއިން މިރޭ މީޑިއާތަކަށް ކުއްލި ގޮތަކަށް ފޮނުވި އެސްއެމްއެސްއެއްގައި ބުނީ، މިރޭ 12:00 އާ ހަމައަށް އުރީދޫގެ ނަމްބަރުތަކުން އިންޑޮނޭޝިއާއަށް ހިލޭ ގުޅޭނެ ކަމަށެވެ.\nމިރޭ 12:00 އާ ހަމައަށް އުރޫދޫ ކަސްޓަމަރުންނަށް އިންޑޮނޭޝިއާއަށް ހިލޭ ގުޅޭގޮތައް އެކުންފުނިން ހަމަޖެއްސިއިރު، މީގެ ކުރިންވެސް ދުނިޔޭގެ އެކިއެކި ގައުމުތަކަށް ދިމާވާ ގުދުރަތީ މިފަދަ ބޮޑެތި ކާރިސާތަކާ ގުޅިގެން އެގައުމުތަކަށް ހިލޭ ގުޅޭނެ އިންތިޒާމް އެކުންފުނިން އަންނަނީ އަބަދުވެސް ދެމުންނެވެ.\nއިންޑޮނޭޝިޔާގެ ސުމަޓްރާ ކައިރިން ކަނޑުގެ އަޑިޔަށް މިއަދު ހަވީރު އައި ބާރުގަދަ ބިންހެލުމާ ގުޅިގެން ސުނާމީ އަރާފާނެ ކަމަށް ނެރުނު އިންޒާރު އެގައުމުގެ ޓީވީތަކުން ވެސް ވަނީ ރިޕޯޓް ކޮށްފައެވެ. އެގޮތުން ރިކްޓަރ މިންގަނޑުން 7.9 ގެ ބާރުމިން ހުރި ބިންހެލުމާ ގުޅިގެން ސުނާމީގެ އިންޒާރު ނެރުނީ، ހުޅަނގު ސުމަޓްރާއަށާއި، އުތުރު ސުމަޓްރާ އަށާއި، އަސޭއާއި، ބެންގްކުލުގެ އިތުރުން ލަމްޕަންގްއަށް ކަމަށް ވެސް އިންޑޮނޭޝިއާގެ ޓީވީތަކުން ރިޕޯޓް ކުރެއެވެ.\nމިއަދުގެ ބިންހެލުން މަރުކަޒުވެފައިހުރީ، ސުމަޓްރާގެ ޕަޑަންގްގެ ދެކުނުހުޅަނގު 808 ކިލޯމީޓަރު ދުރުގައެވެ. އަދި ބިންހެލުން އައިސްފައިވަނީ ކަނޑުގެ ސަރަހައްދުން 10 ކިލޯމީޓަރު ފުނަށެވެ. އަދި މިއަދުގެ ބިންހެލުމާ ގުޅިގެން ސުމަޓްރާ ސަރަހައްދުގެ ބައެއް ރަށްތަކުގެ މީހުންވަނީ ބިންގަނޑު އުސް ސަރަހައްދުތަކަށް ދަތުރުކޮށްފައެވެ. ބައެއް ހިސާބުތަކުގައި މީހުން ބިރުން އުޅުނު ކަމަށާއި، ގެތައް ދޫކޮށް މީހުން މަގުތަކަށް ނުކުތް ކަމަށްވެސް ރިޕޯޓްތައް ބުނެއެވެ.\nރާއްޖޭގެ މޫސުމާބެހޭ ގައުމީ އިދާރާއިން ބުނީ، އިންޑޮނޭޝިއާއަށް އާ ބާރުގަދަ މިންހެލުމާ ގުޅިގެން ރާއްޖެއިން ނެރުނު އިންޒާރު ކެންސަލް ކުރާނީ 9:15ގެ ފަހުން ކަމަށެވެ.


Hithadhoo gai zuvaanunge dhuvas faahaga kuree zero plastic aa eku - AO News\nއިއްޔެ ހަވީރު ހިތަދޫގައި ވަނީ މިއަހަރުގެ ޤައުމީ ޒުވާނުންގެ ދުވަސް ފާހަގަ ކުރުމަށް ޚާއްސަ ޙަރަކާތެއް ހިންގާފައެވެ. ހިތަދޫ ވެށިސާފު ޖަމްޢިއްޔާގެ އިސްނެގުމާއެކު އައި ރަނާސްގެ ދުވުންތެރިންނާއި ހެޔޮއެދޭ ފަރާތްތައް ގުޅިގެން ބޭއްވި މިޙަރަކާތުގައި އައްޑޫސިޓީގެ މޭޔަރ ޢަބްދުﷲ ސާދިޤު ބައިވެރިވެވަޑައިގެންނެވިއެވެ.\nއިއްޔެ4ޖެހިއިރު ހިތަދޫ ސިޓީ ސްކެޔަރ ގައި ފެށި މިޚާއްސަ ޙަރަކާތް ޝަރަފްވެރިކޮށްދެއްވީ ހިތަދޫ ސްކޫލްގެ ޕްރިންސިޕަލް ޑޮކްޓަރ އާސިޔަތު މުޙައްމަދު ދީދީ އެވެ. ޑޮކްޓަރ އާސިޔަތު ވަނީ ދުޅަހެޔޮ ސިއްޙަތެއްގައި ޒުވާނުން ތިބުމަށް އެދޭނަމަ ދިރިއުޅުމުގެ ވައްޓަފާޅިއަށް ހެޔޮ ބަދަލުތަކެއް ގެންނަން ޖެހޭ ކަމަށް ވިދާޅުވެ އެކަން ކާމިޔާބު ކުރުމަށް އަގުބޮޑު ތަކެއްޗާއި ބޮޑު ޚަރަދެއް ނުކޮށްވެސް ވަރަށް ފަސޭހަ ކަމާއެކު މަސައްކަތް ކުރެވިދާނެ ކަން ފާހަގަ ކުރައްވާފައެވެ.\nޒުވާނުންގެ ދުވަހަށް ޚާއްސަކޮށްގެން ބޭއްވި މިޙަރަކާތަށް އެންމެންވެސް ދިޔައީ ވަރަށް ބޮޑަށް ތައްޔާރުވެގެންނެވެ. މާނަފުން މެސެޖްތަކެއް ފޯރުކޮށްދިން މިޙަރަކާތް ކުރިއަށް ދިޔައީ ދުޅަހެޔޮ ކަމާއެކު ހެލިފެލިވުމަށް އިރްޝާދުދީ ވެއްޓަށް އެންމެ ގެއްލުންދޭ ޕްލާސްޓިކް ކުނިބުނިން ޕާކްތަކާއި ރީތި ގޮނޑުދޮށްތައް ޙިމާޔަތްކުރުމަށް ހިތްވަރު ދެމުން އެތަކެތި ނަގާ ޖަމާކުރުމާވެސް އެކުގައެވެ.\nވަރަށް ފޯރިއާ ޖޯޝާއެކު ކުރިއަށްދިޔަ މިޙަރަކާތުގައި ސިޓީ ސްކެއަރ އިން ފެށިގެން ހިތަދޫ ކަނބިހާ ބީޗް ސަރަޙައްދާއި ހަމަޔަށް ސާފުކުރުން ކުރިއަށް ދިޔައެވެ.\nޒުވާނުންގެ ދުވަހުގެ ޙަރަކާތް ނިމިގެންދިޔައީ ތިމާވެއްޓާއި ސިއްޙަތަށްވެސް ގެއްލުން ނުވާނެ ހެން ތައްޔާރު ކުރެވިފައިވާ ފްރުޓް ކޭކާއި ފެނުގެ ބުއިމުންނެވެ.\nއިއްޔެ ވަނީ ވެށި ސާފުގެ ޕްލެޖްގައި ސޮއިކުރުމުގެ ޙަރަކާތެއްވެސް ބާއްވާފައެވެ.\nއެޖަމްޢިއްޔާއިންވަނީ މި ޕްލެޖް ރައީސުލް ޖުމްހޫރިއްޔާ އިބްރާހިމް މުޙައްމަދު ސާލިޙުއަށާއި އެންވައިރޮމެންޓް މިނިސްޓްރަށާއި ޔޫތް މިނިސްޓަރ ގެ އިތުރުން އައްޑޫސިޓީ ކައުންސިލަށް ހަދިޔާ ކުރުމަށް ނިންމަވާފައެވެ.\nޒުވާނުންގެ ދުވަހަކީ އޮކްޓޯބަރ މަހުގެ 22 ވަނަ ދުވަހެވެ. ރާއްޖޭގައި މީގެކުރިން ޒުވާނުންގެ ދުވަސް އެކި ތާރީޚުތަކުގައި ފާހަގަކުރަމުން އައިސް ޒުވާނުންގެ ދުވަސް ވަކި ދުވަހެއްގެ ގޮތުގައި ކަނޑައަޅައި ފާހަގަކުރުމަށް ނިންމީ ޤައުމުގެ ތަރައްޤީގައި ޒުވާނުންގެ ޙިއްސާ ބަލައިގަނެ އެކަން ޤައުމީ ފެންވަރެއްގައި ފާހަގަކުރުމަށްޓަކައި މިދިޔަ އަހަރު ނިންމެވި ނިންމެވުމާ ގުޅިގެންނެވެ.\nމި ދުވަސް 22 އޮކްޓޯބަރުގެ ގޮތުގައި ފާހަގަކުރުމަށް ނިންމީ 18އަހަރުން މަތީގެ މީހުންނަށް، ވޯޓުލުމާއި، އިންތިޚާބުތަކުގައި ބައިވެރިވުމުގެ ޙައްގު ލިބިދިނުމުގެ މާއްދާ ރައްޔިތުންގެ ޚާއްސަ މަޖިލީހުން ފާސްކުރި ތާރީޚަކީ އޮކްޓޯބަރު މަހުގެ 22ވަނަ ދުވަސް ކަމަށްވާތީއެވެ.\nހިތަދޫހިތަދޫ ސްކޫލްއައިރަނާސްއައްޑޫސިޓީގެ މޭޔަރ އަބްދުﷲ ޞާދިގުވެށިސާފުޒުވާނުން


ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، މިނިސްޓަރ އޮފް ހެލްތުގެ މަޤާމަށް ހެންވޭރު ހިކިފިނިފެންމާގެ އަޙްމަދު ނަސީމް އިސްކުރައްވައި، އެ މަނިކުފާނަށް މަޤާމުގެ ފަތްކޮޅު ދެއްވައިފިއެވެ. އަޙްމަދު ނަސީމް ހެލްތު މިނިސްޓަރުގެ މަޤާމުގެ ހުވައިކުރެއްވުމާއި، އެ މަނިކުފާނަށް މަޤާމުގެ ފަތްކޮޅު ދެއްވުމުގެ ރަސްމިއްޔާތު އޮތީ، މިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައެވެ.\nއެ މަނިކުފާނަށް ހުވައިލައިދެއްވީ ދިވެހިރާއްޖޭގެ ސުޕްރީމް ކޯޓުގެ ފަނޑިޔާރު އޮނަރަބަލް އަލްއުސްތާޛު ޙުސްނުއްސުޢޫދެވެ. ހުވައިކުރެއްވުމަށްފަހު، އަޙްމަދު ނަސީމް ވަނީ ވަޒީރުންގެ މަޖިލީހުގެ މެންބަރުންގެ ހުވައިގެ އިޤްރާރުގައި ސޮއިކުރައްވާފައެވެ.\nހެލްތު މިނިސްޓަރުގެ މަޤާމާއި ހަވާލުވެވަޑައިގެންނެވުމުގެ ކުރިން އަޙްމަދު ނަސީމް ހުންނެވީ ރައީސުލްޖުމްހޫރިއްޔާގެ އޮފީހުގެ މިނިސްޓަރުގެ މަޤާމުގައެވެ. އެ މަނިކުފާނު ވަނީ، 2011 ވަނަ އަހަރު މާރިޗު މަހުގެ 21 ވަނަ ދުވަހުން ފެށިގެން 2012 ވަނަ އަހަރުގެ ފެބުރުއަރީ މަހުގެ 07 ވަނަ ދުވަހުގެ ނިޔަލަށް މިނިސްޓަރ އޮފް ފޮރިން އެފެއާޒްގެ މަޤާމު ފުރުއްވާފައެވެ.\nއަދި އޭގެ ކުރިން އަޙްމަދު ނަސީމް ވަނީ މިނިސްޓަރ އޮފް ސްޓޭޓް ފޮރ ފޮރިން އެފެއާޒްގެ މަޤާމު ވެސް ފުރުއްވާފައެވެ. އެ މަނިކުފާނު ސަރުކާރުގެ ޚިދުމަތާއި ގުޅިވަޑައިގަތީ 1966 ވަނަ އަހަރުއެވެ.


ކަމެއްވާއިރަށް ވަރި އާ އަޅުވައި ބަސް ބުނުމަކީ ވަރަށް ނިކަމެތި ފިރިހެނުން ކުރާ ކަމެއް!: ޝައިޚް ނިމާލް\nކަމެއް ދިމާވާއިރަށް ވަރި އާއި އަޅުވައިގެން ބަސް ބުނުމަކީ ކޮށްގެންވާނެ ކަމެއް ނޫން ކަމަށާއި އެއީ ވަރަށް ދަށު ދަރަޖައިގެ، ވަރަށް ނިކަމެތި ފިރިހެނުން ކުރާ ކަމެއް ކަމަށް ޝައިޚް ނިމާލް މުޙައްމަދު ވިދާޅުވެއްޖެއެވެ.\nޝައިޚް ނިމާލް ވިދާޅުވީ ބައެއް ފަހަރު އަނބިމީހާ ސޯޝަލް މީޑިއާ ބޭނުން ކުރުން ފަދަ ވަރަށް އާދައިގެ ކަންކަމާއި އަޅުވައިގެންވެސް ވަރީގެ ބަސް އެބަ ބުނާ ކަމަށާއި ބުނެވޭ ބަހަކުން ވަރިވެދާނެ ކަމަށެވެ. އެހެންކަމުން އެއީ ވަރަށް ބޮޑަށް ސަމާލުކަން ދޭން ޖެހޭނެ ކަމެއް ކަމަށެވެ.\nޝައިޚް ނިމާލް ވިދާޅުވީ މިފަދަ ބަހެއް ބުނެވުނު ނަމަވެސް ވަރިވިކަން އަމިއްލައަށް ނިންމައިގެން ނުވާނެ ކަމަށާއި އެކަން ނިންމަން ޖެހޭނީ ކޯޓަށް ހުށަހަޅައި ކޯޓުން ނިންމާ ގޮތެއްގެމަތީން ކަމަށެވެ. ހަމައެއާއިއެކު ޝައްކު އުފެދޭ ފަދަ ކަމެއް މެދުވެރިވެއްޖެނަމަ ކޯޓަށް ހުށަހަޅައި ޝައްކު ފިލުވުމަށް އަވަސްވެގަންނަން ޖެހޭނެ ކަމަށެވެ.\n"ކަމެއް ދިމާވާއިރަށް އެމީހެއްގެ ދުލުގަ އޮންނަ ބަހަކީ އަނބިމީހާ ވަރިކުރުން، ޢާއިލާ ރޫޅުން ކަމަށް ހަދައިގެން ނުވާނެ. ﷲ ތަޢާލާ އެމީހެއްގެ ކިބައިގައި ފިރިހެންކަން ލައްވަވާފައިވާ މީހަކު ހަމަ ކަމެއް ދިމާވާއިރަށް އަނބިމީހާ އެވެނި މިވެނި ކަމެއް ކޮށްފިނަމަ ވަރިވާނެ ކަމަށް ބުނެގެން ނުވާނެ. ޙަޤީޤީ ފިރިހެނުން އެބާވަތުގެ ވާހަކައެއް ނުދައްކާނެ." ކަމަށްވެސް ޝައިޚް ނިމާލް ވިދާޅުވިއެވެ.\n- މިއަދުގެ ޢަޞްރު ނަމާދަށްފަހު ވިޔަފާރިވެރިންގެ މިސްކިތުގައި ޝައިޚް ނިމާލް މުޙައްމަދު ދެއްވި ދަރުސުން\nސުބްޙާނަ ﷲ! އިހައްދުވަހު ހައިރާންވެގެން އުޅުނީ6ލައްކައަށް އަރާތީ! މިހާރު އެއިގެ ދެގަނަ އާ ގާތްވަނީ!: ޝައިޚް ޢަލީ ޒައިދު\nކިތަންމެ ކުޑަ ނަމަވެސް ހެޔޮ ކަމެއް ނުކޮށް ދޫކޮށް ނުލުމަށް ޝައިޚް ޢަލީ ޒައިދު އިލްތިމާސްކުރައްވައިފި\n15 ނޮވެމްބަރ 2019


ސަރުކާރުގެ ހުއްދައެއް ނެތި ލޯކަލް ކައުންސިލްތަކަށް ބޭރުގެ ޑިޕްލޮމޭޓުންނާއި އަމިއްލަ ޖަމާއަތްތަކާ ބައްދަލުކުރުން ލޯކަލް ގަވަމެންޓް އޮތޯރިޓީ (އެލްޖީއޭ) އިން މަނާކުރުމުން، އެމެރިކާ...\nAugust 20, 2017 19\nކުޑަ ރަށަކުން އެ ފެނުނީ ވޯޓުގައި ވާނެ ގޮތް: ނަޝީދު\nއާބާދީގެ ނިސްބަތުން ކުޑަ ރަށެއް ކަމަށްވާ ބ. ކަމަދޫގެ ބައި އިލެކްޝަނުން އިއްޔެ ފެނުނީ ރައީސް އަބްދުﷲ ޔާމީން ވޯޓަކަށް އެއްސެވުމުން ވާނެ ގޮތް ކަމަށް ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nލޯކަލް ގަވަމެންޓް އޮތޯރިޓީ (އެލްޖީއޭ)ގެ ނައިބު ރައީސްގެ މަގާމަށް މިންނާ ރަޝީދު އިންތިޚާބު ކޮށްފި އެވެ.\nއެއްގަމު އުޅަނދު ދުއްވުމުގެ ލައިސެންސް ގަވާއިދާ ޚިލާފަށް ދެ މީހަކަށް ހައްދައިދިން މައްސަލައެއްގައި ފުވައްމުލަކު އަތޮޅު ކައުންސިލްގެ ދެ ވެރިއަކަށް ދައުވާކުރަން އެންޓި ކޮރަޕްޝަން...\nބ. ދޮންފަނު ކައުންސިލަށް ރައީސަކު ހޮވަން އިއްޔެ ދިހަ ފަހަރު ވޯޓު ލައިގެން ވެސް އެކަން ނުވެ އޮއްވާ ގިނަ މަޝްވަރާތަކަކަށް ފަހު، މިއަދު އަލުން ވޯޓުލައި، ކައުންސިލްގެ ރައީސް ކަމަށް އަލީ...\nJune 04, 2017 89\n10 ފަހަރަށް ވޯޓު ލައިގެން ވެސް ރައީސަކު ނުހޮވުނު!\nބ. ދޮންފަނު ކައުންސިލަށް ރައީސަކު ހޮވަން ކުރި މަސައްކަތް އެތައް ފަހަރަކު ބޭކާރުވެ، އެންމެ ފަހުން ގޮތް ހުސްވެއްޖެ އެވެ. ތިން މެމްބަރުން ހިމެނޭ ކައުންސިލްގައި ދިހަ ފަހަރަށް ވޯޓު ލީ...\nނިމިދިޔަ ލޯކަލް ކައުންސިލްތަކުގެ އިންތިޚާބުގެ ކެމްޕެއިންގައި ވިލިމާލެ ދާއިރާގެ މެމްބަރު އަދި ވެރިކަންކުރާ ޕީޕީއެމްގެ އިސް މެމްބަރު އަހުމަދު ނިހާން ވިދާޅުވި ވާހަކަ މަތިން އެއްވެސް...\nJune 03, 2017 24\nމާލޭ ސިޓީ ކައުންސިލްގެ މެމްބަރު މަމްނޫން ޖޭޕީއަށް\nމާލޭ ސިޓީ ކައުންސިލްގެ މައްޗަންގޯޅީ ދެކުނު ދާއިރާގެ މެމްބަރު އިބްރާހިމް މަމްނޫން ޖުމްހޫރީ ޕާޓީއަށް ސޮއިކޮށްފި އެވެ.\nމަޑިފުށި ކައުންސިލްގެ ތިން ގޮނޑި ވެސް ޕީޕީއެމަށް\nނިމިގެންދިޔަ ލޯކަލް ކައުންސިލް އިންތިޚާބުގައި ދެވަނަ ބުރަކަށް ދިޔަ ތ. މަޑިފުށި ކައުންސިލްގެ ތިން ގޮނޑި ވެސް ޕީޕީއެމުން ކާމިޔާބުކޮށްފި އެވެ.\nMay 08, 2017 25\nތިމަރަފުށީ އިންޖީނުގޭ ވެރިއަކު އިސްތިއުފާ ދޭން އަންގައިފި\nތ. ތިމަރަފުށީގައި ފެނަކަ އިން ހިންގާ އިންޖީނުގޭގެ އެސިސްޓެންޓް މެނޭޖަރު އިސްތިއުފާދޭން ކުއްލި ގޮތަކަށް މިއަދު އަންގައިފި އެވެ.\nMay 08, 2017 17\nމިދިޔަ ހޮނިހިރު ދުވަހު ބޭއްވި ލޯކަލް ކައުންސިލްތަކުގެ އިންތިހާބުގެ ވަގުތީ ނަތީޖާ މިއަދު މެންދުރު ފަހު އިއުލާންކުރަން ފަށާނެ ކަމަށް އިލެކްޝަންސް ކޮމިޝަނުން މިއަދު ބުނެފި އެވެ.\nއިއްޔެ ބޭއްވި ލޯކަލް ކައުންސިލް އިންތިހާބުގައި ކާމިޔާބު ލިބުނީ ސަރުކާރަށް ކަމަށް ބުންޏަސް އެއީ ހަގީގަތެއް ނޫން ކަމަށާއި އެމްޑީޕީއަށް މިހާތަނަށް ވެސް ވަނީ ޕީޕީއެމަށް ވުރެ އިތުރަށް...\nMay 06, 2017 149\nމިއަދު މުޅި ރާއްޖޭގައި ބޭއްވި ލާމަރުކަޒީ އިންތިހާބުގައި ސިޓީ ކައުންސިލްތަކުގެ ބޮޑު އަޣުލަބިއްޔަތެއް އިދިކޮޅު އެމްޑީޕީން ކާމިޔާބު ކޮށްފި އެވެ.


Wuhan gai thibi hurihaa dhivehinge haalu rangalhu, emeehunge haalu midhanee varah gaathun balamun: Ministry - One Online\nކޮރޯނާ ވައިރަސްއަށް ޕޮޒިޓިވް މީހަކު ހޮސްޕިޓަލަށް ގެންދަނީ -- ފޮޓޯ/ ދަ ނިއުޔޯކް ޓައިމްސް\nވުހާންގައި ތިބި ހުރިހާ ދިވެހިންގެ ހާލު ރަނގަޅު، އެމީހުންގެ ހާލު މިދަނީ ވަރަށް ގާތުން ބަލަމުން: މިނިސްޓްރީ\nޗައިނާގެ ވުހާން ސިޓީގައި ތިބި ހުރިހާ ދިވެހިންގެ ހާލު ރަނގަޅު ކަމަށާއި އެމީހުންގެ ހާލު ވަރަށް ގާތުން ބަލަމުން އަންނަ ކަމަށް ރާއްޖޭގެ ފޮރިން މިނިސްޓްރީން ބުނެފިއެވެ.\nފޮރިން މިނިސްޓްރީގެ ކޮމިއުނިކޭޝަންސް ޑިރެކްޓަރު މިއުވާން މުހައްމަދު "ވަން"އަށް ވިދާޅުވީ ޗައިނާގެ ވުހާން ސިޓީގައި ތިބި ދިވެހިންގެ ހާލު ބަލަމުން އަންނަ ކަމަށާއި ޗައިނާގެ ފޮރިން މިނިސްޓްރީ މެދުވެރިކޮށް ވެސް ކަންކަން ބަލަމުން އަންނަ ކަމަށެވެ.\nކޮރޯނާ ވައިރަސްގެ އަސަރު އެންމެ ބޮޑަށް ކޮށްފައިވާ ވޫހާން ސިޓީގައި ތިބި ހަ ދިވެހިންނާ ޗައިނާގައި ހުންނަ ދިވެހި އެމްބަސީއަށް ގުޅިފައިވާ ކަމަށާއި ހުރިހާ ދިވެހިންގެ ހާލުވެސް ރަނގަޅު ކަމަށް ފޮރިން މިނިސްޓްރީން މައުލޫމާތުދެއެވެ.\nފޮރިން މިނިސްޓްރީން ބުނީ ޗައިނާގައި ތިބި އެހެން ގައުމުތަކުގެ ދަރިވަރުންގެ ރައްކާތެރިކަން ކަށަވަރުކޮށްދޭނެކަމުގެ ޔަގީންކަން ޗައިނާ ފޮރިން މިނިސްޓްރީން ދީފައިވާ ކަމަށާއި ވައިރަސްއާ ގުޅިގެން ދުނިޔޭގެ ސިއްހަތު ޖަމްއިއްޔާއިން ކަނޑައަޅާފައިވާ ޕްރޮޓޮކޯލްތައް ތަންފީޒުކުރަމުން އަންނަކަމުގެ ޔަގީންކަންވެސް އެގައުމުން ދީފައިވާ ކަމަށެވެ. އަދި އެ ޕްރޮޓޮކޯލްތަކުގެ ދަށުން ވުހާނަށް ވަދެ ނުކުތުން މިވަގުތަށް ހުއްޓާލާފައިވާ ކަމަށާއި ވުހާން ސިޓީގެ އެ ނިންމުމަކީ ކުއްލި ނިންމުމެއް ކަމަށް ވެސް މިނިސްޓްރީން މައުލޫމާތުދެއެވެ.\nޗައިނާގެ އެހެން ހިސާބުތަކަށްވެސް ކޮރޯނާ ވައިރަސް ފެތުރެމުންދާތީ، އެގައުމުގައި ތިބި ހުރިހާ ދިވެހިންވެސް އެމްބަސީގައި ރަޖިސްޓަރީ ކުރުމަށް ފޮރިން މިނިސްޓްރީން ވަނީ އިލްތިމާސްކޮށްފައެވެ.\nވުހާންގައި ހުރި ދިވެއްސަކު "ވަން" އަށް މައުލޫމާތުދެމުން ބުނީ ފިހާރަތަކުން ކާބޯތަކެތި ހުސްވެފައިވުމުގެ ސަބަބުން ކާބޯތަކެތި ހޯދުމަށް އުނދަގޫތަކަކާ ކުރިމަތިލާން ޖެހިފައިވާ ކަމަށެވެ.\nވުހާން ސިޓީގެ ފިހާރައަކުން ކާބޯތަކެތި ހުސްވެފައި --\nގުޅޭ ޓެގު ޗައިނާ ފޮރިން މިނިސްޓްރީ ކޮވިޑް 19


ނޫސްބަޔާން: ރާއްޖޭގެ އިންތިޚާބީ ރައީސް މުޙައްމަދު ނަޝީދު ހައްޔަރުކުރުން ކުށްވެރިކުރުން – Maldivian Democratic Party\nނޫސްބަޔާން: ރާއްޖޭގެ އިންތިޚާބީ ރައީސް މުޙައްމަދު ނަޝީދު ހައްޔަރުކުރުން ކުށްވެރިކުރުން\nރާއްޖޭގެ އިންތިޚާބީ ރައީސް މުޙައްމަދު ނަޝީދު ހައްޔަރުކުރުން ކުށްވެރިކުރުން\nދިވެހިރާއްޖޭގެ އިންތިޚާބީ ރައީސުލްޖުމްހޫރިއްޔާ އަދި ދިވެހިރައްޔިތުންގެ ޑެމޮކްރެޓިކް ޕާޓީ (އެމްޑީޕީ) ގެ ރިޔާސީ ކެންޑިޑޭޓް މުޙައްމަދު ނަޝީދު މޯލްޑިވްސް ޕޮލިސް ސަރވިސްއިން ހައްޔަރުކޮށްފައިވާތީ މިޕާޓީން އެކަމާޢި ކަންބޮޑުވުންފާޅުކޮށް، މި ޢަމަލު އެންމެ ހަރުކަށި ޢިބާރާތުން ކުށްވެރިކުރަމެވެ.\nޤާނޫނީ ވަކީލުންގެ ޓީމުގައި ހިމެނިވަޑައިގަންނަވާ ހިސާން ހުސައިން ވިދާޅުވީ، ރައީސް ނަޝީދު ހައްޔަރު ކުރީ މިއަދު މެންދުރު ފަހު 13:45 ހާއިރުކަމަށެވެ. އަދި ހައްޔަރު ކުރި އިރު، ލޯޔަރުންނަށްވެސް އަދި އެމަނިކުފާނަށް ވެސް ކޯޓު އަމުރު ދައްކަވާފައި ނުވާކަމަށާއި، މި ހައްޔަރުކުރުމަކީ ދިވެހިރާއްޖޭގެ ޖުމްހޫރިއްޔާގެ ޤާނޫންއަސާސީއާ ޚިލާފަށް ފުލުހުން ކޮށްފައިވާ ޢަމަލެއް ކަމަށް ވެސް ހިސާން ވިދާޅުވިއެވެ.\nއެމްޑީޕީއިން ދެކޭގޮތުގައި ހުޅުމާލޭ މެޖިސްޓްރޭޓް ކޯޓަކީ ޤާނޫނީ ސައްޙަކަމެއްނެތް، ސިޔާސީ ބޭނުންތަކަށްޓަކައި، ޤާނޫން އަސާސީއާ ޤާނޫންތަކާއި ޚިލާފަށް، ޖުޑިޝަލް ސަރވިސް ކޮމިޝަނުން އުފައްދައިގެން އުޅޭ ކޯޓެއްކަމާއި، އަދި އެކޯޓުގެ ބެންޗު އެކުލަވާލާފައި ވަނީ ވެސް ޤާނޫނު އަސާސީއާ ޤާނޫނު ތަކާ ހިލާފަށް ކަމެވެ. ދާދި ފަހުން ރާއްޖެ ވަޑައިގެންނެވި އދގެ ރެޕަޓުއަރ ވެސް ވަނީ ހުޅުމާލޭ ކޯޓުގެ ބެންޗަކީ ޤާނޫނުތަކާއި ޤާނޫން އަސާސީއާ ޚިލާފަށް އެކުލަވާލާފައިވާ ބެންޗެކަމަށް ވިދާޅުވެ، ރާއްޖޭގެ ޖުޑިޝިއަރީގެ ހާލަތު އޮތްގޮތާއި މެދު ކަންބޮޑުވުން ފާޅުކޮށްފައެވެ. ވިމާ އެމްޑީޕީއިން ދެކެނީ އެކޯޓުގެ ހަމައެކަނި މަޤްސަދަކީ ކުރިއަށް މިއޮތް ރިޔާސީ އިންތިޚާބުގައި ރައީސް ނަޝީދަށް ބައިވެރިވެވަޑައިނުގެންނެވޭ ގޮތް ހެދުންކަމަށެވެ.\nރައީސް ނަޝީދު ހިފާ ހައްޔަރުކުރުމަކީ އެއްވެސް ދިވެހި ރައްޔިތަކަށް ވެސް އަދި ޑިމޮކްރަސީއަށް މަސައްކަތްކުރާ އެއްވެސް ފަރުދަކު ވެސް ބަލައިގަނެވޭނޭ ކަމެއް ނޫނެވެ. އަދި ވަކި މީހެއްގެ މައްސަލަ ބެލުމަށް މުޅި ޝަރުޢީ ދާއިރާ “ހޭލާ” ތިބެގެން ކުރަމުންގެންދާ ނާތަހުޒީބު ޢަމަލުގެ ސަބަބުން ގެއްލިގެންދާނީ ޝަރުޢީ ދާއިރާގެ އިތުބާރާއި އަދުލު އިންސާފުގެ ހަމަހަމަކަން ކަމުގައިވެސް މި ޕާޓީން ދެކެމެވެ.\nއެމްޑީޕީގެ އެންމެހާ މެމްބަރުންނަށާއި، ރައީސް ނަޝީދަށް ތާޢީދު ކުރާ ފަރާތްތަކަށް މި ޕާޓީން ގޮވާލަނީ، ރައީސް ނަޝީދު ހައްޔަރުން ދޫކޮށްލަންދެން، އެމަނިކުފާނުގެ ހިމާޔަތަށް އެދި ރާއްޖޭގެ އެކި ކަންކޮޅުތަކުގައި މަގުތަކަށް ނުކުމެ ސުލްހަވެރިކަމާއި އެކު އިޚްތިޖާޖް ކުރުމަށެވެ.


ބަނޑޭރި ހަސަން މަނިކުފާނު - ވިކިޕީޑިއާ\nއިހުގެ އަދީބުން ކުރެ ރައިވަރު ހެއްދެވުމުގައި އެންމެ ފާހަނގަކޮށްލެވޭ އެއް އަދީބަކީ ބަނޑޭރި ހަސަން މަނިކުފާނު އެވެ.ދިވެހިންގެ ތެރޭގައި ބަނޑޭރި ޙަސަން މަނިކުފާނު މަޝްހޫރުވެފައިވަނީ އަރުމާދާއި ދިޔޯގެ ރައިވަރު ލިޔުއްވި ޝާއިރުގެ ގޮތުންނެވެ. ބަނޑޭރި ޙަސަން މަނިކުފާނޭ ކިޔުނީ އައްޞުލްޠާން މުޙައްމަދު މުޢީނުއްދީނުލް އައްވަލް ރަސްކަމުގައި މަތިގެ ހެއްދެވި އިރު، މަތިގޭގެ ބަނޑޭރި ކަމުގައި ހުންނެވީތީ އެވެ. ބަނޑޭރި ހަސަން މަނިކުފާނު އަކީ މީލާދީން 1700-1701 ވަނަ އަހަރާއި ދެމެދު ރަސްކަންކުރެއްވި، އިސްދޫ ޢަލީ ރަސްގެފާނުންގެ ޙަސަން ރަސްގެފާނުންގެ ޢަލިމަނިކު ފާނުންގެ ޙަސަން މަނިކު ފާނު އެވެ.މީނާއަކީ ސ.ހިތަދޫ އަށް އުފަންވެވަޑައިގެންނެވި ބޭފުޅެކެވެ. މިމަނިކުފާނު ރަދުންގެ ޚަވާޞުންގެ ތެރޭގައި އުޅުއްވީ އައްޞުލްޠާން މުޙައްމަދު މުޢީނުއްދީނުލް އައްވަލް މިރަދުންގެ އަރިހުގައެވެ.\nބަނޑޭރި ޙަސަން މަނިކުފާނު އަކީ ކުޅަދާނަ ޝާޢިރެކެވެ. ބަސްމޮށުންތެރި އެކެވެ. ހަރުދަނާ ބުއްދިވެރި އެކެވެ. އޭނާގެ ރައިވަރުތަކުގެ ތެރެއިން މިޒަމާނަށް އައިރު ފެންނަން އޮތީ ދިޔޯގެ ރައިވަރާއި އަރިއަތޮޅު އަރުމާދު ރައިވަރުކަމަށް ޞަލާހުއްދީން ލިޔުއްވާފައިވެއެވެ.\n1 އަދާ ކުރެއްވި ބައެއް ވަޒީފާތައް\n2 އަދަބީ މަސައްކަތްތައް\nއަދާ ކުރެއްވި ބައެއް ވަޒީފާތައްEdit\nއައްޞުލްޠާން މުޙައްމަދު މުޢީނުއްދީނުލް އައްވަލް ރަދުންގެ އޮފީސް ކަމުގައިވާ މަތިގެ ހެއްދެވިއިރު އެތާނގެ ބަނޑޭރިކަން\nފަހުންވެސް ރަދުންގެ ޚާއްޞުންގެ ތެރޭގައި ހިމެނި ވަޑައިގެންނެވި\nއަރުމާދު ރައިވަރު ލިޔުއްވުން\nދިޔޯގެ ރައިވަރު ލިޔުއްވުން\nބަނޑޭރި ހަސަން މަނިކުފާނު ވަނީ މިދެރައިވަރުވެސް އޭރު ރަސްކަމުގައި ހުންނެވި ރަދުންނަށް ވެދުމަށް އަރުވާފައެވެ.\nބަނޑޭރި ޙަސަން މަނިކުފާނު ފަސްދާނު ލެވިފައިވަނީ ސ. ހިތަދޫ ތަކުރުފާނު މިސްކިތު ގަބުރުސްތާނުގައެވެ އަވަހާރަވީ 24މުހައްރަމް 1277 ވީ ހޮނިހިރު ދުވަހުގެ މެންދުރު ވަގުތުގައެވެ.\nLast edited on 8 ސެޕްޓެމްބަރު 2020, at 15:41\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 8 ސެޕްޓެމްބަރު 2020، 15:41 ގައެވެ.


Akshay Kumarge "Sooryanvanshi" January 26 gai? | Mihaaru\nއަކްޝޭ ކުމާރުގެ "ސޫރިޔަވަންޝީ" ޖެނުއަރީ 26 ގައި؟\n13 އޮކްޓޯބަރ 2020 - 09:24 1 comment\nސިނަމާތަކުގައި ނޫނީ ރިލީޒްނުކުރަން ނިންމާފައިވާ އަކްޝޭ ކުމާރުގެ ފިލްމު "ސޫރިޔަވަންޝީ" އަންނަ އަހަރުގެ ޖެނުއަރީ 26 ގައި ސިނަމާތަކަށް ގެންނަން އެ ފިލްމުގެ ޓީމުން މަސައްކަތްކުރަމުން އަންނަ ރިޕޯޓްތައް ބުނެފި އެވެ.\nފިލްމީ ޚަބަތުތައް ގެނެސްދޭ ނޫސްތަކުން ބުނި ގޮތުގައި ހަތް މަސް ފަހުން އިންޑިއާގެ ސިނަމާތައް އަލުން ހުޅުވަން އަންނަ ހުކުރު ދުވަހުން ފެށިގެން ހުއްދަ ދިން ނަމަވެސް މި އަހަރުގެ ބާކީ މިއޮތް މުއްދަތަކީ ކޮވިޑް-19 ގެ ހާލަތަށް ރިއާޔަތްކުރާ އިރު ބޮޑެތި ފިލްމުތަކެއް ސިނަމާތަކަށް ގެންނަ އެންމެ އެކަށީގެންވާ ވަގުތެއް ނޫނެވެ. އެހެންވެ "ސޫރިޔަވަންޝީ" މި އަހަރު ގެނެސްދިނުމުގެ ހިޔާލު އެއްކޮށް ދޫކޮށްލައި، އެ ފިލްމު ޖެނުއަރީގައި ފާހަގަކުރާ އިންޑިއާގެ ޖުމްހޫރީ ދުވަހާ ދިމާކޮށް ސިނަމާތަކަށް ގެންނަން ފިލްމުގެ ޓީމުން މަސައްކަތްކުރަމުން އަންނަ ކަމަށް މީޑިއާތަކުން ބުންޏެވެ.\nނަމަވެސް އެ ފިލްމުގެ ޓީމުން އަދި މިކަމާ ބެހޭ ގޮތުން އެއްވެސް އެއްޗެއް ނުބުނެ އެވެ. ރޯހިތު ޝެޓީ ޑައިރެކްޓްކޮށްފައިވާ "ސޫރިޔަވަންޝީ" އަކީ ކަރަން ޖޯހަރްގެ ދަރުމާ ޕްރޮޑަކްޝަނާއި ރޯހިތުގެ ރޯހިތު ޝެޓީ ޕިކްޗާޒް އާއި އަކްޝޭގެ ކޭޕް އޮފް ގުޑް ފިލްމްސް އާއި ރިލަޔަންސް އެންޓަޓައިންމަންޓް ގުޅިގެން ގެނެސްދޭ ފިލްމެކެވެ.\nކޮވިޑާ ހެދި އިންޑިއާގައި މާޗް މަހުގެ 22 ގައި ލޮކްޑައުން އިއުލާންކޮށް ސިނަމާތައް ބަންދުކުރީ "ސޫރިޔަވަންޝީ" އެ މަހުގެ 24 ގައި އަޅުވަން ތައްޔާރުވަމުން ދަނިކޮށެވެ. އޭގެ ފަހުން އޭގެ ޓީމުން ވަނީ ސިނަމާތައް އަލުން ހުޅުވި އިރަކުން ފިލްމު އަޅުވާނެ ތާރީހަކާ މެދު ގޮތެއް ނިންމަން ފިލްމު ބާއްވައިފަ އެވެ.\n"ސޫރިޔަވަންޝީ" އަކީ ރޯހިތު ގެނެސްދޭ "ސިންގަމް" އާއި "ސިމްބާ" އަށް ފަހު އޭނާގެ ކޮޕް ޔުނިވާސް އަށް އިތުރުވާ ތިން ވަނަ ކެރެކްޓާ ތައާރަފުކުރާ ފިލްމެވެ. އެގޮތުން އަކްޝޭ ފިލްމުގައި ފެނިގެންދާނީ ވީރު ސޫރިޔަވަންޝީ ކިޔާ ފުލުހެއްގެ ރޯލުންނެވެ.\nމީގެ ބަތަލާ އަކީ ކެޓްރީނާ ކެއިފެވެ. "ސޫރިޔަވަންޝީ" އަކީ އެކީގައި ކާމިޔާބު ފިލްމުތަކެއް ކުޅުނު އެ ދެ ތަރިންގެ 11 އަހަރު ފަހުން އެކީގައި ކުޅުނު ފިލްމެވެ.\nފިލްމުގެ އިތުރު ކާސްޓުންގެ ތެރޭގައި ޖެކީ ޝްރޮފާއި ގުލްޝަން ގްރޯވާ އާއި ސިކަންދަރް ކޭރާއި އަބިމަންޔޫ ސިންގް އާއި ނިތިކިން ދީރް އާއި ވިވާން ބަޓޭނާ އާއި ޖާވިދު ޖެފްރީ އާއި ކުމުދު މިޝްރާ ފަދަ ތަރިން ހިމެނެ އެވެ.\nއަދި ފިލްމުގެ ހާއްސަ ކެމިއޯއެއްގެ ގޮތުގައި އަޖޭ ދޭވްގަން (ސިންގަމް) އާއި ރަންވީރު ސިންގް (ސިމްބާ) ވެސް ފެނިގެން ދާނެ އެވެ.\nއިތުރު ލިޔުންތައް ބޮލީވުޑް ކެޓްރީނާ ކައިފް އަކްޝޭ ކުމާރު ބޮލީވުޑް ފިލްމު


19ވަނަ މަޖިލީހުގެ ގަވާއިދު ކޮމިޓީ\n26 ޖޫން 2022 - 2022 ވަނަ އަހަރުގެ 11 ވަނަ ބައްދަލުވުން\n22 ޖޫން 2022 - 2022 ވަނަ އަހަރުގެ 10 ވަނަ ބައްދަލުވުން\n21 ޖޫން 2022 - 2022 ވަނަ އަހަރުގެ9ވަނަ ބައްދަލުވުން\n14 ޖޫން 2022 - 2022 ވަނަ އަހަރުގެ 8 ވަނަ ބައްދަލުވުން\n6 ޖޫން 2022 - 2022 ވަނަ އަހަރުގެ7ވަނަ ބައްދަލުވުން\n26 ޖޫން 2022 - ޤާނޫނުތަކުގެ ދަށުން ހަދަންޖެހޭ ގަވާއިދުތައް އެ ޤާނޫނުތަކުގައި ބަޔާންކޮށްފައިވާ މުއްދަތުތައް ބަޔާންކޮށް ހުށަހަޅާފައިވާ މައްސަލައިގެ ކޮމިޓީ\n6 ޖޫން 2022 - ޤާނޫނު ނަންބަރު 2011/3 (ދިވެހިރާއްޖޭގެ ޤައުމީ ޔުނިވަރސިޓީ ޤާނޫނު) ގެ ދަށުން ހަދަންޖެހޭ ގަވާއިދުތަކާއި، މިހާތަނަށް ހަދާފައިވާ ގަވާއިދުތަކާއި ނެހެދިވާ ގަވާއިދުތަކުގެ މަޢުލޫމާތު ސާފުކުރުމަށް.\n18 މޭ 2022 - "ސްކޫލް ފިޔަވައި ކިޔަވައިދޭ އެނޫން ތަންތަން ރަޖިސްޓަރީ ކުރުމާއި ހިންގުމުގެ ގަވާއިދު" އަށް އިސްލާޙުގެނައުމަށް ހުށަހަޅުއްވާފައިވާ މައްސަލަ.\n18 މޭ 2022 - ބައެއް މިނިސްޓްރީތަކުންނާއި ސަރުކާރުގެ އިދާރާތަކުން ޤާނޫނުތަކުގެ ދަށުން ހަދަންޖެހޭ ގަވާއިދުތައް އެ ޤާނޫނުތަކުގައި ބަޔާންކޮށްފައިވާ މުއްދަތުގެ ތެރޭގައި ހަދާފައިނުވާތީ، ހުށަހަޅާފައިވާ މައްސަލަ\n31 ޑިސެމްބަރު 2021 - 2021 ވަނަ އަހަރުގެ ކޮމިޓީ ހާޒިރީ


Fenah jehigen 48 rashakun eheetherikamah edhijje\nރަށްރަށް ފެނަށް ޖެހުން\nކޮންމެ އަހަރެއްގެ ހޫނު މޫސުމުގައި ރާއްޖެއިން ފެނަށް ޖެހިގެން ގިނަ ރަށްރަށުން އެހީތެރިކަމަށް އެދޭއިރު މިއަހަރުގެ މިހާތަނަށް 48 ރަށަކުން ފެނަށް ޖެހިގެން އެހީތެރިކަމަށް އެދިއްޖެ އެވެ.\nއެންވަޔަރަމެންޓް މިނިސްޓްރީން ބުނީ 15 އަތޮޅެއްގެ 48 ރަށަކުން ފެނަށް ޖެހިގެން އެހީތެރިކަމަށް އެދިފައިވާ ކަމަށެވެ.\nއެ ރަށްތަކަށް ފެން ފޯރުކޮށް ދެމުން ގެންދާ ކަމަށާ މިހާތަނަށް 15،00 ޓަނުގެ ފެން ފޯރުކޮށްދީފައިވާ ކަމަށެވެ. އެއީ އެހީތެރިކަމަށް އެދުނު ރަށްތަކުގެ ތެރެއިން 30 ރަށަކަށެވެ. އެހެން ރަށްތަކަށްވެސް ފެން ފޯރުކޮށްދިނުމުގެ މަސައްކަތް ދަނީ ކުރަމުންނެވެ.\nކޮންމެ އަހަރެއްގެ ހޫނު މޫސުމުގައި ރާއްޖެއިން ފެނަށްޖެހޭ ރަށްރަށަށް ބޯފެން ފޯރުކޮށްދިނުމުގެ މަސައްކަތް ތިމާވެއްޓާބެހޭ މިނިސްޓްރީން ބަލަހައްޓާ ގޮތަށް ރައީސް އޮފީހުން ހަމަޖައްސާފައިވަނީ ޖަނަވަރީ 4، 2017 ގައެވެ. އޭގެ ކުރިން އެ މަސައްކަތް ކުރަމުން އައީ ނޭޝަނަލް ޑިޒާސްޓާ މެނޭޖްމަންޓް ސެންޓަރުންނެވެ.\nރައީސްގެ އެ ނިންމެވުމާއެކު ރަށްރަށަށް ފެން ފޯރުކޮށްދިނުމުގެ މަސައްކަތް ކުރިޔަށްގެންދާނީ ފެނަކަ ކޯޕަރޭޝަނާ ގުޅިގެން ކަމަށާއި ފެނަށް ޖެހޭ ރަށްރަށަށް ބޯފެން ފޯރުކޮށްދިނުމުގެ މަސައްކަތް ފެނަކަ ކޯޕަރޭޝަންއާއި ހަވާލުކޮށް އެކަމާގުޅޭ އެއްބަސްވުމުގައި ހަމަ އެދުވަހު ވަނީ ސޮއިކޮށްފައެވެ.\nއެގޮތުން މިއަހަރުވެސް ރަށްރަށައް ފެން ފޯރުކޮށްދެމުންދަނީ ފެނަކައިންނެވެ.\nކޮންމެ އަހަރަކު ވެސް އަހަރުގެ ކުރީކޮޅުން ފެށިގެން އޭޕްރީލް މަހާއި ހަމައަށް ރާއްޖޭގެ ގިނަ ރަށްތަކެއް ފެނަށް ޖެހުން އިހުސާސް ކުރާތާ އަށެއްކަ އަހަރު ވެއްޖެ އެވެ. ބައެއް އަހަރުތަކުގައި 80 އަށް ވުރެ ގިނަ ރަށްރަށް ފެނަށް ޖެހެ އެވެ.\nތިމާވެށި ފެނަކަ ކޯޕްރޭޝަން ރަށްރަށް ފެނަށް ޖެހުން + އީޕީއޭ


Aryan Mihaaru Ehves Meehaka Vaahaka Nudhaka, Life Coach Ehves Hire Koffi\nޝާހް އަދި އާރިޔާން\nއާރިޔާން މިހާރު އެއްވެސް މީހަކާއި ވާހަކަ ނުދައްކާ\n26 ނޮވެންބަރ 2021 - 07:23:32\nމަޝްހޫރް ފިލްމީ ތަރި ޝާހުރުކް ހާންގެ ދޮށީ ފިރިހެން ދަރިފުޅު އާރްޔާން ހާން އެންސީބީގެ ބެލުމުގެ ދަށަށް ގެންގޮސްފައިވަނީ މުމްބައީ ބޭރުގައި އޮތް ކްރުޒް ޝިޕެއްގައި ޕާޓީ ކުރަނިކޮށް މިދިޔަ މަހުގެ ދެވަނަ ދުވަހުއެވެ.\nހައްޔަރުކޮށްފައި ހުންނަތާ 25 ދުވަސް ފަހުން އާރިޔާން ދޫކޮށްލާފައިވަނީ މަހެއްވާން ގާތްވެފައިވަނިކޮށް ވަނިކޮށެވެ. އޭނާ ދޫކޮށްލީ ކަފާލާތުގެ ދަށުން ޝަރުތުތަކެއް ކުރުމަށް ފަހު އެއް ލައްކަ އިންޑިއަން ރުޕީސް ކޯޓަށް ދެއްކުމުންނެވެ. މިއަދަދު ދައްކާފައިވަނީ ގޯރީގެ ގާތް ރަހުމަތްތެރިޔާ އަދި މަޝްހޫރު ތަރި ޖޫހީ ޗާވްލާއެވެ.\nމިހާރު ހަބަރުތައް ބުނާގޮތުން އާރިޔާން އެއްވެސް މީހަކާއި ވާހަކައެއް ނުދައްކައެވެ. އޭނާގެ ގާތް މީހުންނާއި ހަވާލާދީ ބޭރުގެ ހަބަރުތައް ބުނާގޮތުން އެ ހާދިސާއާއިއެކު އާރިޔާން ވަނީ ވަރަށް ބޮޑަށް ބިރުގަނެފައެވެ.\nމިކަމާއި ގުޅިގެން މަންމަ ގޯރީ ވަނީ ލައިފްކޯޗެއް ހަޔާ ކޮށްފައި ކަމަށްވެއެވެ. އެއީ އެކަމުން އަރައިގަނަން އާރިޔާންއަށް ފަސޭހަކޮށްދިނުމަށް ކައުންސިލުން ދިނުމަށެވެ. އާރިޔާންގެ ލައިފް ކޯޗެއްގެ ގޮތުގައި ގޯރީ ހަޔާކޮށްފައިވަނީ އަރްފީން ހާން އެވެ. ރިތިކް ރޯޝަންގެ ޑިވޯސްއަށްފަހު އޭނާއަށް ލައިފް ކޯޗިން ދިނީވެސް އޭނާއެވެ.\nއާރިޔާން ހައްުޔަރުކޮށްގެން ހޭދަވި ދުވަސްތަކުގެ ތެރޭގައި އޭނާ ސަލާމަތްވުމާއި ހަމަޔަށް ބައްޕަ ޝާހް ވަނީ ފުން ހިތާމައެއްގައި ދުވަސްތައް ކަނޑަތުކޮށްފައި ކަމަށްވެއެވެ. ހަބަރުތައް ބުނާގޮތުން ޝާހް އާއިި ގޯރީ ކެއުމާއި ބުއިމާއި ނިދުމުންވެސް ވަނީ މަހްރޫމްވެފައެވެ. އަދި އާރިޔާން ސަލާމަތްވެފައިވަނީ އެހާލުގައި ކުރި ބުރަ މަސައްކަތުންނެވެ.\nގިނަ ބަޔެއްގެ އިހްތިރާމާއި ލޯބި ލިބިފައިވާ ބޮލީވުޑް "ކިންގް" ގޮތުގައި ގިނަ ބަޔަކު ސިފަކުރާ ޝާހްގެ ރެޕިއުޓޭޝަން އޭނާގެ ފިރިހެން ދަރިފުޅުގެ ސަބަބުން ހަޑިވެގެން ދިއުމުން އާރިޔާން ޖަލުން ސަލާމަތް ވުމަށްފަހު އޭނާއަށް ދެން ބޭނުން ގޮތަކަށް އުޅުމުގެ ފުރުސަތެއް ޝާހް ނުދޭނެ ކަމަށްވެއެވެ.\nއެކަމަށްޓަކައި ޝާހް އިންތިޒާމުތަކެއްވެސް ވަނީ ހަމަޖައްސާފައި ކަމަށްވެއެވެ. އެގޮތުން ހަބަރުތައް ބުނާގޮތުން އާރްޔަން ދޫކޮށްލި ނަމަވެސް ޝާހްރުކާއި، ގޯރީ ވަނީ ކުރިޔަށް އޮތް ތިން މަސް ދުވަހު އާރިޔާން ގެއިން ނުކުތުން މަނާކޮށްފަ އެވެ. އަދި ރައްޓެހިންނާއި ބައްދަލު ކުރުމާއި އެއްވެސް ޕާޓީއެއްގައި ބައިވެރިވުންވެސް ވަނީ މަނާކޮށްފައެވެ.\nމީގެ އިތުރުން އާރިޔާންގެ ހަރަކާތްތަށް މޮނިޓަކުރުމަށާއި، އޭނާ ދާ ކޮންމެ ތަނަކަށް ދާއިރު އެކުގައި ދާން ބޮޑީ ގާޑަކު ހަމަޖައްސާފައި ވާކަމަށް ވެއެވެ. އަދި ތިން މަސް ފަހުންވެސް އާރިޔާންއަށް އެއްވެސް ތަނަކަށް ދެވޭނީ ބައްޕައަށާއި މަންމައަށް އަންގާ، ހުއްދަލިބުމުން ބޮޑީގާޑުގެ ހާޒިރުގައެވެ.\nކޯޓުން އާރިޔާން ދޫކޮށްލާފައިވަނީ އޭނާގެ ޕާސްޕޯޓު ހިފެހެއްޓުމަށްފަހުއެވެ. އަދި އެންސީބީއަށް ކޮންމެ ހުކުރު ދުވަހެއްގެ މެންދުރު 11:00 އިން 14:00އަށް ހާޒިރުވާންޖެހޭ ގޮތަށް ޝަރުތުކޮށްފައެވެ. މިހާރު ކޯޓުން ވަނީ އޭނާ މަސްތުވާތަކެތި ގެންގުޅުންކަން ސާބިތު ނުވާކަމަށް ނިންމާ އޭނާ މިނިވަންކޮށްފައެވެ.\nއާރިޔަން ހައްޔަރުކުރީ އިންޑިއާގެ ނާކޮޓިކްސް ޑްރަގްސް އެންޑް ސައިކޯޓްރޮޕިކް ސަބްސްޓެންސް އެކްޓްގެ 27 ވަނަ ސެކްޝަންގެ ދަށުންނެވެ. އާރިޔަން އަށް ކުރެވުނު ތުހުމަތުތައް ސާބިތުވިނަމަ އޭނާއަށް 10 އަހަރުގެ ހުކުމެއް އައުން އެކަށީގެންވެއެވެ.\nއާރިޔާންވަނީ ހަތަރު އަހަރު ވަންދެން މަސްތުވާ ތަކެތި ބޭނުން ކުރި ކަމަށާއި، ކިޔަވަން އެމެރިކާ އާއި، ދުބާއީ އަދި އިންޑިޔާގެ އިތުރުން އެހެން ގައުމުތަކުގައި އުޅުނުއިިރުވެސް މަސްތުވާތަކެތި ބޭނުން ކޮށްފައިވާ ކަމަށް އެއްބަސްވެފައި ކަމަށްވެއެވެ.


“Hatirahkale Thinadhoo” Program fashaifi - AO News\n“ހަޓިރައްކަލެ ތިނަދޫ “ ޕްރޮގްރާމް ފަށައިފި\n“ހަޓިރައްކަލެ ތިނަދޫ “ ސްލޯގަންގެ މައްޗަށް ބިނާކޮށް ތިނަދޫގައި އަލަށް އިންތިހާބުވި އަންހެނުން ތަރައްޤީއަށް މަސައްކަތް ކުރާ ކޮމިޓީގެ ފަރާތުން މިވަނީ ކޮވިޑް ގެ ހާލަތާއި ގުޅުވާލައިގެން ހޭލުންތެރިކަމުގެ ޕްރޮގްރާމް ތަކެއް ފަށާފައެވެ. އަންހެނުން ތަރައްޤީ އަށް މަސައްކަތް ކުރާ ކޮމިޓީގެ ރައީސާ ޖީޒާ ހަސަން ވިދާޅުވި ގޮތުގައި އަންހެނުން ކޮމިޓީގެ ހަތަރުވަނަ ދައުރަށް އިންތިހާބުވެ ކޮމިޓީގެ ފުރަތަމަ މަސައްކަތް އަމާޒުކޮށްފައިވަނީ ރާއްޖޭގައި ހަލުއި ކަމާއެކު ފެތުރެމުންދާ ކޮވިޑް 19 އިން އަރައިގަތުމަށް ކުރެވެން ހުރި މަސައްކަތް ތަކުގައި ޝާމިލްވެ މަސައްކަތް ކުރުމާއި އެކު ހޭލުންތެރިކަމުގެ ޕްރޮގްރާމްތަކުގެ މަސައްކަތަށް ކަމަށެެވެ.\nއަންހެނުން ތަރައްޤީ އަށް މަސައްކަތް ކުރާ ކޮމިޓީގެ ރައީސާ ޖީޒާ ހަސަން އިތުރަށް ވިދާޅުވި ގޮތުގައި ތިނަދޫ ކައުންސިލްގެ އިރުޝާދާއި އެކު އިސްނަގައިން ފެށުނު ކޮވިޑް 19 އަށް ހޭލުންތެރި ކުރުމާއި ރައްކާތެރި ކަމުގެ ގޮތުން ކުރެވޭނެ ކަންކަމުގައި ހޭލުންތެރިކުރުމުގެ ޕްރޮގްރާމްތަކަށް ސިއްޙީ މާހިރުންނާއި މުއައްސަސާ ތަކުގެ އިސްވެރިންނާއި ފުލުހުންގެ ވަރަށް ބޮޑު އެއްބާރުލުމެއް ލިބިފައިވެއެވެ. އަދި ސްކޫލް ތަކުގެ އިސްވެރިންނާއި ވަކި ވަކި ފަރުދުންގެ ވަރަށް ބޮޑު އެއްބާރުލުމެއް ލިބިފައިވާ ކަމަށް އޭނާ ވިދާޅުވިއެވެ.. އޭއޯ ނިއުސް އަށް މައުލޫމާތު ދެއްވަމުން ޖީޒާ ވިދާޅުވީ ތިނަދޫ އަންހެނުން ކޮމިޓީގެ ފަރާތުން އެންމެ ހާއްސަ ޝުކުރެއް އަދާ ކުރަން ބޭނުންވަނީ ޕްރޮގްރާމްތައް ޝޫޓް ކޮށްދިން ތިނަދޫ ޒުވާން މީޑިއާ ޓީމް ތަކަށާއި ސްޓޫޑިޔޯތަކަށް ކަމަށެވެ.\n“ ހޭލުންތެރިކުރުމުގެ ގޮތުން ވީޑިޔޯތައް ޝޫޓް ކޮށްދީ، ފުރިހަމަ ވީޑިޔޯ ތަކެއް ހެދިގެން މިދަނީ ތިނަދޫގެ ޒުވާން މީޑިޔާ ޓީމް ތަކާއި ސްޓޫޑިޔޯ ހިންގުންތެރިން ހިލޭ ސާބަހަށް ކޮށްދޭ ވަރަށް ބުރަ މަސައްކަތުން، މިކަމަށް އަމިއްލަ ނަމުގައި އަދި ކޮމިޓީ ނަމުގައި ޝުކުރު ދަންނަވަން”\nގދ. ތިނަދޫގައި ކޮވިޑް-19ގެ ކޭސް ތަކާއި އެކު އެޕްރިލް 24 ވަނަ ދުވަހު ވަނީ އެރަށް މޮނިޓަރިންގ އަށް ލާފައެވެ. އަދި މާލެ ސަރަހައްދެކޭ އެއްގޮތަށް ތިނަދޫވެސް ވަނީ ހަވީރު 04:00އިން ފަތިހު 04:00އަށް ކާފިއު ހިންގުމަށް ހެލްތު ޕްރޮޓެކްޝަން އެޖެންސީ (އެޗް.ޕީ.އޭ) އިން ނިންމާފައެވެ.\nއަންހެނުން ތަރައްޤީއަށް މަސައްކަތްކުރާ ކޮމިޓީގދ.ތިނަދޫ\nޑަބްލިއުޑީސީ އިން ބޭއްވި މަސައްކަތްތެރިންގެ ވޯކްޝޮޕް ކާމިޔާބުކަމާއެކު ނިންމާލައިފި


Loan faskohdhey program gai ithuru scheme thakeh himanaifi\nގެޓްސެޓް ލޯނު ފުރަތަމަ ބުރުގައި ލިބުނު ބައެއް މީހުން.-- ފޮޓޯ: ސަން\nކޮވިޑް-19 އާ ގުޅިގެން އާއްމުންނާއި ވިޔަފާރިތަކަށް ކުރިމަތިވަމުންދާ މާލީ ދަތިތަކުން އަރައިގަތުމަށް ގައުމީ ބޭންކު ބޭންކް އޮފް މޯލްޑިވްސް (ބީއެމްއެލް) މެދުވެރިކޮށް ނަގާފައިވާ ގިނަ ލޫނުތައް ފަސްކޮށްދިނުމުގެ ޕްރޮގްރާމުގައި އިތުރު ސްކީމުތައް ހިމަނާފައިވާކަމަށް ސަރުކާރުން މިއަދު ބުނެފި އެވެ.\nމިއަދު އެންއީއޯސީގައި ފިނޭންސް މިނިސްޓްރީ އާއި އިކޮނޮމިކް މިނިސްޓްރީ ގުޅިގެން ބޭއްވި ނޫސްވެރިންގެ ބައްދަލުވުމުގައި ފިނޭންސް މިނިސްޓަރު އިބްރާހިމް އަމީރު ވިދާޅުވީ ސަރުކާރުން އިއުލާނުކޮށްފައިވާ ޑެޓް މޮރަޓޯރިއަމްގެ ތެރެއަށް އިތުރު 15 ސްކީމެއް ހިމަނާފައިވާ ކަމަށެވެ.\nއެގޮތުން، ބީއެމްއެލް މެދުވެރިކޮށް ސަރުކާރުން ދަނޑުވެރިކަމާއި، މަސްވެރިކަމުގެ އިތުރުން ކުދި އަދި މެދުފަންތީގެ ވިޔަފާރިތަކަށް ދޫކޮށްފައިވާ ލޯނުތައް ދެއްކުންވެސް ފަސްކޮށްދެވޭނެކަމަށް އަމީރު ވިދާޅުވި އެވެ. އޭގެ ތެރޭގައި ކުރީގެ ސަރުކާރުގެ ގެޓްސެޓް ޕްރޮގްރާމާއި، ތަފާތު ތިން ކެޓަގަރީއަކުން ދަނޑުވެރިކަމާއި މަސްވެރިކަން ތަރައްގީ ކުރަން ބީއެމްއެލް މެދުވެރިކޮށް ދޫކޮށްފައިވާ ލޯނުތައް ހިމެނޭކަމަށްވެސް މިނިސްޓަރު ވިދާޅުވި އެވެ.\n"މީގެ ތެރެއިން، އޭޕްރީލް މަހުގެ ކުރިން ފައިސާ ދައްކާފައިވާ ފަރާތްތަކަށް އެ ފައިސާ ރީއިމްބާސްވެސް ކުރެވޭނެ،" އަމީރު ވިދާޅުވި އެވެ.\nބީއެމްއެލް އިން ދަނީ ލޯން އަނބުރާ ދެއްކުން ފަސް ކޮށްދިނުމުގެ އިތުރުން ރާއްޖޭގެ އިގްތިސޯދު ދެމެހެއްޓުމަށްޓަކައި މަސައްކަތް ކުރަމުންނެވެ.\nއެގޮތުން ކޮވިޑް-19 އާ ގުޅިގެން ސަރުކާރުން އުފައްދާފައިވާ ރިލީފް ފަންޑުން ރިޒޯޓު ތަކަށާ ޓާން އޯވާގެ ގޮތުގައި 10 މިލިއަން ހޯދައިފައިވާ ވިޔަފާރި ތަކަށް ލޯނު ދޫކުރަން ވަނީ ނިންމާފަ އެވެ. މީގެ އިތުރުން ބޭންކުން އަމިއްލައަށް ރިސޯޓް އަދި ގެސްޓްހައުސް ތަކަށް ދެ މިލިއަން ޑޮލަރާ ހަމަޔަށް ދޫކުރެވޭ ފައިނޭންސިން ފެސިލިޓީއެއް ވެސް ތައާރަފުކޮށްފައިވާއިރު ކުދި އަދި މެދު ފަންތީގެ ވިޔަފާރިތަކަށް ބޭނުންވާ ހިންގުމުގެ ހަރަދު ހަމަޖެއްސުމަށް ވަނީ ވާކިން ކެޕަޓަލް ފައިނޭންސިން ވެސް ތައާރަފްކޮށްފައި ވެއެވެ.\nބޭންކް އޮފް މޯލްޑިވްސް ދައުލަތުގެ ބަޖެޓް ދައުލަތުގެ އާމްދަނީ + ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް


Fuhpaameygai infection ufedhifai huhtas Brazil ge Raees ge...\nފުއްޕާމޭގައި އިންފެކްޝަން އުފެދިފައި ހުއްޓަސް ބްރެޒިލްގެ ރައީސްގެ ދަތުރުފުޅު ފަހެއް ނުކުރެއްވި\nބްރެޒިލްގެ ދެކުނަށް ކުރައްވާ ދަތުރުފުޅުގައި ޑޮކްޓަރުންގެ ޓީމަކުންވެސް ބައިވެރިވާނެ\nބޮލްސޮނާރޯ ކޮވިޑް-19 އަށް ނެގެޓިވްކަން ހާމަކޮށްފައިވަނީ މިދިޔަ ހޮނިހިރު ދުވަހު\nބޮލްސޮނާރޯގެ އަނބިކަނބަލުން މިޝޭލް ބޮލްސޮނާރޯވެސް މިހާރު ވަނީ ކޮވިޑް-19 އަށް ޕޮޒިޓިވްވެފައި\nކ. މާލެ | 1 އޯގަސްޓް 2020 | ހޮނިހިރު 06:12 | 3,144\nބްރެޒިލްގެ ރައީސް ހައިރް ބޮލްސޮނާރޯ - ރޮއިޓަރސް\nކޮވިޑް-19 އިން ފަސޭހަވެވަޑައިގެންނެވި ބްރެޒިލްގެ ރައީސް ހައިރް ބޮލްސޮނާރޯ، އެމަނިކުފާނުގެ ފުއްޕާމޭގައި އިންފެކްޝަނެއް އުފެދިފައިވާތީ އެންޓިބައޯޓިކްސް ނަންގަވާ ކަމަށް ވިދާޅުވެ ބްރެޒިލްގެ ދެކުނަށް ދަތުރުކުރެއްވުމަށް ޝެޑިޔުލް ކުރައްވައިފި އެވެ.\nގައުމުތަކުގެ ލީޑަރުންގެ ތެރެއިން ކޮވިޑް-19 އަށް ޕޮޒިޓިވްވި މަދު ލީޑަރުންގެ ތެރޭގައި ބޮލްސޮނާރޯ ހިމެނިވަޑައިގަންނަވާއިރު ބޮލްސޮނާރޯ ވައިރަސް އަށް ނެގެޓިވް ވެފައިވަނީ ތިން ފަހަރަށް ޕޮޒިޓިވްކަން ޓެސްޓްތަކުން ދެއްކުމަށްފަހު އެވެ. ސޯސްތައް ބުނާގޮތުން ބްރެޒިލްގެ ދެކުނަށް ކުރައްވާ ދަތުރުފުޅުގައި ޑޮކްޓަރުންގެ ޓީމަކުންވެސް ބައިވެރިވާނެ އެވެ. އެހެންނަމަވެސް ފުއްޕާމޭގައި އުފިދިގެން އުޅޭ އިންފެކްޝަނާއި ކޮވިޑް-19 އާ ގުޅުމެއް ނެތްކަމަށް ޑޮކްޓަރުން ބުނާކަމަށް ސޯސް އިން ބުނެފައިވާކަމަށް ރޮއިޓަރސް އިން ބުނެއެވެ.\nވައިރަސް އަށް ޕޮޒިޓިވްވުމާއި ގުޅިގެން ޖުލައި މަސް އެއްކޮށް ކަހަލަގޮތަކަށް ބޮލްސޮނާރޯ ހޭދަކުރެއްވީ ސެލްފް އައިސޮލޭޝަންގައި ރަސްމީ ގެކޮޅުގަ އެވެ. ބޮލްސޮނާރޯ ކޮވިޑް-19 އަށް ނެގެޓިވްކަން ހާމަކޮށްފައިވަނީ މިދިޔަ ހޮނިހިރު ދުވަހު އެވެ. ބުރާސްފަތި ދުވަހު ޓީވީ މެދުވެރިކުރައްވާ ވާހަކަ ދައްކަވަމުން ބޮލްސޮނާރޯ ވިދާޅުވީ އަދިވެސް ސިއްހީ ހާލުކޮޅު އެހާ ރަނގަޅު ނޫންކަމަށެވެ.\nއަނެއްކޮޅުން ބަލާއިރު ބޮލްސޮނާރޯގެ އަނބިކަނބަލުން މިޝޭލް ބޮލްސޮނާރޯވެސް މިހާރު ވަނީ ކޮވިޑް-19 އަށް ޕޮޒިޓިވްވެފަ އެވެ. މީގެއިތުރުން ބޮލްސޮނާރޯގެ ކެބިނެޓްގެ ފަސް މިނިސްޓަރަކުވެސް ވަނީ ވައިރަސް އަށް ޕޮޒިޓިވްވެފަ އެވެ.\nހާލުކޮޅު ރަނގަޅު ނޫންކަމަށްވިޔަސް ބޮލްސޮނާރޯ ގެންދަވަނީ ބްރެޒިލްގެ އެކި ސްޓޭޓްތަކަށް ޒިޔާރަތް ކުރައްވަމުންނެވެ.


ރާއްޖެ - ރާއްޖެޓީވީ ޚަބަރު ފީތާ ޕްރޮގްރ\nރިޓަޔަރމެންޓް ޕެންޝަން ސްކީމުގައި 80،000 މެންބަރުން ހިމެނޭ: ޕެންޝަން އޮފީސް\nރާއްޖޭގެ ޕެންޝަން ސްކީމުގާ އެކްޓިވްކޮށް މިހާތަނަށް 80،000 މީހުން މެންބަރުން ހިމެނޭ\nއަމިއްލަ މަސައްކަތް ކުރާ މީހުން މި ސިސްޓަމުގެ ތެރެއަށް ވަނުމަށް ގާނޫނުން ލާޒިމް ނުކުރޭ\nރަށްރަށުގާ އޭޖެންޓުން ގާއިމް ކުރުމުގެ މަސައްކަތް ޕެންޝަން އޮފީހުން ފަށަނީ\nކ. މާލެ 18 ޖެނުއަރީ 2017 | ބުދަ 19:32 1,448\nޕެންޝަން އޮފީސް - އަޒުމޫން އަހުމަދު\nރާއްޖޭގެ ޕެންޝަން ސްކީމުގާ އެކްޓިވްކޮށް މިހާތަނަށް 80،000 މީހުން މެންބަރުންގެ ގޮތުގައި ހިމެނޭ ކަމަށް ޕެންޝަން އޮފީހުން ހާމަކޮށްފި އެވެ.\nރާއްޖޭގެޓީވީގެ ޚަބަރު ފީތާ ޕްރޮގްރާމުގައި ވާހަކަ ދައްކަވަމުން ޕެންޝަން އޮފީހުގެ ޑިރެކްޓަރ އިސްމާއިލް ސުޖާއު ވިދާޅުވީ، ރާއްޖޭގެ އާބާދީއަށް ބަލާ އިރު މިހާރުވެސް ވަރަށް ބޮޑު ޕަސެންޓެއްގެ ރިޓަޔަރމެންޓް ޕެންޝަން ސްކީމުގައި ބައިވެރިވެފަވާ ކަމަށާއި މިހާރު ގާތްގަނޑަކަށް 120،000 އަށް ވުރެ ގިނަ ޕެންޝަން އެކައުންޓް އެ އޮފީހުގައި ހުޅުވިފައިވާ ކަމަށެވެ. މި ސިސްޓަމްގެ އެކައުންޓްތަކުގާއި މިހާރު ވަޒީފާއިން ރިޓަޔަރކޮށްފައިވާ މީހުންގެ އެކައުންޓްތައްވެސް ހިމެނޭނެ ކަމަށް އޭނާ ވިދާޅުވި އެވެ. އަދި ވަޒީފާއެއް ދުވަހަކު ކޮޅުން އަދާކޮށްފައިވާ މީހުންވެސް މެންބަރުންގެ ގޮތުގައި ބެލޭނެ ކަމަށް އޭނާ ވިދާޅުވި އެވެ.\nމި ސިސްޓަމުގެ ތެރެއަށް ވަރަށް ކުދި ކުދި މަސައްކަތް ކުރާ ނުވަތަ އަމިއްލަ މަސައްކަތް ކުރާ މީހުން ނުވަދެ އަދިވެސް ހުރި ކަމަށް އޭނާ ވިދާޅުވި އެވެ. އަމިއްލަ މަސައްކަތް ކުރާ މީހުން މި ސިސްޓަމުގެ ތެރެއަށް ވަނުމަށް ގާނޫނުން ލާޒިމް ނުކުރާ ކަމަށްވެސް ސުޖާއު ވިދާޅުވި އެވެ.\nސުޖާއު ވަނީ ޕެންޝަން ސްކީމުގެ ތެރެއިން ރައްޔިތުންނަށް ފައިދާ ހުރި ފަސޭހަ ގޮތްތަކެއް ފަހި ކުރުމަށް މަސައްކަތް ކުރައްވަމުން ގެންދަވާ ކަމަށް ވިދާޅުވެފަ އެވެ.\nސުޖާއު ވިދާޅުވީ، ރަށްރަށުގާ އޭޖެންޓުން ގާއިމް ކުރުމުގެ މަސައްކަތުގެ ދަށުން އެންމެ ފުރަތަމަ 10 އޭޖެންޓުން ގާއިމް ކުރުމަށް ނިންމާފައިވާ ކަމަށެވެ. އަދި މިކަން ކުރުމަށް ޤާނޫނީ ގޮތުން ގެންނަން ޖެހޭ ބަދަލުތައް ގެނައުމުގެ މަސައްކަތް ކުރައްވަމުންދާ ކަމަށް އޭނާ ވިދާޅުވި އެވެ.\nޕެންޝަން އޮފީހުން ޕެންޝަން ސްކީމު ހަރުދަނާކޮށް ރައްޔިތުންނަށް ފަސޭހަ ގޮތްތަކެއް ފަހިކޮށްދިނުމަށްޓަކާ ވަނީ ޕެންޝަންގެ ތެރެއިން ގެދޮރު އިމާރަތް ކުރުމަށް ނަގާ ލޯނުތަކުގައި ރަހުނެތްގެ ގޮތުގައި ޕެންޝަން ފައިސާ ބެހެއްޓޭނެ ސްކީމެއްވެސް މިދިއަ އަހަރު ތައާރަފްކޮށް، ސްކީމުގައި ބައިވެރިވުމުގެ ފުރުސަތު ހުޅުވާލާފަ އެވެ.\nއެންމެ ފަހުން އަޕްޑޭޓް ކުރީ:4ހަފްތާކުރިން | ރިވިއު ކުރީ: އިސްމާއިލް ރިޔާޒް


ޑިޒްނީގެ "މުލާން" ސްކީނަށް އަންނާނީ އޯގަސްޓް 21 ގައި ޑިޒްނީގެ "މުލާން" ސްކީނަށް އަންނާނީ އޯގަސްޓް 21 ގައި\nޑިޒްނީގެ "މުލާން" ސްކީނަށް އަންނާނީ އޯގަސްޓް 21 ގައި\nޑިޒްނީގެ ލައިވް އެކްޝަން ފިލްމްތައް ބަލާލުމަށް ކެތްމަދުވެފައިވާ ފަރާތްތަކުން މިހާރު އެންމެ އިންތިޒާރު ކުރަމުންދާ އެއް ފިލްމަކީ "މުލާން"އެވެ. މިއީ ހަމަ މިނަމުގައި 1998 ވަނަ އަހަރު ޑިޒްނީން އުފެއްދި ކާމިޔާބު އެނިމޭޓެޓް ކާޓޫންގެ ލައިވް އެކްޝަން އެޑެޕްޓޭޝަނެކެވެ.\nމުލާންގެ އޮފިޝަލް ޓީޒަރ7ޖުލައި 2019 ގައި ޔޫޓިއުބްގައި ޑިޒްނީން އާއްމުކުރުމާއެކު، މި ފިލްމް ބަލާލުމަށް އެތައް ބަޔަކު ތިބީ ކެތްމަދުވެފައެވެ. އަދި ފިލްމުގެ އޮފިޝަލް ޓްރެއިލަރ5ޑިސެމްބަރު 2019 ގައި އާއްމުކުރުމާއެކު ފިލްމަށް އޮތް ޝަޢުގުވެރިކަން އިތުރަށް ބޮޑުވެގެންދިޔައެވެ.\nމި ފިލްމް ސިނަމާތަކުގައި އެޅުވުމަށް ފުރަތަމަ ނިންމާފައިއޮތީ2ނޮވެމްބަރު 2018 ގައެވެ. ނަމަވެސް ހަމަ އެ ތާރީޚުގައި ޑިޒްނީގެ އެހެން ފިލްމެއްކަމަށްވާ "ދަ ނަޓްކްރެކަރ އެންޑް ދަ ފޯ ރެލްމްސް" ސިނަމާތަކަށް އަންނާތީވެ، ޑިޒްނީން ވަނީ މި ފިލްމް ރިލީޒްކުރުން 27 މާރިޗު 2020 އަަށް ފަސްކޮށްފައެވެ. ނަމަވެސް ކޯވިޑް-19ގެ ސަބަބުން ޑިޒްނީން ވަނީ އެމީހުންގެ ތީމްޕާކު އެޓްރެކްޝަނެއްކަމަށްވާ ޖަންގަލް ކްރޫޒް އަސްލަކަށް ބަލައިގެން އުފައްދާ އެޑްވެންޗަރ ފިލްމް "ޖަންގަލް ކްރޫޒް" ރިލީޒްކުރުމަށް ކަނޑައެޅި ތާރީޚުކަމަށްވާ 24 ޖުލައި 2020 ގައި "މުލާން" ރިލީޒްކުރާގޮތަށް ހަމަޖައްސާ، "ޖަންގަލް ކްރޫޒް" ރިލީޒްކުރުން 2021 ވަނަ އަހަރަށް ފަސްކޮށްފައެވެ.\nއެހެންނަމަވެސް އެމެރިކާގައި އަދިވެސް ކޯވިޑް-19 ފެތުރުން ކޮންޓްރޯލްކުރެވިފައިނުވާތީ، ޑިޒްނީން މިވަނީ މި ފިލްމް ރިލީޒްކުރުން3ވަނަ ފަހަރަށް ފަސްކޮށްފައެވެ. އެގޮތުން "މުލާން" ދެން ސިނަމާތަކަށް އަންނާނެކަމަށް ޑިޒްނީން ބުނަނީ 21 އޯގަސްޓް 2020 ގައެވެ. ފިލްމް ރިލީޒްކުރުން ފަސްކުރިނަމަވެސް މި ފިލްމަށް އޮތް މަޤުބޫލުކަން ކުޑަވެދާނެކަމަށް ޤަބޫލުނުކުރެވޭކަމަށް ޑިޒްނީގެ ކޯޗެއަރމެން އަލަން ހޯން އަދި އަލަން ބާގްމެން އާއްމުކުރި ޖޮއިންޓް ސްޓޭޓްމަންޓެއްގައި ބުނެފައިވެއެވެ.\n"ކޯވިޑް-19 ޕެންޑަމިކްގެ ސަބަބުން "މުލާން" ރިލީޒްކުރާ ތާރީޚު ފަސްކުރިއަސް ފިލްމަށް އޮތް މަޤުބޫލުކަމާއި، ފިލްމުން ގެނުވައިދޭ އުއްމީދީ މެސެޖާމެދު އާއްމުންދެކޭގޮތް ބަދަލުވެދާނެކަމަކަށް ޤަބޫލެއް ނުކުރެވޭ. އޯގަސްޓްމަހު މި ފިލްމް ރިލީޒްކުރާގޮތަށް މިހާރު ހަމަޖައްސާފައިވީނަމަވެސް ކޯވިޑް-19ގެ ޙާލަތަށް އެހާތަނަށް އެދެވޭ ބަދަލުތަކެއް ނާންނަމަ، މުލާން ރިލީޒްކުރުން އަނެއްކާވެސް ފަސްކުރަންޖެހިދާނެ، އެ ޙާލަތަށް ތައްޔާރުވެގެން މިތިބީ" ޑިޒްނީގެ ސްޓޭޓްމަންޓުގައި ބުނެފައިވެއެވެ.\n"މުލާން"ގެ ލައިވް އެކްޝަން ފިލްމެއް ހެދުމުގެ މަސައްކަތް ޑިޒްނީން އެންމެ ފުރަތަމަ ފެށީ 2010 ވަނަ އަހަރެވެ. ނަމަވެސް ތަފާތު ސަބަބުތަކާހުރެ އެ މަސައްކަތް މަޑުޖެހިފައި އޮތުމަށްފަހު، ފިލްމުގެ ޕްރޮޑަކްޝަން މަސައްކަތްތައް ފެށޭވަރުވީ 2018 ވަނަ އަހަރުގެ ފަހުކޮޅެވެ.\nމި ފިލްމް ހަދަން އުޅޭކަން ޑިޒްނީން އިޢުލާންކުރުމާއެކު "މުލާން"ގެ ރޯލު ހޮލީވުޑްގެ ތަރިއަކަށްނުދީ، އެ ރޯލު އޭޝިއަން ދަރިކޮޅަށް ނިސްބަތްވާ ތަރިއަކަށް ދިނުމަށް ގޮވާލާ ސޯޝަލް މީޑިއާ މެދުވެރިކޮށް ޕެޓިޝަނެއްވެސް ހުށަހެޅިއެވެ. ސަބަބެއްކަމަށް ބުނެފައިވަނީ މިއީ ޗައިނީޒް ރަސްކަމުގެ ވާހަކަތަކެއް ގެނެސްދޭ ފިލްމެއްކަމުން، މުލާންގެ ރޯލުން ފެންނަންވާނީ ޗައިނީޒް ދަރިފަސްކޮޅަށް ނިސްބަތްވާ ތަރިއެއްކަމަށް ފެންނާތީކަމަށެވެ.\nއެހެންކަމުން މި ފިލްމްގައި މުލާންގެ ރޯލަށް ކަމުދާ ޗައިނީޒް ދަރިކޮޅަށް ނިސްބަތްވާ އެކްޓަރެސްއެއް ހޯދަމަށް ފަސް ޤަައުމަކަށް ފިލްމްގެ ޑައިރެކްޓަރުން ދަތުރުކޮށް އޮޑިޝަންތައް ބާއްވާފައިވެއެވެ. ފިލްމްގެ ލީޑް މުލާންގެ ރޯލު އެންމެ ފަހުން ދީފައިވަނީ ޗައިނީޒް އެމެރިކަން ތަރި ލިއު ޔައިފޭއަށެވެ. އޭނާއަށް އެ ރޯލު ދީފައިވަނީ އެރޯލަށް ފިޓްވާ 1000 މީހުން ބައިވެރި އޮޑިޝަންތަކަކަށް ފަހުއެވެ. ލިއު ޔައިފޭގެ އިތުރުން ދެން މި ފިލްމުގައި ފެނިގެންދާ މުހިއްމު ކާސްޓުންގެ ތެރޭގައި ޔޮސޮން އަން، ޑޮނީ ޔެން، ގޮންގް ލީ، އަދި ޖޭސަން ސްކޮޓް ލީގެ އިތުރުން ޖެޓްލީވެސް ހިމެނެއެވެ.\nގާތްގަނޑަކަށް 200 މިލިއަން ޑޮލަރުގެ ބަޖެޓަކާއެކު އުފައްދާ މި ފިލްމް ޑައިރެކްޓްކޮށްފައިވަނީ ނިއުޒިލޭންޑުގެ ފިލްމް ޑައިރެކްޓަރެއްކަމަށްވާ ނިކީ ކާރޯއެވެެ.\nވ.ތިނަދޫގައި އައު އިންޖީނުގޭގެ ބިންގާ އަޅައިފި\nނ ވެލިދޫ ސިއްޚީމަރުކަޒުގެ އައު އިމާރާތް އަޅައިދޭނެ ބަޔަކު ހޯދަނީ


Tennis mubaaraaiy baavan Pique ge kunfunin sarukaaru gai edhenee | Mihaaru\nކޮސްމޯސްގެ އިވެންޓެއްގެ ތެރެއިން ޕީކޭ ވާހަކަ ދައްކަނީ.-- ފޮޓޯ: އޭއެފްޕީ\nޓެނިސް މުބާރާތް ބާއްވަން ޕީކޭގެ ކުންފުނިން ސަރުކާރުގައި އެދެނީ\n13 މެއި 2020 - 15:08\nމެޑްރިޑް (މެއި 13) - ބާސެލޯނާގެ ޑިފެންޑަރު ޖެރާޑް ޕީކޭގެ އަމިއްލަ ކުންފުންޏެއް ކަމަށްވާ ކޮސްމޯސް އިންވެސްޓްމަންޓް ގްރޫޕުން މި އަހަރު ފަހުކޮޅުގައި ބާއްވަން ނިންމާފައިވާ ޑޭވިސް ކަޕް ޓެނިސް މުބާރާތް، މިހާރު އޮތް ޝެޑިއުލާ އެއްގޮތަށް ބާއްވަން ސްޕެއިނުގެ ސަރުކާރުގެ ހުއްދަ އަށް އެދެން އެ ކުންފުނިން ނިންމައިފި އެވެ.\nއަހަރު ފަހުކޮޅުގައި އޮންނަ ފިރިހެން ޓީމް އިވެންޓް ޓެނިސް މުބާރާތް ކަމަށްވާ މަޝްހޫރު ޑޭވިސް ކަަޕަށް ބަދަލުތަކެއް ގެނެސްގެން ބާއްވަނީ ކޮސްމޯސް އިންވެސްޓްމަންޓް ގްރޫޕާއި އިންޓަނޭޝަނަލް ޓެނިސް ފެޑެރޭޝަން (އައިޓީއެފް) ގުޅިގެންނެވެ. މިއީ އައިޓީއެފްއާ އެކު ޕީކޭގެ ކުންފުނިން ސޮއިކުރި 25 އަހަރުގެ އެއްބަސްވުމުގެ ތެރެއިން ބާއްވަމުން އަންނަ މުބާރާތެކެވެ.\nމެޑްރިޑްގައި ބާއްވަން ނިންމާފައިވާ މި އަހަރުގެ މުބާރާތް ތާވަލުކޮށްފައިވަނީ ނޮވެމްބަރު 23 އިން 29 އަށެވެ.\nކޮވިޑް-19ގެ ނުރައްކާ ސްޕެއިނަށް ވެސް ބޮޑުވެފައިވާއިރު، ގިނަ ކުޅިވަރު ހަރަކާތްތަކެއްގެ ޝެޑިއުލަށް ވަނީ ބަދަލުތަކެއް ގެންނަން ޖެހިފަ އެވެ. ރިޕޯޓްތައް ބުނާގޮތުގައި މުބާރާތް ބޭއްވުމުގެ ހުއްދަ ސަރުކާރުން ދޭ ނަމަ، މެޗުތައް ބަލަން ވީއައިޕީ އުސޫލުން ވަކި ވަރަކަށް މީހުން ވައްދަން ހުއްދަ އަކަށް ވެސް އެދޭނެ އެވެ.\nސްޕެއިން ގައުމީ ޓީމެއްގެ މެޗެއްގެ ތެރެއިން ޕީކޭ ބޯޅަ ފޮނުވާލަނީ. -- ފޮޓޯ: އޭއެފްޕީ\nސްޕެއިނުގެ ސަރުކާރުން ގެންގުޅޭ އެއް ވިސްނުމަކީ މީހުން އެއްވެ އުޅޭ ގޮތަށް އެއްވެސް އިވެންޓެއް މި އަހަރު ކުރިއަށް ނެގުންދިއުމެވެ. އެކަމަކު ރަސްމީކޮށް އެކަން އިއުލާނުކޮށްފައިނުވާތީ ކޮސްމޯސް އިން ބޭނުންވަނީ ވަކި އަދަދަކަށް މީހުން ބައިވެރިވެވޭ އިވެންޓްތަކެއް ބޭއްވޭނެ ގޮތަކަށް ސްޕެއިނުގެ ނިއު ނޯމަލް އުސޫލުތައް ކަނޑައެޅިގެން ދިއުމެވެ.\n"ތެދެއް ވަރަށް ގިނަ ވާހަކަތަކެއް އެބަދެކެވޭ. ސަރުކާރުގެ ނިންމުންތަކުގެ މައްޗަށް ބަރޯސާވަނީ ހުރިހާ ކަމެއް ވެސް. އަހަރެމެންގެ އެދުމަކީ ސަޕޯޓަރުންގެ ކޮންމެވެސް އަދަދެއް ވަދެގެން މެޗުތައް ކުޅުން. މިއީ ތާރީހީ ފެށުމެއް އެހެންވީމަ ސަޕޯޓަރުންގެ ބޭނުންވާނެ،" މޮވިސްޓާ ޓެލެވިޝަން އަށް ދިން އިންޓަވިއުއެއްގައި ޕީކޭ ބުންޏެވެ.\nސްޕެއިނުގެ ދަށް ޑިވިޝަނުގެ ދެ ކްލަބެއްގެ މެޖޯރިޓީ ހިއްސާ ވެސް ޕީކޭ ވަނީ ގަނެފަ އެވެ. ކުޅިވަރުގެ އެކި ދާއިރާަކުގައި ޕީކޭ އަންނަނީ އޭނަގެ ވިޔަފާރި ފުޅާކުރަމުންނެވެ. ޕީކޭ ބުނީ ސަރުކާރާ އެކު ވަރަށް އަވަހަށް އޭނާ ވެސް މަޝްވަރާތަކެއް ބާއްވާނެ ކަމަށާއި ޑޭވިސް ކަޕްގެ އިތުރުން ކުޅިވަރުގެ އެކި ފަރާތްތަކަށް ކޮވިޑް-19 ގެ ސަބަބުން ލިބޭ ގެއްލުންތަކުގައި އެހީތެރިވުމުގެ ވިސްނުން ވެސް އެބަހުރި ކަމަށެވެ.\nއިތުރު ލިޔުންތައް ޓެނިސް ޖެރާޑް ޕީކޭ


އެސް އަދި ޑަބްލިޔު ބްލޮކް ވޯކްވޭތަކުގައި ތަޅުން އެޅުން\nމި ސްކޫލުގެ ޑަބްލިޔު އަދި އެސް ބްލޮކް ވޯކްވޭތަކުގައި ތަޅުން އަޅައިދޭނެ ފަރާތެއް ހޯދުމަށް ކުރި މި ސްކޫލުގެ ނަންބަރު AS-B/IU/2015/41 އިޢުލާނަށް އަންދާސީހިސާބު ހުށަހެޅި3ފަރާތުގެ ތެރެއިން ދެ ފަރާތުގެ މަޢުލޫމާތު ފުރިހަމަނުވާތީ އެ އިޢުލާން ބާޠިލު ކުރަމެވެ.\nވީމާ، މި މަސައްކަތް ކުރުމަށް ޝައުޤުވެރިވެލައްވާ ފަރާތްތަކުން 27 މޭ 2015 ވާ ބުދަ ދުވަހުގެ 11:00 އަށް މި ސްކޫލަށް ވަޑައިގެން މަޢުލޫމާތު ސާފުކުރެއްވުމަށްފަހު 28 މޭ 2015 2015 ވާ ބުރާސްފަތި ދުވަހުގެ 11:00 އަށް މި ސްކޫލަށް އަންދާސީހިސާބު ހުށަހެޅުއްވުން އެދެމެވެ.\n02 ޝަޢުބާން 1436\n20 މޭ 2015\nޕަބްލިޝްކުރި ތާރީޚު: 25 މޭ 2015\nސުންގަޑި: 27 މޭ 2015 1100


ގޭގައި ހިނި މާ ގިނަ ވަނީތަ؟ ހައްލު މިއޮތީ – Dhen.mv\nޢާލިމް އަބްދުއްލަތީފް October 27, 2020 - 4:53 pm\nފޮނި އެއްޗެއް ގެންގުޅެފިނަމަ އެތަނެއްގައި ހިނި ގަންނަ ކަމީ އެންމެންނަށް ވެސް އެނގޭ ކަމެކެވެ. ބައެއް ފަހަރަށް ތަނެއްގައި ހިނި އުޅެން ފަށައިފި ނަމަ އޭގެ އުނދަގޫ ބޮޑުވާ ވަރަށް ހިނި ގިނަވާ ފަހަރު ވެސް އާދެއެވެ. އަދި ބައެއް ކަހަލަ ހިންޏަކީ، މީހުންގެ ގައިގައި ހަފާ ބާވަތުގެ ހިންޏެވެ. އެހެންވުމުގެ ސަބަބުން ވެސް ހިންޏާ ހެދި އުނދަގޫ ވާ ފަހަރު އާދެއެވެ.،\nތިޔަ އުޅެނީ ހިނީގެ އުނދަގޫ މާ ބޮޑުވެގެން ހެއްޔެވެ؟ ނުވަތަ ހިނި ގޭގައި މާ ގިނައިން އުޅޭތީ ހެއްޔެވެ؟ ތިކަމުގެ ހައްލު މިއޮތީއެވެ.\nހިނި އުޅޭ ތަންތަނުގައި ޗޯކު ބޭނުން ކުރުމަކީ ދިވެހީންގެ ތެރޭގައިވެސް ކޮށްއުޅޭ ކަމެކެވެ. ހަމަ ހަގީގަތުގައި ވެސް ޗޯކު ބޭނުން ކޮށްގެން ހިނިން ރައްކާތެރި ވެވޭނެއެވެ. އެގޮތުން ހިނި އުޅޭ ތަންތަނުގައި ޗޯކުން ރޮނގެއް ކުރަހާލާށެވެ. ދޮރު ކައިރީގައި ނުވަތަ ކުޑަދޮރުތައް ކައިރީގައި ވެސް ޗޯކުން ލައިނެއް ކުރަހާށެވެ. އޭރުން ގެއަށް ހިނި ވަންނަ ވަރު ބޮޑުތަން މަދުވެގެން ދާނެއެވެ. ސައިންސްވެރިންނަށް ވެސް މިހާތަނަށް ހޯދިފައި ނުވަނީ ޗޯކު ބޭނުން ކުރުމުން ހިނި އެތަނެއްގައި ނޫޅޭ ސަބަބެވެ. ނަމަވެސް ސައިންސްވެރިން ލަފާ ކުރަނީ އެއީ ޗޯކުގައި ހުންނަ ވަހެއްގެ ސަބަބުން ކަމުގައެވެ. އެހެންކަމުން، ޗޯކުން ރޮނގެއް ދަމާފައި ބަހައްޓައިފި ނަމަ، އެތަނަކާ ހިންޏެއް ކައިރިއެއް ނުވާނެއެވެ.\n2- ބޭކިން ސޮޑާ\nހިނިން ރައްކާތެރިވުމަށް ބޭކިން ސޮޑާ އަކީވެސް ރަނގަޅު އެއްޗެކެވެ. ހިންޏަކީ ފޮނި އެއްޗެހި ގެންގުޅޭނަމަ ވަރަށް ގިނަ ވާ އެއްޗެކެވެ. އެގޮތުން، އެންމެ ފުރަތަމަ ކަމަކަށް އައިސިން ޝުގަރ އާއި ބޭކިން ސޮޑާ އެއްކޮށްލާށެވެ. އެހެން ނަމަވެސް ފެން ބޭނުން ނުކުރައްޗެވެ. އަދި މިދޭތި އެއްކޮށްލުމަށްފަހު ގޭގެ އެކި ތަންތަނަށް އަޅާލާށެވެ. އެެއަށްފަހު، ހިނިތައް އެއެއްޗެހި ކާނެއެވެ. އަދި ބޭކިން ސޮޑާ ކެއުމުން ހިނި މަރުވާނެ ކަމަށް ހޯދުންތެރިން ބުނެއެވެ.\n3- ބައެއް ތަކެތީގެ ވަސް\nބައެއް އެއްޗެހީގެ ވަސްޖެހުމުން ހިނި އެތަނަކާ ކައިރިއެެއް ނުވެއެވެ. އަދި އެތަނެއްގައި ހިންޏަކަށް ނުވެސް އުޅެވޭނެއެވެ. އެގޮތުން ބައެއްް ތަކެއްޗަށް ބަލާލާނަމެވެ. އެގޮތުން، ލުނބޯ ފަންޏަކީ އޭގެ ތެރެއިން އެކައްޗެކެވެ. ލުނބޯ ފަނީގައި ހުންނަ ހުތް ވަހަކީ ހިންޏަށް މާ ކަމުދާ ވަހެއް ނޫނެވެ. އަދި އެ ވަސް ޖެހުމުން ހިންޏަށް އެތަނެއްގައި ނުއެއް ހުރެވޭނެއެވެ. އެގޮތުން ކަފަ ކޮޅަކަށް ލުނބޯ ފަނި އެޅުމަށްފަހު އެންމެ ގިނައިން ހިނި އުޅޭ ތަންތަނުގައި ބަހައްޓާށެވެ. އޭރުން އެތަނަކާ ހިނި ކައިރިއެއް ނުވާނެއެވެ.\nލޮނުމެދުގެ ވަހަކީވެސް ހިންޏަށް ކެތްކުރެވޭ ވަހެއް ނޫނެވެ. އެގޮތުން، ލޮނުމެދުގެ ތޮށި މަށާލުމަށްފަހު ހިނި ގިނައިން އުޅޭތަނެއްގައި ބާއްވާށެވެ. އޭރުން އެތަނަކާ ހިންޏެއް ކައިރިއެއް ނުވާނެއެވެެ. ކިއުކަމްބާގެ ވަސް ޖެހުމުން ވެސް ހިނި އެތަނަކާ ދުރުވެއެވެ.\n4- ބޭބީ ޕައުޑާ\nގަސް އިންދާއިރު ގަހުގެ މައްޗަށް ބޭބީ ޕައުޑާ ކޮޅެއް އަޅާލާށެވެ. އޭގައި ހިމެނޭ ޗޯކުގެ ސަބަބުން، ގަސްތަކާ ހިނި ކައިރިއެެއް ނުވާނެއެވެ. އޭރުން ހިނިތަކުގެ ސަބަބުން ގަސްތައް ހަލާކުވާކަށް ނުޖެހޭނެއެވެ.


Launch Accident Gai Aniyaavi Meehehge Haalu Serious Ve ICU Gai Faruvaadhenee - Vaguthu\nމާލޭގެ ފައްސި ދަށަށް -5ގަޑިއިރު ކުރިން\nލޯންޗު އެކްސިޑެެންޓުގައި އަނިޔާވި މީހެއްގެެ ހާލު ސީރިއަސްވެެ އައިސީޔޫގައި ފަރުވާދެެނީ\n8 މަސް ކުރިން ( ޖެނުއަރީ 5, 2021 )\nރޭގެ އެެކްސިޑެންޓުގައި ގެއްލުންވި ސީއެމްބިއުލާންސް - ފޮޓޯ: އެމްއެންޑީއެެފް\nރޭ މ. މުލިން ފުރައިގެން ދިޔަ ސީއެމްބިއުލާންސް އަކާއި މާލެއިން ދަތުރުކުރަމުން ދިޔަ ލޯންޗެއް ޖެެހި ހިނގި އެެކްސިޑެންޓުގައި އަނިޔާވި މީހަކަށް އައިސީޔޫގައި ފަރުވާދޭން ފަށައިފިއެވެ.\nމި އެެކްސިޑެންޓުގައި އަނިޔާވި މީހުންނަށް އަންނަނީ އައިޖީއެެމްއެެޗްގައި ފަރުވާ ދެމުންނެެވެ. "ވަގުތު" އަށް މައުލޫމާތު ދެއްވަމުން އައިޖީއެމްއެެޗްގެެ މީޑިއާ އޮފިޝަލަކު ވިދާޅުވީ މި އެެކްސިޑެންޓުގައި އަނިޔާވި ތިން މީހުންނަށް އެ ހޮސްޕިޓަލުގައި ފަރުވާ ދެމުން އަންނަ ކަމަށެވެެ.\nއެގޮތުން މި ތިން މީހުންގެ ތެރެއިން އަނިޔާވެގެން ގެނައި 43 އަހަރުގެ ދިވެެހި ފިރިހެނަކަށް އަންނަނީ އައިސީޔޫގައި ފަރުވާ ދެމުން ކަމަށާއި އިތުރު ދެމީހުންނަށް އެ ހޮސްޕިޓަލުގެ އެމަޖެންސީ ރޫމްގައި ފަރުވާ ދެމުން އަންނަ ކަމަށް އޭޭނާ ވިދާޅުވިއެެވެެ. އޭޭނާ އިތުރަށް ވިދާޅުވީ، ލިބުނު އަނިޔާގެ ތަފްސީލެއް އަދި ހާމަކުރަން ނޭގޭޭ ކަމަށެެވެ.\nރޭ 1:00 ހާއިރު މި އެކްސިޑެންޓް ހިނގާފައި ވަނީ އިތާފުށި ކައިރިންނެވެ. އެމްއެންޑީއެފްގެ އިންފޮމޭޝަން އޮފިސަރ މޭޖަރ އިބްރާހިމް އާޒިމް ވިދާޅުވީ ސީއެެމްބިއުލާންސް ލޯންޗާއި ޖެެހި އެކްސިޑެންޓު ވެފައި ވަނީ، މާލެ އާއި ފ. ފީއައްޔާ ދެެމެދު ދަތުރުކުރަމުން އަންނަ "ޑްރީމް" ނަަމަކަށް ކިޔާ ލޯންޗެއް ކަމަށެވެ.\nސީއެމްބިއުލާންސްއިން ދަތުރު ކުރި އަށް މީހުންގެ ތެރެއިން ދެ މީހަކަށް އެކިވަރުގެ އަނިޔާ ވަނީ ލިބިފައެވެ. އަދި ޑްރީމް ނަމަކަށް ކިޔާ ލޯންޗުން ދަތުރު ކުރި ދެ މީހުންގެ ތެރެއިން ލޯންޗް ކެޕްޓަންއަށް އެކި ވަރުގެ އަނިޔާ ލިބިފައިވާ ކަމަށް އެމްއެންޑީއެފް އިން ވަނީ ހާމަަކޮށްފައެވެ.\nތެޔޮ ބޯޓެއް ވިލިމާލޭ ފަރަށް އަރައިފި\nފަރަށް އަރާފައި އޮތް އާގުބޯޓުން ތެޔޮ ލީކް ވެދާނެ ކަމަކަށް ނުބެލެވޭ - އެމްއެންޑީއެފް\nއާގުބޯޓު ރަސްފަރީ ފަރަށް އެރީ އިންޖީން ފެއިލް ވުމުން\nޖެނުއަރީ 5, 2021 11:13\nމީހަމަ ބަލާވެރި ސަރުކާރެއް! މުޞީބާތުން ފުރިގެންވާ ވަގު ސަރުކާރެއް! 17 ނޮވެންބަރ 2018 ން މިއަދާ ހަމަޔަށްވެސް މިފަދަ މުޞީބާތެއް ނުހިނގާ ދުވަހެއް ނާދޭ!\nތީ ހަމަ ތެދެއް\nޖެނުއަރީ 5, 2021 14:14\nތީ ހަމަ ތެދެއް ސި ރާތު. ސި ރާތު އައް ކިޔޭނުކިޔޭވެސް ނޭނގޭން ފެށީ މިސަ ރުކު އައިފަހުން! ދޯ ސި ރާތޫ (:\nޖެނުއަރީ 5, 2021 11:15\nކަނޑު ކުޑައީ ބޮޑު ނޫކުލާގެ ލައިޓެއް މަތީގަ އެބު ރޭ އި ރުވެސް ނުފެންނަނީ ދެލޯކަނުވީމަ🚔🚑އެމަގެންސީގަ ދަތު ރު ކު ރާ އުޅަދުތަކަ ތަންދޭންޖެހޭ\nޖެނުއަރީ 5, 2021 14:45\nއަނިޔާވި މީހުންނަށް މާތްﷲ އަވަސް ޝިފާ.ދެއްވާާށިި. އާމީން.\nޖެނުއަރީ 5, 2021 14:58\nގަޑިއަކު 30 ނޯޓިކަލް މައިލްއަށް ވުރެން ބާރަށްދުއްވޭ އުޅަނދުތައް ރޭގަނޑު ދުއްވާނަމަ ރާޑަރ ހަރުކުރަން މަގުބޫރު ކުރަންވީ. މީގެ ކުރިންވެސް ވަރަށް ހިތާމަވެރި ހާދިސާތައް ހިނގާފައި އެބަހުރި.\nޖެނުއަރީ 5, 2021 19:04\nސީ އެންބިއުލާންސްގަ އެއްގަމު އެންބިއުލާންސްގަ ހުންނަ ކަހަލަ ސައިރަން ލައިޓް ސިސްޓެމް ހުންނަން ޖެހޭކަމަށްފެނޭ\nޖެނުއަރީ 5, 2021 20:53\nލައިޓު ދިއްލާފަ ހުއްޓާ ގޮސް އެ ރީ\nޖެނުއަރީ 7, 2021 20:50\nސަރުކާރު ސަރުކާރު ސަރުކާރު.. ލޯންޗެއް ދުއްވިޔަސް ކާރެއް ދުއްވިޔަސް ދުފާ ކުޅުގަނޑެއް ޖެހިޔަސް ސަރުކާރު... ބަލަ ކޮމެންޓު ލިޔުނަސް ތިވަރު ތަންކޮޅެއް ބޮޑު..\nކަޅު ހެދުމުގައި އޮފީހަށް ނިކުމެ، ސިވިލް ސާވެންޓުން ހިމޭން އިހްތިޖާޖު ފަށައިފި


އަލިފުށީގައި ބީއެމްއެލްގެ އޭޓީއެމް ސެންޓަރެއް ގާއިމް ކޮށްފި\nއަލިފުށީގައި ބީއެމްއެލްގެ އޭޓީއެމް ސެންޓަރެއް ގާއިމް ކޮށްފި\n4 އޮގަސްޓު 2019\nބޭންކް އޮފް މޯލްޑިވްސް (ބީއެލްއެލް) ގެ ޚިދުމަތްތައް ރާއްޖޭގެ ހުރިހާ ސަރަހައްދަކަށް ފުޅާކުރުމަށް ކުރަމުންދާ މަސައްކަތުގެ ތެރެއިން ރ. އަލިފުށީގައި ސެލްފް ސަރވިސް ބޭންކިންގ ސެންޓަރ ގާއިމްކޮށްފިއެވެ.\nބީއެމްއެލް އިން ބުނި ގޮތުގައި މި ޚިދުމަތް މެދުވެރިކޮށް އަމިއްލަ ފަރުދުންނާއި ވިޔަފާރިތަކަށް 24 ގަޑިއިރު ފައިސާ ޖަމާކުރުމާއި، ފައިސާ ދެއްކުމާއި ޓްރާންސްފަރ ކުރުމުގެ ޚިދުމަތް ލިބިގެންދާނެއެވެ.\nބީއެމްއެލް އިން އަލިފުށީގައި ގާއިމް ކުރެވުނު މި ޚިދުމަތާއެކު ރ. އަތޮޅުގައި މިހާރު ދެ ބްރާންޗް މެދުވެރިކޮށް ބޭންކިންގ ޚިދުމަތް ދަނީ ދެވެމުންނެވެ. މީގެ އިތުރުން2ސެލްފް ސަރވިސް ބޭންކިންގ ސެންޓަރާއި، މީހުން ދިރިއުޅޭ ކޮންމެ ރަށެއްގައި ގާއިމްކޮށްފައިވާ ކޭޝް އޭޖެންޓް މެދުވެރިކޮށް ދަނީ ބޭންކިންގ ޚިދުމަތް ދެމުންނެވެ. އަދި ހަމައެހެންމެ މިދިޔަ އަހަރު، ހުޅުދުއްފާރުގައި ބީއެމްއެލް ކޭޝް އޭޖެންޓް މެދުވެރިކޮށް ޖަމާކުރުމުގެ ޚިދުމަތްވެސް ވަނީ ތައާރަފު ކުރެވިފައެވެ. މި ޚިދުމަތާއެކު ކްރެޑިޓް ކާޑަށް ފައިސާ ދެއްކުމާއި، ލޯނަށް ފައިސާ ދެއްކުމުގެ އިތުރުން ދުވާލަކަށް 10،000 ރުފިޔާ ޖަމާކުރުމުގެ ކުރެވޭނެއެވެ.\nމި ޚިދުމަތާ ގުޅޭ ގޮތުން ވާހަކަފުޅު ދައްކަވަމުން ބީއެމްއެލްގެ ޑެޕިއުޓީ ސީއީއޯ އައިޝަތު ނޫރައްދީން ވިދާޅުވީ މި ހުޅުވުނު ޒަމާނީ ސެލްފްސަރވިސް ބޭންކިންގ ސެންޓަރު މެދުވެރިކޮށް އަލިފުށީގެ ރައްޔިތުންނަށް ބޭންކިންގ ޚިދުމަތް ފޯރުކޮށްދެވޭ ކަމީ ލިބޭ ވަރަށް ބޮޑު އުފަލެއް ކަމަށެވެ،”\n” މިއީ މުޅި ރާއްޖެ އަށް އަމާޒުކޮށް ބޭންކިންގ ޚިދުމަތް ފުޅާކޮށް، ފަރުދުންނާއި ވިޔަފާރިތަކަށް ފަސޭހަކަމާއެކު ޚިދުމަތް ލިބޭނެ ގޮތް ހެދުމަށް ބޭންކުން ފަށާފައިވާ އިންވެސްޓްމަންޓް ޕްރޮގްރާމްގެ ދަށުން އެޅުނު މުހިންމު ފިޔަވަޅެއް.”\nމުޅި ރާއްޖެ ހިމެނޭ ބޭންކިންގ ވިއުގަޔަކާއެކު 20 އަތޮޅުގައި 37 ބްރާންޗް، 46 ސެލްފްސަރވިސް ބޭންކިންގ ސެންޓަރ، 108 އޭޓީއެމް، 5400 ޕީއޯއެސް މަރޗަންޓުން، 277 ކޭޝް އޭޖެންޓުންގެ އިތުރުން އެންމެ ޒަމާނީ އޮންލައިން ބޭންކިންގ ޚިދުމަތާއެކު ބޭންކް އޮފް މޯލްޑިވްސް ގެ އަމާޒަކީ އަމިއްލަ ފަރުދުންނާއި ވިޔަފާރިތަކާއި ރާއްޖޭގެ އެކި ކަންކޮޅުތަކުގައިވާ މުޖުތަމައުތަކަށް އެހީތެރިކަން ފޯރުކޮށްދިނުމެވެ.


January gai ethere kuri mudhaluge agu4billion ah\nޖެނުއަރީގައި އެތެރެެކުރި މުދަލުގެ އަގު4ބިލިއަން ރުފިޔާ\nކަސްޓަމްގެ ބަނދަރު ސަރަހައްދު: މުދާ އެތެރެ ކުރި މިންވަރު ޖެނުއަރީގައި އިތުރުވި ފޮޓޯ ކަސްޓަމް\nމި އަހަރުގެ ޖެނުއަރީގައި ރާއްޖެ އެތެރެކުރި މުދަލުގެ އަގަކީ ހަތަރު ބިލިއަން ރުފިޔާ ކަމަށާއި އެއީ މިދިޔަ އަހަރުގެ ޖެނުއަރީ މަހާ އަޅާބަލާއިރު ހަ ޕަސެންޓުގެ އިތުރުވުމެއް ކަމަށް މޯލްޑިވްސް ކަސްޓަމް ސާވިސް އިން ބުނެފި އެވެ.\nކަސްޓަމްގެ ތަފާސް ހިސާބުތައް ހާމަ ކުރުމުގެ ގޮތުން މިއަދު ނެރުނު ފެކްޓް ޝީޓެއްގައި ބުނެފައި ވަނީ 2018 ވަނަ އަހަރުގެ ޖެނުއަރީގައި ރާއްޖެއަށް އެތެރެކުރި މުދަލުގެ ސީއައިއެފް އަގަކީ 3.8 ބިލިއަން ރުފިޔާ ކަމަށެވެ.\nއެ ހިސާބުތައް ދައްކާ ގޮތުން މިއަހަރުގެ ޖެނުއަރީ މަހު ރާއްޖެއަށް އެންމެ ގިނައިން މުދާ އެތެރެ ކޮށްފައިވަނީ ޔޫއޭއީ އިންނެވެ. ދެވަނައަށް ޗައިނާ އަދި ތިންވަނަ އަށް ސިންގަޕޫރެވެ. ހަތަރު ވަނައިގައި އިންޑިއާ އޮތްއިރު ފަސް ވަނައިގައި މެލޭޝިއާ އެވެ.\nމި އަހަރުގެ ޖެނުއަރީ މަހު ރާއްޖެއަށް އެތެރެ ކުރި މުދަލުން، ދައުލަތަށް ލިބުނު އާމްދަނީގެ އަދަދަކީ 306.6 މިލިއަން ރުފިޔާ އެވެ. މިިދިއަ އަހަރުގެ ޖެނުވަރީ މަހު ރާއްޖެއަށް އެތެރެ ކުރި މުދަލުން، ދައުލަތަށް އާމްދަނީގެ ގޮތުގައި ލިބިފައިވަނީ 268 މިލިއަން ރުފިޔާ އެވެ.\nކަސްޓަމްސްގެ އެ ފެކްޓް ޝީޓްގައިވާ ގޮތުން މިއަރުގެ ޖެނުއަރީ މަހު އެންގެ ގިނައިން ރާއްޖެއިން އެކްސްޕޯޓް ކޮށްފައިވަނީ ޖަރުމަނަށެވެ. ދެވަނައަށް އެމެރިކާ އަދި ތިންވަނައަށް އިނގިރޭސީވިލާތަށެވެ. ދެން ފްރާންސް އަދި ތައިލެންޑަށެވެ.


Live TV gai Biden vaccine jassavaifi | Jazeera\tލައިވް ޓީވީގައި ބައިޑެން ވެކްސިން ޖައްސަވައިފި - Jazeera\nލައިވް ޓީވީގައި ބައިޑެން ވެކްސިން ޖައްސަވައިފި\nސާއިފް ޝިޔާދު December 22, 2020 393 views0\nއެމެރިކާގެ އިންތިހާބީ ރައީސް ޖޯ ބައިޑެން ލައިވް ޓީވީގައި ކޮވިޑް 19 ގެ ވެކްސިން ޖައްސަވައިފިއެވެ.\nބައިޑެން ޖެއްސެވި ވެކްސިންއަކީ ފައިޒަރ ކުންފުނިން އުފެއްދި ވެކްސިންއެވެ. އެ ކުންފުނީގެ އިތުރުން މޮޑާނާ ކުންފުނިން އުފެއްދި ވެކްސިންއަށް ވެސް އެމެރިކާގެ އިދާރާތަކުން ހުއްދަ ދީފައިވާއިރު މިހާތަނަށް ފަސް ލައްކައަށްވުރެ ގިނަ މީހުންނަށް އެގައުމުގައި ވެކްސިން ދީފައިވާ ކަމަށް ރިޕޯޓްތައް ބުނެއެވެ.\nވެކްސިން ޖެއްސެވުމަށްފަހު ބައިޑެން ވިދާޅުވީ އެމަނިކުފާނު އެގޮތަށް ލައިވް ޓީވީގައި ވެކްސިން ޖެއްސެވީ އެންމެނަށް ވެސް ވެކްސިން ޖެހުމުގެ ހިތްވަރު ދިނުމަށް ކަމަށާއި އެކަމުގައި ހާސްވާން ޖެހޭ އެއްވެސް ކަމެއް ނެތް ކަމަށެވެ. އަދި އެމެރިކާގައި ވެކްސިން ޕްރޮގްރާމް ފެށިގެން ދިޔުމާއެކު އޭގެ ކްރެޑިޓް ރައީސް ޑޮނާލްޑް ޓްރަމްޕްގެ ސަރުކާރަށް ވެސް ދެއްވަން ޖެހޭ ކަމަށެވެ.\nބައިޑެންގެ ޓީމުން ވަނީ އެމަނިކުފާނުގެ ވެރިކަމުގެ ފުރަތަމަ 100 ދުވަހުގެ ތެރޭގައި 100 މިލިއަން ޑޯޒްގެ ވެކްސިން ދިނުމަށް އަމާޒު ހިފާފައެވެ. އެމެރިކާއަކީ މި ބަައްޔަށް އެންމެ ގިނަ މީހުން ޕޮސިޓިވްވެ އެންމެ ގިނަ މީހުން މަރުވި ގައުމެވެ.


Augusburn Athun Dortmund Balivehje - Vaguthu\nއޯގްސްބާގު އަތުން ޑޯޓްމަންޑު ބަލިވެއްޖެ\nރޭ ޖަރުމަނު ބޮންޑަސް ލީގާ ގައި ޑޯޓްމަންޑާއި އޯގްސްބާގު ބައްދަލު ކުރި މެޗުގައި އޯގްސްބާގުން ޑޯޓުމަންޑުގެ މައްޗަށް ކުރި ހޯދައިފި އެެވެ.\nމި މެޗު އޯގްސްބާގުން ކާމިޔާބު ކުރީ 2-0 ގެ ނަތީޖާ އަކުންނެވެ. ރަށުން ބޭރުގައި ރޭ ޑޯޓްމަންޑު މި މެޗު ކުޅުނު އިރު ގިނަ އިރު ބޯޅަ ހިފަހައްޓައިގެން ކުޅުނީ ޑޯޓްމަންޑުން ނެވެ. މި މެޗުގެ ފުރަތަމަ ހާފް ނިމެން ފަސް މިނެޓަށް ވެފައިވަނިކޮށް އޯގްސްބާގުން ވަނީ މެޗުގެ ފުރަތަމަ ލަނޑު ކާމިޔާބު ކޮށްފައެވެ. ޑަނިއެލް ކަލިގިއުރީގެ އެހީއާއެކު މި ލަނޑު އެ ޓީމަށް ކާމިޔާބު ކޮށްދިނީ ފީލިކްސް އުޑުއޯހައިއެވެ.\nމެޗުގެ ފުރަތަމަ ހާފް 1-0 ގެ ނަތީޖާ އަކުން ނިމިގެން ދިޔައިރު ދެވަނަ ހާފުގައި އޯގްސްބާގުން ވަނީ ރަނގަޅު ކުޅުމެއް ކުޅެފައެވެ. އެގޮތުން ދެވަނަ ހާފްގެ 54 ވަނަ މިނެޓުގައި ވަނީ ދެވަނަ ލަނޑު ކާމިޔާބު ކޮށް ލީޑު ފުޅާކޮށްފަ އެވެ. ފްލޯރިއަން ނީޑަލެހްނާގެ އެހީއާއެކު މި ލަނޑު އޯގްސްބާގަށް ކާމިޔާބުކޮށްދިނީ ކަލިގިއުރީއެވެ.\nރޭ މެޗުން ޑޯޓްމަންޑުން ބަލިވުމާއި އެކު މިހާރު އެ ޓީމު އޮތީ ލީގު ތާވަލްގެ 10 ވަނައިގައެވެ. ކުޅުނު ދެ މެޗުން އެ ޓީމަށް ލިބިފައިވަނީ ތިން ޕޮއިންޓެވެ. ޑޯޓްމުންޑް ބަލިކުރި އޯގްސްބާގް މިހާރު އޮތީ ތާވަލުގެ އެއްވަނައިގައި ކުޅުނު ދެ މެޗުން މޮޅުވެ ހަ ޕޮއިންޓާއެކުއެވެ.\nލީގުގައި ދެން ޑޯޓްމުންޑް ކުޅޭ މެޗުގައި އަންނަ އޮކްޓޯބަރު މަހުގެ ތިންވަނަ ދުވަހު އަމިއްލަ ދަނޑުގައި ނުކުންނާނީ ފްރެއިބާގާ ދެކޮޅަށެވެ.\nޕީއެސްވީއަށް ބަދަލުވީ އެންމެ ފައިދާހުރި ގޮތް ކަމަށް ދެކިގެން: މާރިއޯ ގޮޓްޒޭ\nބަޔާނަށް އުނދަގޫ މޮޅެއް، ލެވަންޑޯސްކީ އަށް4ގޯލް\nހާލަންޑުގެ މޮޅު ކުޅުމާއެކު ޑޯޓްމަންޑަށް މޮޅެއް


vnews - AC milan in fenumuge furusathu bodu: ibrahimovic\nއޭސީ މިލާނުން ފެނުމުގެ ފުރުސަތު ބޮޑު: އިބްރަހިމޮވިޗް\nއެމެރިކާގެ އެލްއޭ ގެލެކްސީގެ ފޯވާޑް ޒަލަޓާން އިބްރަހިމޮވިޗް އެ ކުލަބު ދޫކޮށް އިޓަލީގެ އޭސީ މިލާނުން ފެނުމުގެ ފުރުސަތު ބޮޑުކަމަށް އޭނާ ބުނެފިއެވެ.\nއެމެރިކާގެ ރޭޑިއޯ ޕްރޮގްރާމެއްގައި ވާހަކަދައްކަމުން އުމުރުން 37 އަހަރުގެ އިބްރަހިމޮވިޗް ބުނީ ކުޅުން ހުއްޓާލަން އަދި ނުވިސްނާ ކަމަށާއި އަދިވެސް ގިނަ ކުލަބުތަކެއްގެ ހުށައެޅުން ލިބެމުން އަންނަކަމަށެވެ. އޭގެތެރޭގައި ޔޫރަޕުގެ ބޮޑެތި ގައުމުތަށް ހިމެނެއެވެ.\nމީޑިއާ ރިޕޯޓުތައް ބުނާގޮތުން އިބްރަހިމޮވިޗުގެ އޭޖެންޓް މިނޯ ރައިއޯލާ އާއި މިލާނުގެ ޑިރެކްޓަރުން ވަނީ ބައްދަލުކޮށްފައެވެ. ރިޕޯޓްތައް ބުނާގޮތުން ދެ ފަރާތުން އެއްބަސްވެފައިވަނީ ދެ މިލިއަން ޔޫރޯގެ މުސާރައަކަށް ހަ މަސް ދުވަހަށް ކޮންޓްރެކްޓް ހަދާށެވެ. އެކަމަކު ހަ މަސް ދުވަހަށް ފަހު އިތުރު އެއް އަހަރަށް ކޮންޓްރެކްޓް ދިގު ދެންމުމުގެ ފުރުސަތު އޮންނާނެ ކަމަށް ވެއެވެ.\nއިބްރަހިމޮވިޗް ވަނީ 2010 އިން 2012 އަށް އޭސީ މިލާނަށް ކުޅެ 85 މެޗުން 56 ގޯލް ޖަހާފައެވެ. އަދި އިޓާލިއަން ލީގު ވެސް ވަނީ ކާމިޔާބުކޮށްފައެވެ. އޭސީ މިލާނުން ފާރަވެރިވި ނަމަވެސް މިކަމާއި ގުޅިގެން އޭނާ މިހާރު ކުޅެމުން އަންނަ ކުލަބް އެލްއޭ ގެލެކްސީން މިކަމާބެހޭގޮތުން ވަކިއެއްޗެއް އަދި ނުބުނެއެވެ. ރިޕޯޓުތައް ބުނާގޮތުން މިލާނުގެ އޭޖެންޓުންތަކެއް މިހާރު ވަނީ ގެލެކްސީގެ މެނޭޖްމަންޓާއި ބައްދަލުކޮށްފައެވެ.\nއޭސީ މިލާނުގެ އިތުރުން އިބްރަހިމޮވިޗް ވަނީ އިޓަލީގެ އިންޓަ އާއި ޔުވެންޓަސް އަދި ސްޕެއިނުގެ ބާސެލޯނާ އާއި ފްރާންސްގެ ޕީއެސްޖީ އަދި މެންޗެސްޓާ ޔުނައިޓެޑަށް ކުޅެ ރަނގަޅު ކާމިޔާބީތަކެއް ހޯދާފައެވެ.


Ramos PSG ah badhaluvejje\nރާމޯސް ޕީއެސްޖީއަށް ބަދަލުވެއްޖެ\nޝާއިޢުކުރީ: ޙަންނާން ޖުލައި 8, 2021, 16:32\nރެއާލް މެޑްރިޑަށް ގިނަ އަހަރުތަކެއް ވަން ދެން ކުޅުނު އިތުބާރު ޑިފެންޑަރ ސާޖިއޯ ރާމޯސް ޕީއެސްޖީއަށް ބަދަލުވެއްޖެއެވެ.\nމިހާރު އުމުރުން35 އަހަރުގެ ރާމޯސް ފްރާންސްގެ ޕީއެސްޖީއަށް ބަދަލުވިއިރު، އޭނާ ވަނީ މީގެ ކުރިން ރެއާލް ގައި16 އަހަރު ހޭދަކޮށްފައެވެ. މި16 އަހަރުގެ ތެރޭގައި ރެއާލުން ހޯދި ބޮޑެތި ގިނަ ކާމިޔާބީތަކުގެ މުގުލުގައިވެސް ހުރީ ރާމޯސްއެވެ.\nނިމިގެން ދިޔަ ޖޫން މަހުގައި ރެއާލް ދޫކޮށްލަން ރާމޯސް ނިންމާ އެކަން އިއުލާން ކުރިނަމަވެސް އޭނާ ފަހުން ރެއާލްގައި މަޑުކޮށް އެ ކުލަބާއި އެކު ކެރިއަރު ނިންމާލަން ބޭނުންވިއެވެ. އެހެން ނަމަވެސް، ރެއާލުން ވަނީ ރާމޯސް އެ ކުލަބުގައި ނުބެހެއްޓުމަށް ނިންމާފައެވެ.


Minister Mahloof ah inzaaru dheefi\nބައިނަލްއަގްވާމީ ޔޯގާ ދުވަސް ފާހަގަކުރުމަށް ގަލޮޅު ދަނޑުގައި ކުރިއަށް ދިޔަ ހަރަކާތުގައި މިނިސްޓަރު މަހްލޫފް ބައިވެރިވެވަޑައިގަންނަވަނީ -- ފޮޓޯ: ޔޫތު މިނިސްޓްރީ\nޔޫތު މިނިސްޓަރު އަހްމަދު މަހްލޫފަށް ބަޔަކު އިންޒާރު ދީފި އެވެ.\nމަހްލޫފަށް އިންޒާރު ދީފައި މިވަނީ ބައިނަލްއަގްވާމީ ޔޯގާ ދުވަސް ފާހަގަކުރުމަށް ގަލޮޅު ދަނޑުގައި ކުރިއަށް ދިޔަ ހަރަކާތުގެ ތެރެއަށް ގަދަކަމުން ވަދެގަނެ ހަމަނުޖެހުން ހިންގި މީހުން ހައްޔަރުކޮށްފައިވާ ކަމަށެވެ.\nމަހްލޫފަށް ދިން އިންޒާރުގައި ބުނެފައިވަނީ ޔޯގާ އަކީ ހަލާލު ކަމެއް ނޫން ކަމަށާއި އިންޑިއާގެ ޕަޕެޓަކަށް ވެގެން މަހްލޫފް ހަލާލް ކުރަނީ ބާތިލް ފިކުރެއް ކަމަށެވެ. އަބަދު މިނިސްޓަރު ކަމުގައި ނުހުރެވޭނެ ކަމަށާއި އަތުޖެހުމުން "ނޮޅާލީމުސް" ކަމަށް ބުނެފައިވެ އެވެ.\nއަހުމަދު މަހްލޫފު ޕޮލިޓިކްސް\nމަހްލޫފާ ސުވާލެއް ނުކުރެވުނު


School thaukuge library ah foi hoadhan Oxford University Press India aa eku ebbasvejje School thaukuge library ah foi hoadhan Oxford University Press India aa eku ebbasvejje\nސްކޫލްތަކުގެ ލައިބްރަރީއަށް އޮކްސްފޯޑް ޔުނިވަރސިޓީން ފޮތް ހޯދަނީ\nސްކޫލްތަކުގެ ލައިބްރަރީއަށް އޮކްސްފޯޑް ޔުނިވަރސިޓީ ޕްރެސްއިން ފޮތް ހޯދުމާބެހޭ އެއްބަސްވުން - ފޮޓޯ: ޕީއެސްއެމް\nރާއްޖޭގެ ހުރިހާ ސްކޫލެއްގެ ލައިބްރަރީއަށް ބޭނުންވާ ފޮތްތައް ހޯދުމަށް އޮކްސްފޯޑް ޔުނިވަރސިޓީ ޕްރެސް އިންޑިއާއާއެކު ނުވައެއް ޕޮއިންޓް ތިނެއް މިލިޔަން ރުފިޔާގެ އެއްބަސްވުމެއްގައި ތަޢްލީމީ ވުޒާރާއިން ސޮއިކުރައްވައިފިއެވެ.\nމިކަމަށްޓަކައި މިއަދު ބޭއްވި ރަސްމީއްޔާތުގައި، ދިވެހި ސަރުކާރުގެ ފަރާތުން މިއެއްބަސްވުމުގައި ސޮއިކުރެއްވުމަށްފަހު ވާހަކަ ފުޅު ދައްކަވަމުން ތަޢްލީމީ ވުޒާރާގެ ޗީފް ޕޮލިސީ އެގްސެކެޓިވް އިބްރާހިމް އިސްމާއީލް ވިދާޅުވީ، އޮކްސްފޯޑް ޔުނިވާސިޓީ ޕްރެސް އާއިއެކު މި ފަދަ އެއްބަސްވުމަކަށް އައީ، ޤައުމީ މަންހަޖު ތަންފީޒް ކުރުމުގައި ރީޑިންގް ޕްރޮގްރާމްގެ މުހިންމުކަމަށް ފެންނާތީ،ދަރިވަރުން ފޮތް ކިއުމަށް އަހުލުވެރި ކުރުމުގެ ގޮތުން ކަމަށެވެ.\nއަދި އޮކްސްފޯޑް ޔުނިވަރސިޓީ ޚިޔާރު ކުރީ އޮކްސްފޯޑް ރީޑިންގް ޓްރީ ގެ ފޮތްތަކަކީ ޤައުމީ މަންހަޖް ބައްޓަން ކުރެވިފައި އޮތް ގޮތައް ބަލާއިރު އެކަމަށް ވަރަށް ބޮޑު އެހީތެރިކަމެއް ފޯރުކޮށްދޭ ގޮތަކަށްއެކުލަވާލެވިފައި ހުރި ފޮތްތަކެއް ކަމަށްވާތީ ކަމުގައެވެ.\nއިބްރާހިމް އިސްމާޢީލް ވިދާޅުވީ ތިން ފިޔަވައްސަކަށް ބަހާލައިގެން ފޮތް ގެނައުމުގެ މަސައްކަތް ކުރުމަށް މިވީ ތިން އަހަރުގެ އެއްބަސްވުމުގެ ދަށުން ،މިއަހަރަށް ބޭނުންވާ ފޮތްތައް މިމަހުގެ އެއްތިރީހުގެ ކުރިން ގެނެވި އެޕްރީލް މަހުގެ ތެރޭގައި ސްކޫލްތަކުގައި ބޭނުން ކުރެވޭ ވަރުވާނޭކަމަށެވެ.\nފުރަތަމަ ފިޔަވަހީގެ ދަށުން 190އާ – 650 އާދެމެދު އަދަދަކަށް ދަރިވަރުން ތިބޭ 60 ސްކޫލަކަށް ފޮތް ހަދިޔާ ކުރުމަށް ހަމަޖެހިފައިވެއެވެ.\nފުރަތަމަ ޝިޕްމެންޓަށް 3.9 މިލިޔަން ރުފިޔާ ޚަރަދުވާނެ ކަމަށް އެމިނިސްޓްރީން ހާމަކުރައްވައެވެ.\nތަޢުލީމާއި ބެހޭ ވުޒާރާއިން ވިދާޅުވިގޮތުގައި، މި ފޮތްތައް ބޭނުން ކުރުމަށް މުދައްރިސުން ތަމްރީން ކުރުމުގެ ޕްރޮގްރާމްތަކެއް ވެސް މިއެއްބަސްވުމުގެ ދަށުން ކުރިޔަށް ގެންދެވޭނެއެވެ.\nތަޢުލީމާ ބެހޭ ވުޒާރާއިން ވިދާޅުވި ގޮތުގައި މިއީ ސަރުކާރުގެ ވަޢުދުތަކުގެ ތެރެއިން ސްކޫލްތަކުގެ ވަޞީލަތްތައް ހަމަކޮށްދިނުމުގެ ވަޢުދު ފުއްދެވުމަށް ކުރައްވަމުންދާ މަސައްކަތުގެ ތެރެއިން ކުރެވޭ މަސައްކަތެކެވެ.


ފަރުތުވެރިންނަށް ޙިދުމަތްދިނުމުގެ ހުއްދަ 55 ސަފާރީއަކަށް ދީފި – Dhuvas Online\nހުޅުމާލޭ ފަޅުތެރޭގައި އަޅާފައިވާ ސަފާރީތަކެއް -- ދުވަސް ފައިލް ފޮޓޯ\nފަރުތުވެރިންނަށް ޙިދުމަތްދިނުމުގެ ހުއްދަ 55 ސަފާރީއަކަށް ދީފި\nކޯވިޑް-19 އަށްފަހު ބޯޑަރު ހުޅުވާލިފަހުން ފަތުރުވެރިންނަށް ޙިދުމަތްދިނުމުގެ ހުއްދަ މިހާތަނަށް 55 ސަފާރީއަކަށް ޓޫރިޒަމް މިނިސްޓްރީން ދީފިއެވެ.\nލިވަބޯޑް އެސޯސިއޭޝަން އޮފް މޯލްޑިވްސް އިން ބުނީ، އިއްޔެގެ ނިޔަލަށް މިނިސްޓްރީ އޮފް ޓޫރިޒަމްއިން ކަނޑައަޅާފައިވާ މިންގަނޑުތަކަށް ފެތޭ 55 ސަފާރީއަކަށް ޙިދުމަތްދިނުމުގެ ހުއްދަ ދީފައިވާކަމަށެވެ. އަދި ހުއްދަ ލިބެނީ ސަރުކާރުން ކަނޑައަޅާ ވަކި މިންގަނޑުތަކަކަށް ފެތޭ ސަފާރީތަކަށް ކަމަށްވެސް އެ އެސޯސިއޭޝަނުން ވަނީ ބުނެފައެވެ.\nސަފާރީތަކުން ހުއްދައަށް އެދޭއިރު ޓޫރިޒަމް މިނިސްޓްރީއަށް ޑިކްލަރޭޝަން ފޯމާއި، އޮޕަރޭޓިންގ ލައިސަންސްއާއި، މީރާގެ ޓެކްސް ކްލިއަރެންސް ފޯމާއި، އެ ސަފާރީއަކުން ސަލާމަތާއި ރައްކާތެރިކަމުގެ މިންގަޑުތައް ގެންގުޅޭނެ ގޮތުގެ ޕްލޭންއެއް ހުށައަޅަންޖެހެއެވެ. ޓޫރިޒަމް މިނިސްޓްރީން ހުއްދަދެނީ މިހުރިހާ ކަންކަމަކަށް ރިއާޔަތްކުރުމަށްފަހުގައެވެ.\nބޯޓިންގ އެސޯސިއޭޝަނުން ސަފާރީތަކަށް އަންގާފައިވަނީ ޙިދުމަތްދޭން ތާވަލްކުރާ ތާރީހުގެ ކުރިން ހުއްދަ ހޯދުމަށް އެދި ހުށައެޅުމަށެވެ.އެއީ ހުއްދަ ހޯދުމުގެ މަރުހަލާގައި ގިނަ ވަގުތު ހޭދަވާތީއެވެ.\nމީގެ އިތުރުންވެސް، މީރާއަށް ދައްކަންޖެހޭ އެއްވެސް ޓެކްސްއެއްވާނަމަ ޓެކްސް ކްލިއަރެންސް ޕޯމު ހޯދުމަށް ލަސްތަކެއް ކުރިމަތިވުމަކީ އެކަށީގެންވާކަމެއްކަމަށް އެ އެސޯސިއޭޝަނުން ވަނީ ސަފާރީތަކަށް އަންގާފައެވެ.\nފަތުރުވެރިންނަށް ޙިދުމަތްދިނުމުގެ ފުރުސަތު މިވަގުތު 55 އުޅަނދަކަށް ލިބިފައިވިޔަސް ރާއްޖޭގައި 100 އަށްވުރެ ގިނަ ސަފާރީ އަންނަނީ އޮޕަރޭޓްކުރަމުންނެވެ.\nޓޫރިޒަމް މިނިސްޓްރީގެ ޙުއްދަ ނުލިބެނީސް އެއްވެސް ސަފާރީއަކުން ފަތުރުވެރިންނަށް ޙިދުމަތްދީގެން ނުވާނެކަމަށްވެސް ބޯޓިން އެސޯސިއޭޝަނުން ސަފާރީތަކަށް ވަނީ އަންގާފައެވެ.